
Proiect

PARLAMENTUL REPUBLICII MOLDOVA
LEGE
pentru aprobarea Strategiei Naţionale de Descentralizare
Parlamentul adoptă prezenta lege ordinară.
Art. 1. – Se aprobă:

a) Strategia Naţională de Descentralizare, prevăzută în anexa nr.1, care este parte integrantă a prezentei legi;
b) Planul de acţiuni privind implementarea Strategiei Naţionale de Descentralizare pentru anii 2012-2015, prevăzută în anexa nr.2, care este parte integrantă a prezentei legi.
Art. 2. – Guvernul:

- va ajusta programele naţionale şi planurile de acţiuni la obiectivele şi priorităţile expuse în Strategie;

- va monitoriza implementarea Strategiei şi va prezenta, anual, Parlamentului un raport în acest sens.
Preşedintele Parlamentului
               Anexa nr.1
Strategia Naţională de Descentralizare

PREAMBUL

Strategia Naţională de Descentralizare (în continuare – Strategia) este principalul document de politici în domeniul administraţiei publice locale, care determină mecanismele naţionale în domeniul descentralizării şi asigurării unei autonomii locale autentice pentru autorităţile administraţiei publice locale.

Prezenta Strategie stabileşte obiectivele şi sarcinile pe termen imediat şi mediu (3-5 ani) în vederea implementării priorităţii de descentralizare a puterii şi asigurării autonomiei locale, în corespundere cu principiile Cartei Europene a Autonomiei Locale, care a fost ratificată de Republica Moldova la 16 iulie 1997.

Conceptul şi obiectivele politicii de descentralizare sînt conforme experienţei ţărilor europene, corespunde aspiraţiei de integrare europeană şi acordurilor bilaterale Republica Moldova – Uniunea Europeană.

Elaborarea prezentei Strategii a derivat din necesitatea planificării strategice a procesului de descentralizare, pentru a consolida capacităţile autorităţilor administraţiei publice locale, a îmbunătăţi managementul şi calitatea serviciilor publice prestate cetăţenilor.

La elaborarea Strategiei s-a ţinut cont de cadrul normativ şi de politici existent, de realizările şi lacunele politicilor strategice implementate anterior, de exigenţele impuse în procesul integrării europene, de principiile de bună practică, legate de criteriile de preaderare la comunitatea europeană, şi, concomitent, de particularităţile specifice de dezvoltare ale autorităţilor administraţiei publice locale din Republica Moldova.

În scopul coordonării integrate a procesului de planificare strategică şi sectorială în domeniile pasibile descentralizării, prevederile Strategiei au fost corelate cu documentele de politici relevante, cu reforma administraţiei publice centrale, cu alte reforme ce reprezintă o continuitate operaţională a acţiunilor Strategiei Naţionale de Dezvoltare.

În sensul prezentei Strategii sînt utilizate şi dezvoltate noţiunile definite în Legea nr. 435-XVI din 28 decembrie 2006 privind descentralizarea administrativă, a cărei aplicare a fost condiţionată de existenţa documentelor de politici care să stabilească etapele distincte de implementare a procesului de descentralizare administrativă în Republica Moldova. 

Angajamentul Guvernului de a asigura transparenţa, participarea şi dialogul cu toate părţile interesate şi partenerii de dezvoltare în elaborarea Strategiei a fost realizat şi prin revitalizarea Comisiei paritare pentru descentralizare, care este organul consultativ de monitorizare şi coordonare a procesului de descentralizare şi care întruneşte un număr paritar de reprezentanţi ai sectorului guvernamental şi ai celui neguvernamental.

Comisia paritară, în vederea realizării obiectivelor sus-numite, a creat grupuri de lucru pentru descentralizare, formate din reprezentanţi ai autorităţilor administraţiei publice centrale şi locale, ai societăţii civile, ai mediului ştiinţific şi academic, ai partenerilor de dezvoltare.

Abordarea din perspectiva drepturilor omului şi egalităţii de gen a fost un principiu fundamental şi integral în cadrul elaborării prezentei Strategii. Din aceste considerente o atenţie deosebită a fost acordată principiilor de participare, nediscriminare, transparenţă, responsabilizare şi egalitate între femei şi bărbaţi.

Elaborarea Strategiei a fost precedată de desfăşurarea unor studii şi analize complexe în domeniul descentralizării administrative, financiare, de întocmirea rapoartelor privind evaluarea capacităţilor autorităţilor administraţiei publice locale, a rapoartelor de expertiză a cadrului legal existent în domeniul organizării şi funcţionării administraţiei publice locale, care constituie un vast suport informaţional, disponibil în format de anexe la prezentul document.

Pe parcursul activităţii de elaborare a prezentei Strategii, grupurile de lucru pentru descentralizare au beneficiat de asistenţă metodologică specializată din partea echipei de experţi internaţionali şi locali din cadrul Programului Comun Dezvoltare Locală Integrată, susţinut financiar de Guvernul Suediei, Programul Naţiunilor Unite pentru Dezvoltare (PNUD), Organizaţia Naţiunilor Unite pentru Egalitatea de Gen şi Abilitarea Femeilor (UN Women) şi Consiliul Europei (CoE).

Opţiunile înaintate în prezenta Strategie sînt rezultatul unui proces de consultări ample cu reprezentanţii autorităţilor administraţiei publice locale de nivelul întîi şi nivelul al doilea efectuate prin intermediul asociaţiei reprezentative – Congresul Autorităţilor Locale din Moldova(CALM), reprezentanţilor societăţii civile prin intermediul Consiliului Naţional pentru Participare (CNP) şi altor părţi interesate. 

Partea 1. Administraţia publică locală – situaţia actuală şi definirea 
                 problemelor 
Carta Europeană a Autonomiei Locale, ratificată de Republica Moldova la 16 iulie 1997 (în continuare – Carta Europeană), garantează dreptul autorităţilor publice locale de a dispune de capacitate efectivă pentru a rezolva şi a administra, în cadrul legii, sub propria lor răspundere şi în favoarea populaţiei, o parte importantă din treburile publice. Acest drept este prevăzut şi în Constituţia Republicii Moldova, în Legea privind descentralizarea administrativă şi în Legea privind administraţia publică locală, care stabilesc că autorităţile administraţiei publice locale beneficiază de autonomie decizională, organizaţională, de gestiune financiară, au dreptul la iniţiativă în tot ceea ce priveşte administrarea treburilor publice locale, exercitîndu-şi, în condiţiile legii, autoritatea în limitele teritoriului administrat.

Evoluţiile economice, sociale şi politice din ultimii ani în Republica Moldova au pus în evidenţă necesitatea unei reforme profunde şi reale în domeniul administraţiei publice, în special al celei locale. Programul de activitate al Guvernului pentru anii 2011-2014 stabileşte în mod clar că „Apropierea Republicii Moldova de Uniunea Europeană se poate produce doar în condiţiile unui stat în care structurile puternic ierarhizate sînt înlocuite cu structuri descentralizate, transparente şi dinamice, întemeiate pe supremaţia legii, a drepturilor şi libertăţilor civile. Guvernul va asigura corelarea reformei administraţiei centrale cu cea a administraţiei locale şi transferul de competenţe către autorităţile publice locale, inclusiv în domeniul finanţelor publice. Descentralizarea puterii şi abilitarea autorităţilor publice locale cu puteri reale vor avea o contribuţie majoră şi la dezvoltarea veritabilă a regiunilor, desconcentrînd şi activitatea economică pe întreg teritoriul Republicii Moldova”.

În ultima perioadă, în această direcţie au fost făcuţi paşi importanţi, atît la propunerea Guvernului, cît şi prin diverse iniţiative locale ale autorităţilor alese. Astfel, Guvernul a întreprins acţiuni importante în vederea îmbunătăţirii unor aspecte ce ţin de cadrul legal în domeniul finanţelor locale; şi-a propus sprijinirea descentralizării în domenii-cheie şi cu impact social, precum educaţia, asistenţa socială etc., pentru ca asistenţa statului să fie acordată prin intermediul autorităţilor locale; a lansat un larg proces consultativ şi a creat mecanismele instituţionale corespunzătoare de cooperare cu administraţia publică locală (în continuare – APL) şi alţi actori sociali, în vederea unei abordări sistematice a procesului de descentralizare, unul dintre rezultate fiind şi prezenta Strategie. De cealaltă parte, multe APL de nivelul întîi şi nivelul al doilea au avut iniţiative de succes pentru promovarea unor proiecte de dezvoltare, şi-au asumat măsuri dificile de restructurare a sistemelor de subvenţii sociale şi au demonstrat multă deschidere şi competenţă în dialogul cu administraţia publică centrală (în continuare – APC).

Toate acestea constituie un început promiţător pentru o reconstruire a cadrului administraţiei publice locale pe principii europene, de autonomie şi responsabilitate, printr-un parteneriat eficient Guvern – autorităţi publice locale. Însă studiile şi analizele recente au pus în evidenţă cîteva probleme majore ale funcţionării APL în raport cu APC, probleme care împiedică APL să furnizeze servicii publice adecvate tuturor locuitorilor Republicii Moldova, indiferent dacă locuiesc în capitală sau într-o mică localitate rurală. Aceste probleme generează inegalitate în rîndul populaţiei, în cadrul grupurilor specifice vulnerabile, cum ar fi cele supuse excluderii sociale, sărăciei, discriminării, marginalizării cu acces limitat sau inexistent la servicii de bază, la beneficiile dezvoltării locale, la participarea în dezvoltarea locală şi procesul de luare a deciziilor: cei săraci, în etate, femei, persoane cu dizabilităţi, persoane cu HIV, gospodării fără părinţi, monoparentale, sau conduse de copii, precum şi copii abandonaţi, părinţii singuri, minorităţi etnice, lingvistice şi religioase, şi în special etnia romă etc., precum şi alte persoane şi grupuri îndeosebi sub riscul discriminării sau a excluderii sociale
.

În primul rînd, de jure, autorităţile APL din Republica Moldova dispun de o autonomie declarată deplină, însă, de facto, aceasta este limitată, parţial din cauza ingerinţei APC în activitatea lor cotidiană, parţial din cauza resurselor financiare proprii aflate sub limita necesităţii, a căror lipsă este însoţită şi de o organizare administrativ-teritorială excesiv de fragmentată, şi parţial din cauza unei capacităţi instituţionale şi administrative insuficiente. Aceste condiţii fac ca APL să prezinte un grad scăzut de responsabilizare în faţa publicului – public care ar trebui să fie beneficiarul şi decidentul principal, atunci cînd este vorba de utilizarea resurselor şi adaptarea serviciilor publice la nevoile locale.

Cel de-al doilea Raport privind Obiectivele de Dezvoltare ale Mileniului evidenţiază probleme precum dificultăţi continue în asigurarea serviciilor medicale, infrastructura de livrare a apei şi cea sanitară, instruirea preuniversitară efectivă şi de calitate pentru toţi. Unele grupuri vulnerabile, în special minoritatea roma, rămîn în urmă la indicatorii-cheie de incluziune socială, îndeosebi în domeniul învăţămîntului (Guvernul cu asistenţa agenţiilor ONU din Moldova, „Raportul privind Obiectivele de Dezvoltare ale Mileniului: Republica Moldova”, septembrie 2010).   În acelaşi timp, criza economică ce a afectat bugetele publice centrale şi locale ale autorităţilor administraţiei publice în toată Europa nu a lăsat neatinsă nici Republica Moldova. Dificultatea de a menţine nivelul finanţării pentru principalele servicii publice şi-a pus amprenta asupra bugetelor anilor 2009, 2010 şi 2011. În aceste condiţii dificile, Guvernul şi-a propus să protejeze întrucîtva bugetele APL, luînd asupra sa principala povară generată de declinul încasărilor la bugetul public.

Prezentarea situaţiei actuale cu provocările prezente, obiectivele trasate şi măsurile concrete prin care vor fi atinse aceste obiective, este structurată după cum urmează:

I. Descentralizarea serviciilor şi competenţelor 
II. Descentralizarea financiară

III. Descentralizarea patrimonială şi dezvoltarea locală 
IV. Capacitatea administrativă a APL 

V. Democraţie, etică,  drepturile omului şi egalitate de gen.  
Acţiunile întreprinse în procesul elaborării prezentei Strategii au fost orientate spre analiza principalelor probleme care apar în fiecare dintre domeniile menţionate şi generarea soluţiilor fezabile, cu planuri clare de realizare a acestora, în vederea sporirii eficienţei şi responsabilizării administraţiei publice în raport cu populaţia, printr-o mai bună aplicare a principiilor Cartei Europene a Autonomiei Locale. A fost luată în calcul şi problema generată de lipsa corelării reformei administraţiei publice locale cu reformele administraţiei publice centrale aflate în derulare, drept una din cauze care au influenţat negativ rezultatele reformelor precedente din domeniul sectorului public. De asemenea, Strategia are la bază o abordare consistentă a drepturilor omului şi egalităţii de gen, axată pe principiile participării, nediscriminării, transparenţei şi responsabilizării. Aceste principii, inclusiv principiul evaluării impactului din perspectiva drepturilor omului şi egalităţii de gen, sînt aplicate pentru a diminua eventualul impact negativ al acestei reforme asupra unor grupuri din rîndul populaţiei deosebit de vulnerabile.

I. Descentralizarea serviciilor şi competenţelor
Descentralizarea politică şi administrativă este un proces complex şi dificil, care necesită perioade lungi de acţiuni coordonate, care implică voinţa şi determinarea decidenţilor politici. Acest proces este caracteristic multora dintre ţările aflate în tranziţie din centrul, estul şi sud-estul Europei. Prezenta Strategie propune ajustarea cadrului instituţional şi legal intern la legislaţia europeană şi recomandările UE, la prevederile Cartei Europene a Autonomiei Locale, eliminarea disfuncţionalităţilor evidenţiate de mai multe studii efectuate în domeniul APL, consolidarea autonomiei şi democraţiei locale.

Situaţia actuală se caracterizează printr-un ansamblu de evoluţii complicate, progrese parţiale neconsolidate în practica de zi cu zi, ambiguităţi legislative, confuzii privind modul de exercitare a unor competenţe. Atît studiile menţionate, cît şi reprezentanţii asociaţiilor autorităţilor locale evidenţiază o serie de lacune care trebuie să se regăsească de urgenţă pe agenda executivului şi a legislativului Republicii Moldova.

Delimitarea incertă, neclară, incompletă a competenţelor între autorităţile administraţiei publice de diferite niveluri. Delimitarea competenţelor între APL de nivelul întîi şi nivelul al doilea este neclară, contradictorie, iar în unele cazuri chiar lipseşte. Mai multe dintre activităţile indicate în calitate de competenţe proprii nu sînt clar definite, în unele cazuri acestea regăsindu-se şi în sarcina nivelului imediat superior. Această situaţie permite interpretarea dublă, echivocă a responsabilităţilor/competenţelor diferitelor niveluri ale unităţilor administrativ-teritoriale (în continuare – UAT). Nu există criterii tehnice clare şi funcţionale care să fie legiferate şi utilizate în mod expres pentru definirea, delimitarea, încredinţarea şi finanţarea competenţelor. 

Transferul responsabilităţilor/competenţelor fără asigurarea mijloacelor financiare corespunzătoare pentru executarea acestora. În Republica Moldova, precum şi în multe alte ţări aflate în tranziţie, descentralizarea unor servicii publice şi transferul unor responsabilităţi/competenţe nu au fost efectuate în paralel cu transferarea resurselor necesare pentru îndeplinirea lor, ceea ce a condus la apariţia unor pronunţate dezechilibre verticale în finanţare. Ca urmare, exercitarea acestor atribuţii este dificilă, iar uneori chiar imposibilă pentru UAT mici sau cu bugete cu potenţial redus. Totodată, lipseşte un mecanism care ar garanta UAT resursele financiare necesare pe termen mediu şi lung, pentru îndeplinirea responsabilităţilor/competenţelor transferate de către stat.

Transferarea responsabilităţilor/competenţelor către nivelurile APL nu ţine cont de resursele economice reale ale acestora şi de capacitatea lor de a genera venituri proprii semnificative, astfel încît să acopere o parte importantă din necesităţile de cheltuieli publice. Majoritatea impozitelor cu o rată sporită de colectare sînt vărsate în bugetul de stat, iar pentru APL sînt stabilite impozite şi taxe care presupun randamente fiscale scăzute. Nu există mecanisme de stimulare reală a APL, de încurajare a dezvoltării economiei locale şi, implicit, de extindere a bazei fiscale a UAT. 

Intervenţia excesivă a APC şi a APL de nivelul al doilea în procesul de gestionare a resurselor financiare de către APL de nivelul întîi, inclusiv alocarea arbitrară a transferurilor, ceea ce conduce la implicarea nejustificată în autonomia locală şi afectarea capacităţii acestor APL de a furniza servicii publice de calitate locuitorilor UAT. 

Statutul incert al serviciilor în responsabilitatea APL de nivelul al doilea şi confuzia între acestea şi serviciile desconcentrate. Legislaţia şi practica administrativă a Republicii Moldova nu stabileşte în mod clar care sînt diferenţele fundamentale între serviciile descentralizate, cele desconcentrate şi cele delegate. Există însă tendinţa multor instituţii ale APC de a considera, în practică, serviciile/instituţiile descentralizate la nivel raional ca fiind servicii/instituţii desconcentrate, asupra cărora pot influenţa şi exercita în mod direct şi voluntar autoritatea managerială, fapt confirmat şi de diverse rapoarte de analiză a situaţiei generale în sectorul public din Republica Moldova (Improving Public Expenditure Efficiency for Growth and Poverty Reduction. A Public Expenditure Review for the Republic of Moldova. February 12, 2007 - Poverty Reduction and Economic Management Unit, Europe and Central Asia Region, World Bank).
Grupurile vulnerabile ale populaţiei întîmpină greutăţi în accesarea serviciilor publice locale.  Deşi populaţia în ansamblu are dificultăţi privind accesibilitatea şi calitatea serviciilor publice locale, persoanele din grupurile vulnerabile se regăsesc în circumstanţe şi mai dificile. Din cauza sărăciei, discriminării, stigmatizării, lipsei de cadru instituţional şi normativ adecvat, serviciile publice la nivel local sînt mai puţin accesibile sau de o calitate mai scăzută în cazul persoanelor vulnerabile. În acest context, măsurile adresate grupurilor vulnerabile, ca parte componentă a politicilor de abilitare şi nediscriminare devin factori-cheie pentru îmbunătăţirea accesului şi calităţii serviciilor publice pentru toţi.

II. Descentralizarea financiară

Ratificarea Cartei Europene a reprezentat un pas important spre garantarea unei autonomii bugetare eficiente, reale pentru comunităţile din republică, adoptîndu-se cu această ocazie şi o serie de reguli de bună practică cu impact pozitiv important asupra finanţelor publice locale. 

Republica Moldova şi-a asumat prin acest document o anume stabilitate a principalelor mecanisme de autoadministrare locală, inclusiv de natură financiară, prin stipularea lor în Constituţie şi în legi organice. Astfel, în perioada ce s-a scurs de la ratificarea Cartei Europene, au fost adoptate legi care definesc sistemul de venituri locale şi sistemul de  transferuri; a fost creat un spaţiu rezonabil de autonomie alocativă la nivel subnaţional, în care fiecare dintre cele două niveluri are, teoretic, resursele necesare şi posibilitatea de a decide asupra utilizării lor; a fost instituit un mecanism de asigurare a coeziunii teritoriale, prin transferurile de la bugetul central, care în principiu, trebuie să asigure un anume grad de echilibrare a resurselor disponibile pe cap de locuitor între unităţile administrativ-teritoriale de acelaşi nivel.

Prin aplicarea principiilor ce decurg din Carta Europeană, APL din Republica Moldova s-a întărit şi a obţinut experienţă în acest domeniu spre finalul decadei trecute. Tendinţa a fost observabilă în importanţa crescută pe care au căpătat-o acestea în administrarea bugetelor publice: de la mijlocul anilor ’90 pînă la sfîrşitul acestora totalul cheltuielilor realizate pe plan local a crescut de la mai puţin de 7% din Produsul Intern Brut (în continuare – PIB) pînă la o cotă de 10.8% din PIB în 2010.  

Un progres important de dată recentă îl reprezintă şi faptul că o serie de opţiuni fundamentale în politica de finanţare a autorităţilor locale sînt dezbătute explicit,  conturîndu-se posibilitatea că se va ajunge la o decizie ce va întruni consensul social. Aceste opţiuni fundamentale au în vedere obiective care nu pot fi atinse simultan, ci necesită un compromis rezonabil şi negociat, cum ar fi: 

autonomie fiscală lărgită a UAT, versus echilibrare orizontală; reguli de alocare stabile şi previzibile, versus flexibilitate necesară pentru adaptarea la realităţi economice schimbătoare; 

subsidiaritate strictă versus alocarea competenţelor  pe niveluri de APL după criterii de eficienţă.

Doar evoluţia treptată către un consens social pe aceste dimensiuni poate garanta stabilitatea sistemului finanţelor locale pe termen lung. 

Pe parcursul ultimilor ani s-a constatat însă că transpunerea în practică a normelor cuprinse în Carta Europeană nu este deloc un proces simplu. De multe ori tradiţia administrativă nu corespunde spiritului noilor practici europene; alteori schimbările instituţionale au survenit ori prea rapid pentru ca practica să prindă rădăcini, ori dimpotrivă, nu au mers suficient de departe. S-au perpetuat astfel o serie de neajunsuri în sistemul de finanţare locală care în momentul de faţă afectează serios autonomia locală. 

Autonomie fiscală limitată în ceea ce priveşte impozitele şi taxele locale, potenţial fiscal insuficient, lipsa stimulentelor de extindere a bazei fiscale. UAT din Republica Moldova dispun de o bază fiscală insuficientă, economiile locale confruntîndu-se cu incapacitatea de a genera venituri în cantitatea necesară. Acestea sînt limitate şi nu permit responsabilizarea autorităţilor APL în faţa colectivităţii locale de contribuitori. APL nu dispune de surse proprii de venit importante, şi ca urmare nu poate decide şi rezolva în mod independent multe dintre problemele apărute. Actualele impozite şi taxe locale generează sume mici, care reprezintă un procent redus din bugetele locale – mai puţin de 15% din bugetul local. În plus, autorităţile APL au o capacitate limitată de a: (i) modifica nivelurile sau baza taxelor şi impozitelor locale prevăzute în Codul fiscal; (ii) reevalua periodic proprietatea imobiliară; (iii) stabili facilităţi fiscale proprii pentru taxele şi impozitele locale. 

Dependenţa bugetară a fiecărui nivel al administraţiei publice faţă de cel imediat superior, dependenţă ce provine din: (i) insuficienţa veniturilor locale proprii; (ii) dezechilibrul vertical generat de discrepanţa dintre distribuţia de responsabilităţi şi sursele de venit între nivelurile administraţiei (secţiunea 1 -descentralizarea serviciilor şi competenţelor); şi (iii) unele practici moştenite de a include bugetele APL de nivelul întîi în bugetele APL de nivelul al doilea. Aceasta are ca efect intervenţia excesivă a autorităţii centrale şi, de multe ori, a nivelului raional, în gestionarea resurselor financiare locale proprii. Ca urmare, între nivelurile APL se creează relaţii neoficiale de subordonare, care nu sînt stipulate în legislaţia în vigoare, dar persistă în practică. 

Erodarea bazei fiscale prin acordarea legislativă a numeroaselor facilităţi şi înlesniri. Acestea conduc la restrîngerea bazei fiscale, la micşorarea veniturilor locale proprii şi la reducerea echităţii fiscale prin favorizarea unor agenţi economici sau categorii sociale. Autorităţile locale nu dispun de drepturi şi pîrghii reale pentru a influenţa contribuabilii în vederea asigurării oportunităţii şi plenitudinii achitării impozitelor şi taxelor locale.

Ineficienţa sistemului existent de transferuri între APC şi APL de diferite niveluri are ca efect descurajarea efortului fiscal propriu al autorităţilor publice locale. Potrivit practicilor actuale, bugetele APL sînt suplinite prin transferuri conform principiului echităţii.  Astfel, APL care sporesc veniturile bugetare prin iniţiative locale proprii pot fi puse în situaţia de a fi penalizate indirect prin reducerea sumelor de transfer de la bugetul de stat la bugetul local. O altă deficienţă a sistemului este realizarea nejustificată a transferului în doi paşi – întîi către bugetul raioanelor şi apoi către bugetele APL de nivelul întîi. 

Volatilitatea întregului sistem de finanţe locale (venituri, cheltuieli, proceduri bugetare) de la un an la altul. Aceasta nu înseamnă doar că el s-a modificat de multe ori în ultimele două decenii, dar şi că aceste modificări au fost destul de imprevizibile, ceea ce a afectat capacitatea şi aşa scăzută a autorităţilor publice locale de a-şi planifica resursele. În general, parametrii politicilor financiare de nivel local (surse de venit, cheltuieli, proceduri), deşi prevăzuţi în lege, se pot modifica prea uşor în fiecare an prin Legea bugetului de stat. Aceasta face dificilă planificarea bugetară multianuală şi întregul management financiar la nivelul APL.

Transparenţa scăzută a execuţiilor bugetare la toate nivelurile APL şi capacitatea scăzută a instituţiilor centrale relevante de a analiza în mod complex rezultatele execuţiilor bugetare locale. Analiza bugetară curentă nu include: evaluări comparative de costuri unitare pe servicii; indicatori mai evoluaţi de capacitate fiscală locală etc. Creşterea capacităţii la nivelul Guvernului de a prognoza cu o mai mare exactitate tendinţele financiare şi de cost la nivel local va avea ca rezultat fundamentarea deciziilor de politică naţională pe date mai precise şi posibilitatea trecerii în realitate la bugete pe programe. 

III. Descentralizarea patrimonială şi dezvoltarea locală

În perioada de tranziţie la economia de piaţă, în Republica Moldova au fost implementate mai multe etape ale reformei patrimoniului şi descentralizării patrimoniale. Legea nr. 459-XII din 22 ianuarie 1991 cu privire la proprietate şi Codul funciar nr. 828-XII  din  25 decembrie 1991 au introdus pentru prima dată în sistemul de drept naţional instituţia proprietăţii private, inclusiv asupra terenurilor. Legea nr. 627-XII din 4 iulie 1991 cu privire la privatizare a prevăzut pentru prima dată posibilitatea privatizării, inclusiv a fondului funciar. În temeiul Hotărîrii Guvernului nr. 561 din 1 septembrie 1992, pe lîngă autorităţile APL au fost înfiinţate servicii pentru reglementarea de stat a regimului proprietăţii. Adoptarea noului cadru legislativ privind regimul proprietăţii, stipularea imperativă în Constituţia Republicii Moldova a dreptului de proprietate privată au servit drept bază pentru reformarea relaţiilor patrimoniale, redistribuirea patrimoniului, transmiterea lui în proprietate privată inclusiv către UAT locale.

Odată cu adoptarea Legii cu privire la preţul normativ şi modul de vînzare-cumpărare a pămîntului, pămîntul a fost plasat efectiv în circuitul civil. Vechiul sistem de evidenţă a bunurilor imobile, inclusiv înregistrarea lor separată (pămîntul – de către autorităţile administraţiei publice locale; construcţiile – de către birourile de inventariere tehnică), s-a dovedit a fi ineficient în condiţiile economiei de piaţă. De aceea a fost elaborată şi aprobată Legea cadastrului bunurilor imobile, care prevede un sistem de înregistrare a bunurilor imobile şi a drepturilor asupra lor ce corespunde cerinţelor internaţionale. 

Astfel, în perioada de după obţinerea independenţei, în Republica Moldova au fost realizate reforme radicale prin care patrimoniul aflat exclusiv în proprietatea statului a reuşit să fie în mare parte privatizat, redistribuit în proprietatea privată a cetăţenilor, dar şi a UAT. Aceste reforme continuă şi în prezent, nefiind încă finalizate. Studiile recent efectuate în domeniul raporturilor patrimoniale ale UAT cu diferiţi subiecţi (publici sau privaţi) atestă existenţa multiplelor probleme care periclitează activitatea APL. Între acestea, cele mai importante probleme sînt sintetizate mai jos.

Delimitarea parţială şi incertitudinea regimului juridic al proprietăţii de stat şi proprietăţii UAT, inclusiv al bunurilor din domeniul public şi din domeniul privat atît al statului, cît şi al UAT. Situaţia incertă a proprietăţii UAT şi de stat este determinată de: (i) lipsa criteriilor şi modalităţilor de delimitare a proprietăţii; (ii) lipsa normelor şi instrucţiunilor metodologice de efectuare a delimitării; (iii) neclaritatea competenţelor autorităţilor APL în procesul de delimitare; (iv) caracterul abuziv al delimitărilor care se efectuează de către autorităţile centrale (acestea sînt confuze şi nu ţin cont de interesele patrimoniale ale colectivităţilor locale, de principiile autonomiei locale); (v) statutul juridic incert al multor categorii de bunuri de pe teritoriul comunităţilor locale, în special a bunurilor precum reţelele şi instalaţiile inginereşti, apeductele, gazoductele, obiectele sistemului energetic etc. Problema delimitării proprietăţii de stat de proprietatea UAT influenţează direct şi asupra situaţiei referitoare la delimitarea bunurilor din domeniul public de bunurile din domeniul privat al UAT. Pînă în prezent nu a fost efectuată o delimitare definitivă a bunurilor proprietate a UAT. Lipsa delimitării bunurilor pe domenii, precum şi a evidenţei adecvate a acestora generează incertitudine, confuzii şi contradicţii în cadrul procesului de administrare a patrimoniului statului şi al UAT. 

Reglementarea insuficientă a raporturilor patrimoniale dintre UAT, stat şi alţi subiecţi de drept. În pofida prevederilor noilor acte legislative, se perpetuează disfuncţionalităţi de ordin principial ale cadrului legal, care împiedică dezvoltarea unor relaţii patrimoniale ale colectivităţilor locale în conformitate cu principiile autonomiei locale şi ale descentralizării. Rămîn incerte prevederile privind dobîndirea de către APL a dreptului de proprietate, încetarea lui, garantarea drepturilor patrimoniale. Sînt lipsite de claritate şi transparenţă procedurile privind inventarierea, evaluarea, înregistrarea şi evidenţa proprietăţii. Rămîn inaplicabile normele privind dreptul UAT de a solicita transmiterea în proprietate publică proprie a bunurilor imobile care sînt situate pe teritoriul ei şi care sînt folosite în interesul colectivităţii locale respective. APL nu participă la adoptarea deciziilor privind gestionarea şi repartizarea beneficiilor materiale rezultate din valorificarea resurselor forestiere şi acvatice. Drepturile şi interesele patrimoniale ale colectivităţilor locale sînt limitate şi desconsiderate în procesul de valorificare a subsolului.

Gestionarea ineficientă a patrimoniului, condiţionată de incertitudinea dreptului de proprietate asupra infrastructurii, inclusiv a întreprinderilor municipale. Principalele neajunsuri în gestionarea patrimoniului local sînt:(i) statutul incert al infrastructurii de utilităţi construite cu fonduri ale APL sau ale investitorilor privaţi; (ii) mecanismul complicat, confuz şi costisitor de concesionare a patrimoniului şi serviciilor publice; (iii) statutul incert al infrastructurii de utilităţi construite din fonduri ale cetăţenilor şi investitorilor privaţi; (iv) competenţe limitate ale APL în privinţa administrării bunurilor locale, a impozitării diverşilor agenţi economici, inclusiv celor de stat, care utilizează bunurile amplasate pe teritoriul UAT fără vărsarea în bugetele locale a unor cote de utilizare a acestui patrimoniu; (v) lipsa mecanismelor de realizare a parteneriatelor public-public, public-privat, public-public-privat, ceea ce are ca efect degradarea activelor, calitatea scăzută a serviciilor, costuri ridicate de prestare a acestora. 

Problemele enunţate condiţionează menţinerea unei situaţii incerte în privinţa statutului juridic al patrimoniului UAT, perpetuarea confuziilor şi contradicţiilor între proprietari, limitarea competenţei autorităţilor locale în gestionarea patrimoniului. În consecinţă, colectivităţile locale nu sînt motivate să întreţină patrimoniul local şi sînt lipsite de surse sigure şi importante de venituri care pot contribui la asigurarea unui proces durabil de dezvoltare locală, după cum se arată în secţiunea următoare. 

Drept rezultat al tuturor evoluţiilor şi mecanismelor analizate în secţiunile anterioare, neajunsurile în funcţionarea APL îşi regăsesc efectele însumate în calitatea slabă de elaborare şi implementare a strategiilor de dezvoltare şi de planificare a acţiunilor concrete. Cu toate că, autorităţile municipale şi raionale cunosc paşii legali şi practici care trebuie parcurşi pentru întocmirea unor strategii sustenabile, iar unele dintre acestea chiar sînt în proces de elaborare a unor strategii. De asemenea, ierarhia de planuri are un statut legal clar şi intercorelarea dintre documentele pe diverse niveluri – republican, raional, local – este înţeleasă. 

Bazele de date naţionale incomplete, planurile urbanistice generale şi strategiile de dezvoltare locală neactualizate. Potrivit legislaţiei în vigoare, APL are obligaţia să întocmească, să actualizeze la fiecare 5-10 ani şi să aprobe Planul urbanistic general al localităţii, instrument de lucru care constituie baza legală pentru realizarea programelor şi acţiunilor de dezvoltare în perioada de valabilitate a acestuia. Studiile arată că 90% dintre localităţile republicii fie nu dispun de Planul urbanistic general, fie acest document este învechit. Planurile urbanistice generale ale localităţilor ar trebui să preia prevederile documentaţiilor de amenajare a teritoriului (Planul Naţional de Amenajare a Teritoriului, planurile regionale de amenajare a teritoriului), ale altor documentaţii de urbanism care, de asemenea, lipsesc. Din aceste considerente activităţile ce ţin de zonarea teritoriului, stabilirea şi delimitarea terenurilor, determinarea condiţiilor de construcţii şi delimitarea zonelor cu restricţii sau a celor protejate, organizarea căilor de comunicaţie, corelarea cu planurile regionale, promovarea potenţialului de dezvoltare economico-socială se realizează neorganizat şi în lipsa unei viziuni unitare de dezvoltare. În plus, nu există statistici credibile şi sisteme de colectare şi analiză a datelor prin dezagregare după sex, vîrstă, originea etnică.

Lipsa motivării şi disponibilităţii de utilizare a formelor moderne de cooperare teritorială (poli de creştere, zone metropolitane, microregiuni etc.) care ar contribui la impulsionarea procesului de dezvoltare locală. În condiţiile în care organizarea administrativ-teritorială este excesiv de fragmentată, se impune necesitatea de a dezvolta şi aplica forme şi metode eficiente, optimale de a consolida UAT contribuind direct la impulsionarea procesului de dezvoltare locală. În acest sens există multe opţiuni precum: consolidarea teritorială voluntară, cooperarea intermunicipală, poli de creştere, zonele metropolitane, microregiunile etc. Aceste forme de cooperare teritorială ar stimula consolidarea teritorială şi, respectiv, ar genera venituri care se expun direct asupra calităţii vieţii localnicilor. 

Resursele şi capacităţile insuficiente de implementare a strategiilor de dezvoltare şi de atragere a resurselor financiare externe. Procesul de dezvoltare locală se confruntă cu o insuficienţă majoră de resurse şi capacităţi (materiale, umane, financiare) pentru implementarea strategiilor de dezvoltare existente. Conform datelor studiilor recente, doar 5% dintre acţiunile planificate în strategiile de dezvoltare au acoperire financiară. Implementarea documentelor strategice este astfel strîns legată de atragerea resurselor financiare externe. În aceste condiţii APL are nevoie de surse financiare adecvate pentru cofinanţarea proiectelor şi de personal specializat. În organigramele-tip, funcţiile de specialişti în atragerea investiţiilor lipsesc, iar acolo unde există, capacităţile sînt minime. 

IV. Capacitatea administrativă a APL
După obţinerea independenţei, Republica Moldova a menţinut sistemul de organizare administrativ-teritorială de tip sovietic, în care teritoriul naţional era divizat în 38 de raioane (5 dintre ele în zona transnistreană). În 1994 a fost creată unitatea teritorială autonomă Găgăuzia, incluzînd trei raioane, în 1995 fiind adoptată şi legea organică specială privind statutul municipiului Chişinău. O reformă importantă a fost lansată de autorităţile moldoveneşti cu susţinerea Congresului Puterilor Locale şi Regionale al Consiliului Europei în 1998, cînd au fost create 9 judeţe prin reorganizarea administrativ-teritorială  a 30 de raioane din dreapta Nistrului. Crearea judeţelor a fost însoţită de o realocare a competenţelor şi resurselor între nivelurile de administrare. 

O nouă schimbare în organizarea teritorială a fost operată în anul 2003, odată cu desfiinţarea judeţelor şi revenirea la raioane ca entitate de nivelul al doilea, reducîndu-se în acelaşi timp autonomia locală. Concomitent, a început să crească numărul primăriilor, astfel încît în 2011 atestăm 898 APL de nivelul întîi.

În multe ţări europene dezvoltate organizarea administrativ-teritorială este adaptată periodic condiţiilor sociale şi economice în schimbare, astfel încît aceasta să fie optimă atît din punctul de vedere al eficienţei de asigurare a serviciilor, cît şi din punctul de vedere al democraţiei. Motivele schimbărilor din Republica Moldova au fost însă de natură politică, consecinţele acestora avînd un impact negativ asupra autonomiei şi funcţionării APL. 

Fragmentarea excesivă a sistemului administrativ-teritorial în Republica Moldova. Analizînd distribuţia localităţilor în funcţie de numărul de locuitori, constatăm ca 86% dintre ele au mai puţin de 5000 de locuitori. Deşi legea prevede un număr minim de 1500 de locuitori pentru a se putea justifica crearea unei unităţi administrativ-teritoriale de sine stătătoare, mai mult de 25% dintre acestea, prin excepţie, nu corespund normei legislative menţionate. Experienţa europeană arată că nu există o mărime optimă a unităţii administrativ-teritoriale, iar unele studii indică un prag adecvat de 5000 de locuitori, începînd de la care sînt asigurate perspective mai bune de creştere economică şi economii de scară în producerea serviciilor publice locale.

Marea majoritate a APL rurale nu asigură servicii publice comunale. Rezultatul proceselor descrise mai sus, în special al fragmentării excesive a APL, cu precădere în zona rurală, a fost reducerea capacităţii acestora de a furniza servicii publice. Astfel, majoritatea APL rurale (care reprezintă 94% din numărul total) au, în principal, un rol de reprezentare, şi nu de asigurare a unor servicii comunale propriu-zise. Funcţiile şi responsabilităţile/competen-ţele atribuite acestor autorităţi se rezumă de facto la emiterea de acte (certificate, autorizaţii etc.). Aceste APL nu au personalul şi nici resursele financiare necesare pentru a asigura funcţii mai complexe. 

Fragmentarea teritorială excesivă are şi alte consecinţe asupra autorităţilor APL şi funcţionării acestora. Astfel, baza fiscală şi veniturile colectate pe teritoriul unei localităţi sînt insuficiente pentru a menţine un aparat administrativ care să poată asigura servicii publice. Imposibilitatea obţinerii economiilor de scară în furnizarea serviciilor publice locale, din cauza numărului redus al populaţiei per UAT, pune nejustificat în sarcina autorităţilor de nivelul al doilea responsabilităţi ce ar trebui îndeplinite la nivelul întîi şi măreşte preţul serviciilor publice oferite. Dimensiunea teritorială redusă, numărul mic de locuitori şi baza fiscală inexistentă fac imposibilă realizarea unor planuri efective de dezvoltare economică şi socială la nivel local.

Aceleaşi acţiuni negative în calea dezvoltării APL le generează şi lipsa reglementărilor în legislaţia naţională a modalităţilor de cooperare transfrontalieră, cu toate că Republica Moldova în 1999 a ratificat Convenţia-Cadru Europeană asupra cooperării transfrontaliere a colectivităţilor sau autorităţilor teritoriale din  21 mai 1980, intrată în vigoare la 1 februarie 2001.

Mărimea optimă a APL de nivelul al doilea depinde de organizarea administrativ-teritorială a APL de nivelul întîi. Aceasta înseamnă că, la o structură teritorială consolidată, APL de nivelul al doilea poate cuprinde teritorii şi populaţii mai mari, ceea ce facilitează planificarea şi dezvoltarea economică, favorizează economii de scară pentru o serie de servicii, nu mai puţin important fiind şi accesul la fondurile europene de dezvoltare.

Fragmentarea administrativ-teritorială condiţionează în mod fundamental descentralizarea funcţională, fiind în fapt un obstacol în calea reformei. Menţinerea unei structuri puternic fragmentate, în condiţiile lipsei unei baze fiscale, va face imposibilă atribuirea unor funcţii semnificative autorităţilor APL de nivelul întîi şi consolidarea autonomiei locale.

Eventualele schimbări propuse în organizarea administrativ-teritorială urmează a fi supuse unei analize de impact din perspectiva drepturilor omului şi egalităţii de gen, cu scopul elaborării unor măsuri de micşorare a oricărui impact negativ privind accesul femeilor şi grupurilor vulnerabile la serviciile publice locale.

Capacitatea redusă de planificare strategică şi de administrare a diverselor resurse la nivelul primăriilor. Aceasta înseamnă că, pe de o parte, autorităţile APL, din lipsă de resurse umane competente, nu pot elabora planuri strategice de calitate sau nu pot organiza şi controla procesul de elaborare a acestora, iar pe de altă parte personalul primăriilor are dificultăţi în administrarea resurselor financiare, de patrimoniu etc., astfel încît întreaga gamă de responsabilităţi/competenţe să fie îndeplinite în condiţii satisfăcătoare. În plus, procesul de elaborare a planurilor nu este întotdeauna consultativ şi nu ia în considerare dorinţele şi nevoile oamenilor, lăsînd la o parte grupurile vulnerabile şi minorităţile.

Lipsa performanţei funcţionale a APL datorată limitărilor de personal şi practicilor defectuoase în managementul resurselor umane. Conform studiilor elaborate în contextul priorităţii de descentralizare, au fost identificate 14 domenii de competenţă proprie şi 99 de atribuţii ce revin autorităţilor APL. Peste 40 de acte normative stabilesc atribuţii şi normative pentru APL. Funcţionarea APL în domeniul recrutării resurselor umane competente este condiţionată de APC care dictează limitele statelor de personal ale APL în funcţie de numărul de locuitori din fiecare UAT. Practica şi cultura administrativă din Republica Moldova susţin aceste modalităţi vicioase, fapt argumentat prin nealocarea finanţelor suplimentare ce ar permite salarizarea noilor poziţii, instituite diferit de cele stabilite prin hotărîri de Guvern.

O consecinţă practică a limitării de mai sus este că structurile APL nu sînt conforme domeniilor de activitate şi nu corespund multiplelor atribuţii prevăzute de cadrul normativ în vigoare. Autorităţile APL nu au capacitatea de a îndeplini sarcinile şi competenţele stabilite de legislaţie, nu dispun de potenţial pentru preluarea de noi responsabilităţi din considerente organizaţionale, instituţionale, financiare şi manageriale. 

Pe lîngă neconcordanţa funcţională determinată de limitările de personal, funcţionarea autorităţilor APL este afectată şi de practica defectuoasă în domeniul managementului resurselor umane, în ceea ce priveşte angajarea, motivarea şi promovarea funcţionarilor locali. Aceasta conduce la un grad de atractivitate redusă a locurilor de muncă în APL şi ca urmare, la o calitate şi o calificare inadecvată a personalului. Primarii afirmă necesitatea îmbunătăţirii pregătirii profesionale şi a competenţelor funcţionarilor publici în cîteva domenii foarte importante: managementul public şi de proiect, managementul financiar, tehnologia informaţiilor, limbile străine.

Utilizarea frecventă a unor instrumente netransparente şi ilegale de recrutare a personalului în APL, favorizează clientelismul, nepotismul şi politizarea funcţiei publice la nivel local, deşi accesul în funcţia publică este condiţionat de principiul transparenţei, iar funcţionarul public se bucură de stabilitate în funcţia deţinută şi este protejat de presiuni nelegitime. Astfel, conform studiilor elaborate în contextul priorităţii de descentralizare, se atestă existenţa unor practici neconforme de recrutare/promovare a personalului la nivelul APL: recrutarea fără anunţuri publice prealabile, în baza unor proceduri informale (relaţii personale, politice sau de familie).
V. Democraţie, etică, drepturile omului şi egalitate de gen

În prezent, Constituţia şi legile organice din domeniu garantează autonomia APL, iar alegerile derulate la nivel local în ultimii ani nu au evidenţiat probleme de organizare sau de legitimitate a rezultatelor. Din acest punct de vedere, democraţia locală este formal consolidată. De asemenea, pe parcursul anilor s-au implementat instrumente legale de asigurare a integrităţii deciziei politice şi actului administrativ la nivel local, însă în ciuda progreselor realizate mai sînt probleme de rezolvat. 

Participarea relativ pasivă a populaţiei la procesul electoral şi decizional. Locuitorii sînt puţin informaţi cu privire la activitatea consiliului local sau a primăriei, fie din cauza lipsei mijloacelor tehnice, fie din dezinteres, iar consiliul local este puţin implicat în problemele comunităţii. Participarea populaţiei şi a societăţii civile (prin ONG-uri) la monitorizarea şi influenţarea procesului decizional local este în practică limitată, fiind determinată de comportamentul inadecvat al aleşilor locali, chiar dacă la nivel legislativ există mecanisme de asigurare a transparenţei în luarea deciziilor, precum procedurile de consultare publică, principiul liberului acces la şedinţele consiliilor locale etc.

Nediscriminarea, participarea, transparenţa şi responsabilizarea. Procesele locale de luare a deciziilor sînt deseori netransparente şi neparticipative. Există o interdependenţă între participarea publică scăzută, transparenţa scăzută, responsabilitatea scăzută şi amploarea discriminării în societate, care cuplate, obstrucţionează publicul în exercitarea influenţei asupra chestiunilor publice relevante. Prin comparaţie cu alte grupuri ale societăţii, femeile şi persoanele vulnerabile au un acces mai scăzut la informaţie şi canale de influenţă şi responsabilizare. Discriminarea este amplificată de lipsa influenţei asupra procesului local de luare a deciziilor. Pentru rezolvarea acestor probleme se recomandă folosirea măsurilor speciale, cum ar fi cotele, ca parte componentă a politicilor de abilitare si nediscriminare.

Implementarea legislaţiei referitoare la conflictul de interese şi sistemul de incompatibilităţi. Pe de o parte, iresponsabilitatea factorilor de decizie favorizează menţinerea şi extinderea anumitor forme de corupţie la nivelul APL. Pe de altă parte, mecanismele existente de verificare sistematică şi de penalizare a abaterilor de la regulile de integritate sînt încă slab dezvoltate.

Gradul scăzut de reprezentativitate a aleşilor locali. Modul de alegere a membrilor consiliilor locale şi ai celor raionale, împreună cu problemele identificate mai sus, generează o lipsă de reprezentativitate a aleşilor locali, percepută de locuitori. Cel mai adesea, problema este atribuită sistemului electoral pe liste de partid, dar de multe ori se invocă şi pregătirea insuficientă în domeniile specifice de activitate a candidaţilor, inclusiv a celor la funcţia de primar. La aceeaşi impresie de nereprezentativitate contribuie şi faptul că printre aleşi se numără prea puţini tineri şi femei.

Egalitatea de gen şi drepturile femeilor

Guvernul a făcut eforturi în vederea îmbunătăţirii performanţei ţării la capitolul egalităţii de gen şi abilitarea femeilor.  A fost aprobat Programul naţional de asigurare a egalităţii de gen pe anii 2010-2015 şi Planul de acţiuni pentru implementarea acestuia în perioada 2010-2012. În 2006 a fost aprobată Legea cu privire la asigurarea egalităţii de şanse între femei şi bărbaţi. În pofida acestui fapt nu se observă progrese tangibile în acest domeniu. Situaţia femeilor este afectată în mod negativ de o multitudine de factori, cum ar fi: un mecanism instituţional slab de asigurare a egalităţii de gen, un cadru normativ implementat inadecvat, şi chiar persistenţa atitudinilor patriarhale şi a unor stereotipuri privind rolurile femeilor şi bărbaţilor în societate. Femeile participă mai puţin în viaţa publică, au un acces mai limitat la serviciile publice locale, şi sînt afectate în proporţie mai mare de sărăcie etc. În vederea ameliorării acestor probleme pentru atingerea egalităţii de gen şi promovării drepturilor femeilor, Programul de activitate al Guvernului pentru anii 2011-2014 stabileşte un set de măsuri prioritare, relevante pentru Strategia Naţională de Descentralizare, cum ar fi ajustarea cadrului legal intern la Legea cu privire la asigurarea egalităţii de şanse între femei şi bărbaţi şi la standardele şi mecanismele de asigurare a oportunităţilor egale pentru femei şi bărbaţi; promovarea participării femeilor în procesul decizional de interes public, consolidarea mecanismului instituţional de asigurare a egalităţii între femei şi bărbaţi la nivel central şi local etc. 
Partea 2. Principiile, viziunea, obiectivele generale şi specifice, conform domeniilor de intervenţie

Principii

Descentralizarea este un proces continuu de autoanaliză şi reformă a unui stat, prin care se urmăreşte distribuirea optimă a responsabilităţilor şi resurselor între APC şi APL. Deciziile sînt luate de nivelul de autoritate cel mai apropiat de cetăţean (subsidiaritate), astfel încît serviciile oferite să corespundă cerinţelor şi nevoilor beneficiarilor, în condiţii de eficienţă economică. 

Procesul descentralizării oferă APL puteri şi responsabilităţi în trei sfere: politică, administrativ-organizaţională şi financiară. Aceste puteri trebuie exercitate în condiţii de autonomie, care presupune libertatea neîngrădită de luare şi exercitare a deciziilor în condiţiile respectării legalităţii, încadrării în politicile naţionale şi responsabilizării în faţa cetăţeanului.

Mecanismele de responsabilizare publică şi socială trebuie să creeze un cadru care să ofere populaţiei posibilitatea şi oportunitatea de a face APL răspunzătoare în faţa alegătorilor şi a publicului larg. În acelaşi timp, APL trebuie să aibă mijloacele şi stimulentele pentru a răspunde cerinţelor locuitorilor, atît în ceea ce priveşte serviciile oferite, cît şi în ceea ce priveşte transparenţa procesului şi actului decizional.

Pe lîngă acest cadru de responsabilizare sociopolitică, trebuie modernizate şi mecanismele de responsabilizare administrativă.

Prezenta Strategie propune o revizuire a relaţiilor existente între instituţiile cu subordonare centrală plasate în teritoriu, pe de o parte, şi administraţiile alese la nivel local şi raional, pe de alta. Procedurile de raportare şi control de legalitate în relaţia cu nivelurile administrative superioare trebuie să asigure autonomia locală lărgită, în paralel cu legalitatea şi profesionalismul deciziilor şi acţiunilor locale. Aceasta presupune o reformă cuprinzătoare în toate domeniile de competenţă şi atribuţii proprii APL. Strategia va trebui să definească aceste noi forme de responsabilizare administrativă prin amendarea a circa 40 de acte normative care reglementează competenţele locale. 

Guvernul s-a pronunţat ferm în favoarea unei abordări bazate pe drepturile omului şi egalitatea de gen în elaborarea şi implementarea prezentei Strategii. Aceste principii (participare, nediscriminare, transparenţă şi responsabilizare) trebuie să îmbunătăţească condiţiile de viaţă a populaţiei prin acces crescut şi echitabil la toate serviciile publice, să întărească democraţia locală printr-o participare publică crescută, prin transparenţă şi responsabilizare a politicilor şi actului administrativ local. Astfel, Strategia va stimula o dezvoltare care are omul în prim plan şi toate păturile societăţii vor beneficia în urma schimbărilor. 

Prin descentralizare se urmăreşte îmbunătăţirea funcţiilor politice, administrative şi fiscale, serviciile şi beneficiile fiind asigurate într-un mod mai echitabil către întreaga populaţie. Analiza bazată pe drepturile omului şi impactul asupra egalităţii de gen reprezintă instrumente importante pentru a atinge aceste scopuri.

Literatura de specialitate, experienţele altor procese de descentralizare şi situaţia concretă a Republicii Moldova impun definirea unui set coerent de principii care să stea la baza procesului de descentralizare. În special, este nevoie de reguli şi norme de bună practică, bazate pe experienţa internaţională, care să definească şi să încadreze transferul/atribuirea competenţelor şi resurselor către APL de ambele niveluri. Aceste principii pot funcţiona în calitate de criterii de fundamentare pentru elaborarea întregului sistem de competenţe descentralizate, împreună cu mecanismele de exercitare şi cu sistemele de finanţare.

Principiile puse la baza prezentei Strategii sînt următoarele:

a) principiile fundamentale ale dreptului european şi internaţional, cu precădere în abordarea şi promovarea consistentă a drepturilor şi libertăţilor omului (aceste principii sînt, inter alia : 1) principiul stabilit în articolul 1 al Convenţiei Europene a Drepturilor Omului, prin care statul garantează drepturile fundamentale ale tuturor persoanelor aflate pe teritoriul său; 2) interzicerea discriminării; 3) garantarea dreptului tuturor persoanelor de a avea personalitate juridică în faţa legii, conform articolului 16 din Pactul Internaţional privind Drepturile Politice şi Civile), egalităţii de gen, principiile nediscriminării, transparenţei şi responsabilizării;

b) cadrul legal, normativ şi punerea lui în practică trebuie să asigure responsabilizarea APL în faţa populaţiei (accountability) şi a nivelurilor administrative superioare, garantînd în acelaşi timp libertatea locală de decizie şi management;

c) atribuirea/transferul competenţelor către APL – elaborarea şi implementarea sistemului de management şi finanţare, precum şi stabilirea definitivă a proprietăţii asupra patrimoniului trebuie să fie ulterioare şi determinate de modul în care competenţele sînt stabilite pe niveluri de administraţie publică; 

d) principiul corelării – acţiunile sau reformele propuse spre implementare în domeniul APL urmează a fi corelate cu reformele aflate în derulare;

e) banii urmează funcţia – sistemul financiar va fi adaptat în funcţie de acordarea atribuţiilor, iar veniturile generate de prestarea unui serviciu vor merge la nivelul administrativ care răspunde de prestaţia respectivă;

f) patrimoniul urmează funcţia – responsabilul de exercitarea competenţei primeşte şi proprietatea activelor fixe necesare (patrimoniu). Realizarea gestionării eficiente şi efective a patrimoniului local poate avea loc doar în cazul abilitării APL cu competenţă decizională deplină, aşa cum cere Carta Europeană, fără a admite ingerinţa altor autorităţi sau instituţii;

g) investiţia urmează competenţa – nivelul administrativ responsabil de exercitarea unei competenţe trebuie să fie responsabil şi pentru întregul proces investiţional;

h) atribuirea/transferul competenţelor trebuie să îmbine armonios subsidiaritatea şi eficienţa, aceasta din urmă fiind definită prin 3 criterii principale: (i) aria geografică a beneficiarilor unei competenţe să corespundă în mare măsură ariei unităţii administrative care o va exercita; (ii) exercitarea competenţei respective să permită realizarea economiilor de scară, inclusiv prin asocierile intermunicipale; (iii) UAT căreia i se atribuie competenţa trebuie să aibă capacitate fiscală şi de management suficientă pentru exercitarea acesteia;

i) pentru a consolida echitatea şi răspunderea democratică faţă de locuitori, trebuie să existe corespondenţă între: (i) teritoriul unde se efectuează prestarea unui serviciu de către autoritatea locală şi cel de pe care se colectează impozitele locale; (ii) beneficiar şi plătitor (“utilizatorul plăteşte”); (iii) puterea de decizie şi responsabilitate (cel care decide trebuie să răspundă şi pentru consecinţele deciziei sale);

j) trebuie asigurat un anume grad de coeziune teritorială, prin reducerea disparităţilor de resurse disponibile la ambele niveluri de APL;

k) sistemul financiar trebuie să stimuleze efortul fiscal propriu;
l) monitorizarea, auditul şi controlul gestionării patrimoniului de către APL – trebuie să fie strict reglementate, punctuale, previzibile şi eficiente, urmărind asigurarea legalităţii, bunei administrări şi interesului public general privind resursele funciare şi imobiliare precum şi, acolo unde este cazul, cele naturale şi ale subsolului;

m) atribuirea/transferul competenţelor, surselor de venit şi patrimoniului între APC şi APL şi între diversele niveluri ale acesteia din urmă trebuie să fie formală (fixată în lege), clară şi stabilă, definind toate rolurile şi funcţiile specifice, mecanismele prin care se vor exercita acestea şi drepturile de proprietate asupra activelor implicate;

n) sistemul financiar trebuie să asigure predictibilitatea, stabilitatea, continuitatea şi autonomia pentru ambele niveluri ale APL, prin: (i) garantarea posibilităţii de a asigura un nivel minim al serviciilor, avînd în vedere diferenţele obiective dintre diverse UAT; (ii) evitarea partajării cu APL a surselor de venit volatile în timp sau care produc dezechilibre teritoriale în colectare; (iii) folosirea pe cît posibil a unor criterii obiective în sistemul de transferuri; şi (iv) reducerea pe cît posibil a posibilităţii de modificare a sistemului prin legea bugetară anuală sau prin alte legi ad-hoc.
Aceste principii formează un cadru coerent de atribuire/transfer al competenţelor, al surselor de venit şi al patrimoniului într-un mod eficace, clar şi stabil, astfel încît furnizarea serviciilor publice – modul preferenţial prin care se manifestă exercitarea unei competenţe – să corespundă nevoilor şi cerinţelor beneficiarilor.

Viziunea Strategiei 
O administraţie publică locală democratică şi autonomă, care să asigure în mod echitabil, inclusiv din perspectiva respectării drepturilor grupurilor vulnerabile, prestarea serviciilor publice de calitate şi managementul eficient al competenţelor locale.

Scopul Strategiei 
 Asigurarea unei administraţii publice locale care să funcţioneze democratic şi autonom, să aibă capacitatea şi resursele necesare pentru a furniza servicii publice conform necesităţilor şi cerinţelor beneficiarilor, inclusiv din perspectiva drepturilor grupurilor vulnerabile în condiţii de eficienţă, eficacitate, echitate şi  disciplină financiară.

În baza acestei viziuni, obiectivele specifice definite în continuare sînt strîns legate de îndeplinirea a două cerinţe foarte importante. Este vorba de (i) creşterea autonomiei APL în furnizarea serviciilor specifice competenţelor proprii care au fost deja descentralizate din punct de vedere legal, dar unde există încă probleme în exercitare; şi (ii) descentralizarea competenţelor ce ţin de servicii publice naţionale (educaţie, cultură, servicii sociale sau sănătate etc.) care urmează a fi definite prin documente de politici sectoriale, bazate pe principii şi criterii efective stipulate de prezenta Strategie, şi care să permită furnizarea lor eficientă.

I. Obiectiv specific pentru Descentralizarea serviciilor şi competenţelor

	Procesul de reformă se va finaliza cu existenţa unui sistem de atribuire/transfer al competenţelor între APC şi APL de ambele niveluri caracterizat prin funcţionalitate, claritate (roluri şi funcţii specifice definite, inclusiv mecanisme de exercitare), stabilitate, corelare cu resursele disponibile şi cu capacităţile administrative ale UAT, astfel încît serviciile publice să poată fi furnizate într-un mod neîngrădit  (acces îmbunătăţit), eficient (costuri cît mai reduse), eficace (conform nevoilor şi cerinţelor beneficiarilor, inclusiv a grupurilor vulnerabile), asigurînd un nivel stabilit de calitate a prestaţiei.


Activităţi:

1.1. Elaborarea nomenclatorului competenţelor APL de nivelul întîi şi nivelul al doilea.

1.2.  Evaluarea necesarului/disponibilului de resurse financiare alocate  furnizării eficiente şi eficace a competenţelor transferate către APL – evaluarea volumului de cheltuieli totale ale APL în funcţie  de competenţele transferate.

1.3. Revizuirea sistemului actual instituţional/juridic de delegare a competenţelor către APL conform principiilor enunţate, setului de criterii stabilite prin prezenta Strategie.

1.4. Crearea de instrumente instituţionale, legale şi financiare care să stimuleze furnizarea eficientă a serviciilor specifice competenţelor descentralizate (asociere, concesionare, contractare).
1.5. Asigurarea de către Guvern a elaborării documentelor de politici sectoriale de descentralizare, în baza principiilor şi criteriilor expuse în prezenta Strategie, ţinîndu-se cont de forme şi statut special de autonomie, în condiţiile  unei   legi  organice (statutul juridic special al Gagauz-Yeri).
1.6. Consolidarea capacităţii instituţionale şi profesionale la nivelul APC, în special la nivelul Cancelariei de Stat, în ceea ce priveşte aplicarea principiilor şi criteriilor specifice unei descentralizări eficiente şi eficace, sensibile şi la dimensiunea de gen .
1.7. Perfecţionarea mecanismului instituţional la nivel local, în vederea asigurării implementării principiului egalităţii de gen în politicile de dezvoltare locală.
1.8. Revizuirea şi perfecţionarea legislaţiei aferente municipiului Chişinău.

Delimitarea clară a competenţelor este primul pas spre o descentralizare reală. Noţiunile şi principiile menţionate în anexa nr.1 la prezenta Strategie, acoperă domeniile descentralizării financiare şi descentralizării patrimoniale ale Strategiei, care sînt inseparabile de primul domeniu.

Activitatea 1.1. impune realizarea unui nomenclator complet al competenţelor APL de ambele niveluri, în baza criteriilor descrise şi a principiilor enumerate în anexa nr. 1. Acesta va sta la baza evaluării surselor financiare pentru exercitarea lor, va ordona şi va structura prevederile legislative.

Realizarea nomenclatorului competenţelor APL presupune analiza în detaliu a legislaţiei în vigoare, a practicilor internaţionale relevante în domeniu şi prevederilor specifice ale Cartei Europene.

Activitatea 1.3.  este complexă şi presupune analiza şi revizuirea unui volum semnificativ de acte normative. 

Activitatea 1.5. urmează a fi realizată, ţinîndu-se cont de acte legislative speciale care prevăd reglementări diferite referitor cadrului legislativ-normativ existent.

Activitatea 1.8. impune revizuirea şi perfecţionarea cadrului normativ ce reglementează statutul capitalei, în special al Legii privind statutul municipiului Chişinău.

II. Obiectiv specific pentru Descentralizarea financiară
	Perfecţionarea actualului sistem de finanţe publice locale, astfel încît să se asigure autonomia financiară a APL, cu menţinerea disciplinei financiare, maximizarea eficienţei şi asigurarea echităţii în alocarea resurselor.


Activităţi:

2.1. Consolidarea bazei de venituri locale proprii şi a autonomiei de decizie asupra lor.
2.2. Reformarea sistemului de transferuri şi impozite partajate, statuarea acestuia pe baze obiective şi previzibile, cu separarea bugetelor APL de nivelul întîi şi nivelul al doilea, pentru a asigura un nivel cel puţin  minim de servicii, cu condiţia ca sistemul  să nu  descurajeze efortul fiscal propriu şi utilizarea raţională a resurselor.
2.3. Consolidarea autonomiei şi managementului financiar la nivelul APL, cu garantarea disciplinei financiare, creşterea transparenţei şi participării publice.

Activitatea 2.1. stabileşte revizuirea cadrului legal şi normativ existent pentru a determina creşterea veniturilor proprii locale, pentru a stimula colectarea proprie şi a întări autonomia locală. Se propune revizuirea sistemului existent de taxe şi impozite, astfel încît sumele încasate să corespundă responsabilităţilor şi să reducă suprareglementarea de la centru a administrării veniturilor locale. De asemenea, prin activitatea 2.1. se are în vedere identificarea şi introducerea unor noi surse de venituri locale, cote suplimentare la cele existente sau autoritatea de a oferi facilităţi fiscale locale.

Principalele criterii pentru determinarea unor noi taxe locale sînt următoarele: veniturile sa fie semnificative şi vizibile, să acopere o bază largă de impozitare, să fie stabile şi puţin afectate de ciclurile economice, predictibile, să fie plătite de locuitori şi să nu poată fi exportate (puse pe umerii locuitorilor din alte localităţi), costurile administrative să fie mici şi să fie acceptate de populaţie. Este important ca veniturile locale să crească gradul de responsabilizare a autorităţilor locale, pentru aceasta cel puţin rata de impozitare trebuie să fie decisă la nivel local. Noile impozite locale trebuie definite în legislaţia naţională. Este important ca decizia de a introduce noi impozite şi taxe locale sau facilităţi fiscale să fie lăsată consiliului local, dar estimarea necesarului de transfer de echilibrare să fie făcută în funcţie de capacitatea fiscală a localităţii şi nu în funcţie de veniturile colectate.

Activitatea 2.2 prevede revizuirea actualului sistem de partajare a impozitelor şi de alocare a transferurilor (cu destinaţie generală, de echilibrare, condiţionate), precum şi îmbunătăţirea sistemului de finanţare a investiţiilor de capital (granturi sau împrumuturi). În acest sens sînt propuse examinării mecanisme financiare care vor încuraja cooperarea intermunicipală şi consolidarea capacităţii administrative.

În baza nomenclatorului de competenţe realizat în cadrul obiectivului specific 1 se va efectua evaluarea de ansamblu a nevoilor şi posibilităţilor de finanţare a competenţelor proprii APL, incluzînd şi sumele de echilibrare. 

Există mai multe posibilităţi de a asigura finanţarea serviciilor recent descentralizate. Principalele surse de fonduri sînt: (i) veniturile proprii; (ii) taxele şi impozitele partajate; (iii) transferurile interbugetare şi granturile interguvernamentale. Bugetele locale trebuie să se alimenteze din aceste trei surse principale în mod echilibrat, pentru a asigura stabilitatea lor pe termen lung, iar autorităţilor APL  trebuie să li se permită să administreze aceste bugete fără restricţii semnificative. Tipurile de venituri ce vor fi disponibile APL depind, în mare măsură, de caracteristicile funcţiilor descentralizate: competenţele  exclusive se vor finanţa cu precădere din impozite, taxe şi tarife locale, iar acolo unde ele nu sînt suficiente, din transferuri generale, în timp ce responsabilităţile partajate se vor finanţa printr-o combinaţie de impozite şi transferuri condiţionate. Calculul nivelului exact de finanţare pentru o nouă competenţă descentralizată trebuie să aibă la bază costul total real, incluzînd costurile directe şi indirecte ale prestaţiei respective.

Transferurile de la nivel central au scopul: (i) de a garanta un standard minim de calitate la exercitarea competenţelor descentralizate ; (ii) de a crea stimulente de raţionalizare a cheltuielilor şi de sporire a veniturilor proprii; (iii) de a asigura echilibrul şi coeziunea teritorială în termeni de capacitate de prestare şi de generare de venituri. Aceste deziderate generale pot fi atinse prin diverse metode de alocare financiară: impozite partajate (fie la sursa de colectare fie, ulterior, printr-o formulă), transferuri generale şi transferuri condiţionat etc. 

Transferul general poate fi folosit în mod independent de APL, aceasta avînd deplină autonomie în stabilirea priorităţilor şi în alocarea resurselor pentru diferite competenţe proprii. Acest transfer general va include atît actuala cotă defalcată din impozitul pe venit (transfer general partajat), cît şi sumele de echilibrare destinate să reducă disparităţile orizontale generate de capacităţile fiscale diferite ale APL. Veniturile proprii vor fi estimate pornindu-se de la actuala situaţie a APL şi ţinîndu-se cont de alte măsuri ale actualei strategii de extindere a bazei fiscale specifice APL: transferul de noi impozite către APL, lărgirea bazei fiscale a actualelor impozite şi taxe locale (prin eliminarea sau reducerea facilităţilor fiscale), creşterea flexibilităţii în stabilirea cotelor de impozit, îmbunătăţirea colectării.

Cheltuielile calculate ale competenţelor proprii vor fi estimate pornindu-se de la 2 criterii: 
a) cheltuielile efective din ultimii ani pentru servicii specifice acestor competenţe;

b) un nivel minim de servicii specifice acestor competenţe ce trebuie asigurat pentru fiecare autoritate locală (UAT).

Transferul general de la bugetul de stat are scopul de a suplimenta veniturile proprii şi a oferi autorităţii locale veniturile necesare pentru a-şi exercita competenţele proprii în condiţii de autonomie bugetară.  El va fi compus atît din cota defalcată din impozitul pe salarii (venit) – impozit partajat între APC şi APL – cît şi din sumele de echilibrare. Ulterior se vor stabili nivelul efectiv al cotelor pe tipuri de administraţii publice locale (de nivelul întîi şi nivelul al doilea) şi formula de alocare a sumelor de echilibrare. Formula de alocare a transferului de echilibrare va fi determinată în funcţie de capacitatea fiscală a respectivei APL şi cheltuielile calculate ale competenţelor proprii.

Această formulă se va materializa într-un act normativ. În mod particular, acţiunea 2.2.5. din planul de acţiuni îşi propune să stabilească un model de finanţare specific pentru competenţele partajate şi delegate. În baza principiilor şi criteriilor prezente în Strategie, este evident că competenţele care nu sînt proprii (partajate, delegate) trebuie finanţate în alt mod decît din veniturile generale (asupra cărora APL are deplină autonomie în ceea ce priveşte priorităţile şi alocările pentru o destinaţie sau alta). Interesul public (naţional) impune, în cazul acestor competenţe, ca APC să asigure realizarea în practică a beneficiilor importante care trebuie să rezulte din exercitarea, chiar cu autonomie limitată, a acestor competenţe. De aceea finanţarea acestor competenţe se va face în special prin transferuri condiţionate, care trebuie să îndeplinească următoarele caracteristici:

a) se va transfera către APL o sumă globală cu destinaţie specificată (de exemplu învăţămînt), dar care va putea fi alocată autonom de autoritatea APL pe componentele care i-au fost transferate în responsabilitate: o sumă anume pentru plata salariilor, alta pentru întreţinere, alta pentru materiale didactice, alta pentru reparaţii curente/capitale – evident cu respectarea standardelor din domeniu (salariile vor trebui plătite conform prevederilor legale; cheltuielile de instruire a personalului didactic vor trebui dimensionate potrivit standardelor de formare continuă);

b) transferul condiţionat va fi alocat către APL de regulă, pe bază de formulă, care trebuie să fie cît mai simplă şi să aibă ca element central numărul de beneficiari ai serviciilor specifice competenţelor descentralizate. Numai în acest mod finanţarea poate fi corelată cu principiul orientării către client în furnizarea serviciilor publice. Stabilirea formulei se va face în consultare cu asociaţiile reprezentative ale APL;

c) competenţele partajate sau delegate vor putea fi finanţate şi în baza tarifelor percepute de la beneficiari, dacă acest lucru se consideră oportun (de exemplu serviciile de stare civilă sau anumite servicii sociale foarte specializate), fie în mod  uniform, fie în funcţie de venit;

d) cheltuielile de investiţii vor fi acoperite tot prin transferuri condiţionate cu această destinaţie, care vor fi alocate fie pe bază de formulă, fie pe bază competitivă (pe proiecte). 

Creşterea complexităţii relaţiilor financiare necesită întărirea capacităţii Ministerului Finanţelor de monitorizare, evaluare şi elaborare a politicilor publice privind sistemul financiar al APL şi relaţiilor interbugetare. 

Activitatea 2.3. prevede măsuri pentru atingerea unei autonomii bugetare reale şi viabile, prin revizuirea şi simplificarea procedurilor bugetare, menţinerea disciplinei bugetare, creşterea transparenţei faţă de public şi mărirea responsabilizării atît prin introducerea unui management financiar mai performant (bugete de performanţă şi bugetare multianuală), cît şi întărirea instrumentelor de control (audit intern şi extern) şi perfecţionarea sistemului de achiziţii publice la nivel local. 

Noul sistem prevede instituţionalizarea dialogului între Guvern şi reprezentanţii APL, prin crearea unei platforme permanente de comunicare şi negociere între APC, APL de nivelul întîi şi nivelul al doilea în planificarea strategică şi soluţionarea problemelor financiare curente, inclusiv problemelor sensibile la dimensiunea de gen.

III. Obiectiv specific pentru Descentralizarea patrimonială

	Finalizarea procesului de delimitare a proprietăţii de stat de cea a UAT, a bunurilor din domeniul public şi din domeniul privat (inclusiv ale întreprinderilor municipale) şi asigurarea mecanismelor de gestionare deplină, eficientă, efectivă şi responsabilă a patrimoniului.


Activităţi:

3.1. Elaborarea instrumentelor juridice de delimitare a proprietăţii de stat şi a UAT.
3.2. Inventarierea şi evidenţa proprietăţii publice a statului  şi a UAT.
3.3. Finalizarea procesului de delimitare a proprietăţii de stat şi a UAT.
3.4. Reglementarea regimului juridic şi delimitarea patrimoniului de stat şi al UAT, public şi privat.
 3.5. Dezvoltarea capacităţilor APL de administrare a patrimoniului, prin elaborarea şi desfăşurarea cursurilor de instruire privind administrarea eficientă a patrimoniului.
3.6.  Elaborarea şi implementarea sistemului de monitorizare şi evaluare a utilizării eficiente a patrimoniului.
3.7.  Elaborarea mecanismelor de cooperare (public-privat, public-public, public – public-privat) pentru gestionarea eficientă a patrimoniului.

În procesul de descentralizare şi de îmbunătăţire a administrării patrimoniului, este important să se distingă două aspecte importante:

a) crearea unui mecanism clar şi predictibil pentru transferul propriu-zis de proprietate către autorităţile publice locale de nivelul întîi şi nivelul al doilea;

b) reglementarea utilizării şi administrării proprietăţilor, atît de drept public, cît şi de drept privat, odată transferate.

Din tradiţia administrativă a ţărilor vest-europene se desprind cîteva principii de bază care ar trebui să guverneze procesul de descentralizare a patrimoniului. În primul rînd, drepturile de proprietate la nivel local nu trebuie tratate diferit comparativ cu cele ale altor instituţii publice, precum cele de nivel central. Nu trebuie să existe limitări nerezonabile în ceea ce priveşte managementul proprietăţii la nivel local, altele decît cele impuse instituţiilor cu subordonare centrală.

Proprietatea la nivel municipal şi raional trebuie să fie judicios distribuită în categoriile public şi privat. De asemenea, drepturile de proprietate trebuie corelate, pe cît posibil, cu structura de furnizare a serviciilor locale şi cu capacitatea autorităţilor locale de a administra eficient proprietatea. Ideea este ca instituţia care răspunde de furnizare să aibă şi proprietatea asupra mijloacelor necesare acestei furnizări. Trebuie de avut în vedere că, în timp ce procesul de descentralizare poate fi gradual, desfăşurat în paralel cu fortificarea capacităţii de administrare a activelor, orice transfer de proprietate, odată efectuat, este greu reversibil.

Acţiunile din planul de acţiuni propuse pentru activităţile 3.1. – 3.7. sînt concepute în baza acestor principii de bună practică şi vor conduce la:

a) descentralizarea dreptului de proprietate asupra activelor mobile sau imobile care, în practică, sînt gestionate de autorităţile locale. Odată cu dreptul de proprietate, către UAT vor fi transferate şi mijloacele folosite în prezent pentru administrarea acestor active;

b) crearea unui cadru care să asigure că ori de cîte ori, în viitor, autorităţile locale vor primi competenţe noi, acestea vor veni împreună cu dreptul de proprietate asupra mijloacelor folosite pentru a exercita aceste competenţe şi suficiente resurse pentru o administrare eficientă a activelor;

c) asigurarea, prin legislaţia generală (concesiune, parteneriat public-privat) sau sectorială (vizînd diverse servicii publice sau tipuri de întreprinderi municipale), a unor standarde minime de calitate în ceea ce priveşte administrarea proprietăţii la nivel local.

IV. Obiectiv specific pentru Dezvoltarea locală

	Crearea şi implementarea mecanismelor de asigurare a unei dezvoltări locale durabile; modernizarea organizării şi managementului serviciilor publice locale, pentru ca acestea să dispună de capacităţi pentru sprijinirea programelor integrate de investiţii şi pentru ameliorarea condiţiilor dezvoltării economice locale.


Activităţi:

4.1. Perfecţionarea cadrului legal privind abilitarea APL cu capacităţi şi instrumente de impulsionare a procesului de dezvoltare economică locală,inclusiv prin utilizarea unor forme şi concepte moderne de cooperare teritorială.
4.2. Crearea şi dezvoltarea capacităţilor instituţionale de atragere a resurselor financiare pentru elaborarea şi implementarea, monitorizarea şi evaluarea PUG-lor şi strategiilor.
4.3. Elaborarea/actualizarea planurilor urbanistice generale şi a strategiilor de dezvoltare regională/locală în diverse domenii ale economiei naţionale, incluzînd abordarea bazată pe drepturile omului şi egalităţii de gen.
4.4. Dezvoltarea capacităţilor APL de susţinere a cooperării transfrontaliere.

Activitatea 4.1. vizează acţiuni ce vor genera îmbunătăţirea şi completarea cadrului legal şi normativ în scopul creşterii rolului APL în gestionarea şi impulsionarea procesului de dezvoltare economică locală, inclusiv prin utilizarea unor forme şi concepte moderne de cooperare teritorială. APL trebuie să dispună de suficientă autonomie, inclusiv financiară, pentru a reuşi să folosească o diversitate de instrumente economice şi financiare precum: (i) iniţiative fiscale – capacitatea de a impune şi de a utiliza în mod liber impozitele şi taxele locale în scopul dezvoltării comunităţilor; (ii) iniţiative financiare – libertatea de a formula strategii financiare şi de a beneficia de împrumuturi în condiţii clar stabilite, asociată cu libertatea de a folosi totalitatea resurselor financiare pentru îmbunătăţirea calităţii condiţiilor de trai şi de impulsionare a dezvoltării economice; (iii) iniţiative bazate pe folosirea proprietăţii locale, a terenurilor şi clădirilor, în scopul stimulării dezvoltării economice locale. De asemenea, APL trebuie să dispună de pîrghii legale destinate să încurajeze lansarea de noi afaceri, crearea de noi locuri de muncă şi furnizarea de servicii de instruire şi extindere a gradului de ocupare a forţei de muncă. 

În acest context, Strategia propune perfecţionarea cadrului legal şi abilitarea APL cu personal instruit, capacităţi şi instrumente de cooperare teritorială şi impulsionare a procesului de dezvoltare economică locală prin: (i) realizarea unei analize complexe a cadrului legislativ şi normativ care reglementează competenţele APL în domeniul dezvoltării economice locale; (ii) propunere de modificări ale cadrului legislativ, însoţite de mecanisme eficiente de aplicare; (iii) clarificarea  oportunităţilor de utilizare a conceptelor şi formelor moderne de cooperare teritorială (poli de creştere, zonă metropolitană, cooperare intermunicipală, microregiuni); (iv) definirea legală şi adoptarea conceptelor: poli de creştere, zonă metropolitană, cooperare intermunicipală, microregiuni; (v) clarificarea oportunităţilor de atribuire a statutului de pol de creştere/municipiu principalelor oraşe din Republica Moldova.

Dezvoltarea economică locală se bazează pe procesul continuu de planificare şi implementare a programelor strategice de dezvoltare prin utilizarea optimă a resurselor locale. Activitatea 4.2. vizează realizarea acţiunilor de creare şi dezvoltare a capacităţilor instituţionale de atragere a resurselor financiare pentru elaborarea, implementarea, monitorizarea şi evaluarea planurilor urbanistice generale şi a strategiilor de dezvoltare locală. 

Numărul mic de localităţi care dispun de planuri urbanistice generale poate fi explicat şi prin: (i) lipsa resurselor financiare locale şi centrale pentru realizarea şi implementarea acestor documente strategice, precum şi (ii) lipsa capacităţilor profesionale de realizare a planificării strategice, inclusiv bazată pe drepturile omului şi egalitatea de gen. Pentru remedierea acestei situaţii, în comun cu instituţiile specializate abilitate, vor fi elaborate şi desfăşurate cursuri de instruire a personalului APL privind elaborarea proiectelor şi atragerea resurselor pentru implementarea, monitorizarea şi evaluarea planurilor urbanistice generale şi strategiilor de dezvoltare locală, inclusiv prin prisma drepturilor omului şi egalităţii de gen.

De asemenea, la nivel regional se vor identifica posibilităţi de asigurare a consultanţei continue în domeniul atragerii resurselor financiare externe pentru elaborarea, implementarea, monitorizarea şi evaluarea planurilor urbanistice generale şi strategiilor de dezvoltare.

Activitatea 4.3 vizează acordarea asistenţei APL în elaborarea/actualizarea planurilor urbanistice generale şi a strategiilor de dezvoltare regională/locală, incluzînd abordarea bazată pe drepturile omului şi egalităţii de gen. În acest scop se propune elaborarea şi aprobarea unei metodologii moderne şi unificate privind proiectarea, actualizarea, implementarea, monitorizarea şi evaluarea planurilor urbanistice generale şi a strategiilor de dezvoltare. În prezent, în Republica Moldova planurile urbanistice generale se elaborează conform unei metodologii aprobate în anul 1992 (Hotărîrea Guvernului nr.626 din 18 septembrie 1992 „Despre aprobarea Regulamentului cu privire la modul de elaborare, avizare şi aprobare a planurilor urbanistice generale ale localităţilor din Republica Moldova”). Această metodologie este învechită, iar indicatorii şi standardele utilizate sînt din perioada sovietică. La elaborarea strategiilor de dezvoltare locală se utilizează o multitudine de metode şi abordări, de regulă diferite, ceea ce le face lipsite de intercorelare cu strategiile regionale şi naţionale. 
Pentru sporirea performanţelor planurilor de urbanism şi de amenajare a teritoriului se impune: (i) finalizarea planului de amenajare a teritoriului naţional (PATN)  şi a planurilor de amenajare a regiunilor (ii) elaborarea planurilor locale de amenajare a teritoriului, ce au drept scop corelarea programelor locale cu programele de nivel naţional şi regional, interconexiunea programelor locale, corelarea planurilor şi regulamentelor de urbanism pentru localităţile cuprinse în teritoriu, stabilirea condiţiilor de construibilitate pentru intravilanul şi extravilanul localităţilor, precum şi (iii) crearea bazei de date naţionale unice (GIS). Toate aceste documente vor sta la baza elaborării şi actualizării planurilor locale de amenajare a teritoriului, or planurile urbanistice generale locale trebuie să preia o bună parte din prevederile Planului naţional şi ale celor regionale. 

Activitatea 4.4. vizează crearea instrumentelor şi cadrului legal favorabil autorităţilor publice locale pentru dezvoltarea cooperării transfrontaliere.

În prezent, cooperarea transfrontalieră reprezintă o pîrghie eficientă pentru soluţionarea problemelor de dezvoltare social-economică a regiunilor frontaliere ale ţărilor limitrofe. Republica Moldova este angajată în cadrul a 3 euroregiuni. Astfel, peste 95% din teritoriul şi 90% din populaţia Republicii Moldova fac parte din cadrul euroregional de cooperare transfrontalieră. 

În acest sens, pentru dezvoltarea mecanismului respectiv se preconizează: (i) crearea instrumentelor şi a cadrului legal favorabil APL pentru dezvoltarea cooperării transfrontaliere, (ii) acordarea asistentei autorităţilor APL în promovarea cooperării în cadrul euroregiunilor şi în cadrul structurilor regionale internaţionale.

V.  Obiectiv specific pentru Capacitatea administrativă

	Creşterea capacităţii administrative a UAT, reducerea fragmentării şi raţionalizarea structurilor administrativ-teritoriale, ceea ce va favoriza autonomia locală, furnizarea eficientă a serviciilor publice, cu respectarea cerinţelor şi necesităţilor beneficiarilor, în condiţii de funcţionare democratică şi autonomă a autorităţilor locale alese.




Activităţi:

5.1. Examinarea oportunităţilor de raţionalizare a structurilor administrativ-teritoriale, în baza studiilor privind consolidarea capacităţilor UAT, în conformitate cu criteriile şi principiile cuprinse în prezenta Strategie.
5.2. Consultarea extinsă cu factorii interesaţi, membrii comunităţilor locale, inclusiv grupurile vulnerabile a opţiunilor de consolidare a capacităţilor UAT şi de cooperare intermunicipală.
5.3. Crearea condiţiilor pentru implementarea opţiunilor de consolidare a capacităţilor UAT şi de cooperare intermunicipală.
Activităţile 5.1.–5.3. se referă la fragmentarea administrativă excesivă care generează lipsa de eficienţă (în furnizare) şi propune realizarea unor activităţi care vor conduce la explorarea unor soluţii bazate pe două modele de acţiune:

 a) modelul normativ – amalgamarea unităţilor administrativ–teritoriale sau consolidarea administrativă, astfel încît să fie respectate principiile şi criteriile de eficienţă, să crească accesul beneficiarilor la serviciile publice şi, implicit, calitatea acestor servicii;

 
b) modelul cooperant – dezvoltarea instrumentelor specifice cooperării intermunicipale, şi de stimulare a acesteia (în special financiare), astfel încît serviciile publice să fie furnizate în comun de mai multe UAT, sporind accesul şi calitatea serviciilor publice prestate.


Fiecare dintre cele două modele are avantaje şi dezavantaje şi ele nu se exclud reciproc în mod complet. Astfel, primul model are avantajul de a produce rapid efecte economice, de a reduce mai mult costurile (în special în ceea ce priveşte funcţionarea APL), de a conduce mai repede la consolidarea financiară şi instituţională a UAT, prezintă un spor de eficienţă şi eficacitate. Are însă marele dezavantaj că este foarte dificil de obţinut un consens asupra modului în care să fie realizat, mai ales din punct de vedere politic – este un instrument mai „agresiv”, care riscă să divizeze diversele părţi interesate şi să facă astfel dificil procesul de adoptare şi implementare. Eficacitatea acestui model a fost dovedită prin implementarea celor două reforme din 1999 şi 2003, care s-au desfăşurat în mod ordonat şi fără împotriviri semnificative. În acelaşi timp, însă, lipsa consultărilor prealabile nu a convins nici APL, nici publicul cu privire la utilitatea reformelor.


Al doilea model este mai prietenos, nu provoacă atît de multă opoziţie din partea celor interesaţi, dar este mai puţin eficient. Sistemul de stimulente trebuie elaborat cu foarte mare atenţie, astfel încît să stimuleze în mod real furnizarea în comun a serviciilor publice de către UAT. De asemenea, modelul mai are un defect: ca să fie eficace, acesta presupune existenţa unei anumite culturi a cooperării, a identificării rapide şi respectării compromisului/consensului între diverse autorităţi publice de diferite dimensiuni şi culori politice. Acest lucru este destul de dificil în multe ţări aflate în tranziţie. 

Activităţile 5.2. şi 5.3. sînt necesare pentru organizarea unor consultări publice pe această problemă sensibilă cu toţi factorii interesaţi – reprezentanţii APL, societatea civilă şi populaţia, inclusiv grupurile vulnerabile şi adoptarea unei decizii politice clare. De asemenea, vor fi întreprinse mai multe acţiuni pentru perfecţionarea unui cadru normativ adecvat. 

VI. Obiectiv specific pentru Capacitatea instituţională
	Dezvoltarea unui sistem instituţional şi juridic de management al resurselor umane la nivelul APL, astfel încît să se asigure autoritatea deplină a autorităţilor APL alese asupra executivului lor, recrutarea transparentă şi nediscriminatorie a funcţionarilor, motivarea reală, stabilitatea în funcţie, reducerea influenţei politice asupra acestora, care să contribuie direct la îmbunătăţirea competenţelor personale şi profesionale ale angajaţilor din APL.




Activităţi:

6.1. Perfecţionarea sistemului de instruire pentru a asigura creşterea capacităţii profesionale a resurselor umane, atît pentru funcţionarii publici, cît şi pentru aleşii locali, în special în domeniile: planificare strategică participativă; management de proiect; management financiar-bugetar modern; organizarea şi asigurarea serviciilor comunale şi sectoriale, tehnologii informaţionale, limbi străine, analiza impactului din perspectiva de gen şi a drepturilor omului, planificarea, implementarea, monitorizarea şi evaluarea bazată pe drepturile omului şi egalitatea de gen.
6.2. Asigurarea autonomiei locale atît în ceea ce priveşte structura instituţională, cît şi politica de personal, neadmiterea imixtiunii autorităţilor centrale în structura executivă locală sau raională.
6.3. Dezvoltarea cadrului normativ şi practicilor privind managementul resurselor umane care să asigure accesul liber şi nediscriminatoriu prin concurs transparent, motivarea, stimularea, stabilitatea în funcţie şi posibilităţile de avansare în carieră pentru funcţionarii publici, inclusiv prin prisma dimensiunii de gen.

Dezvoltarea capacităţii instituţionale a APL se poate face numai în cadrul unui sistem coerent şi printr-un proces de reformă care să cuprindă întreaga funcţie publică, atît la nivel local, cît şi la nivel central. Astfel, este nevoie de corelarea activităţilor prevăzute de prezenta Strategie cu prevederile unei strategii unitare de dezvoltare şi perfecţionare a funcţionarilor publici din întreaga administraţie, în baza unei analize detaliate a nevoilor de resurse umane.

Respectiv, exigenţele impuse în procesul de descentralizare presupun consolidarea capacităţii instituţionale şi profesionale a APC specializate, direct implicate şi responsabile de  derularea procesului de descentralizare (aşa cum sînt Cancelaria de Stat, Ministerul Finanţelor etc.). În acest context sînt relevante acţiunile privind consolidarea Direcţiei generale politici de descentralizare şi administrare locală a Cancelariei de Stat, inclusiv prin creşterea numărului de personal, precum şi prin instruirea profesională a acestora, aplicînd  programe de ridicare a competenţelor profesionale şi asistenţă tehnică. Un program de dezvoltare profesională şi eventual de asistenţă tehnică este necesar şi în cadrul APC specializate în domenii pasibile descentralizării (aşa cum Ministerul Finanţelor, Ministerul Muncii, Protecţiei Sociale şi Familiei, Ministerul Educaţiei, Ministerul Economiei, Ministerul Sănătăţii, Ministerul Afacerilor Interne, Ministerul Tehnologiei Informaţiei şi Comunicaţiilor, Ministerul Transporturilor şi Infrastructurii drumurilor etc.). 

Este importantă schimbarea viziunii de funcţionare a acestor ministere care, odată cu descentralizarea unor competenţe, nu vor mai avea numeroase sarcini operaţionale de rutină, dar se vor concentra asupra funcţiilor de planificare şi elaborare a politicilor, monitorizare a performanţei şi analiză sectorială avansată. Această schimbare va avea ca rezultat fundamentarea deciziilor de politică naţională pe date mai exacte şi posibilitatea trecerii la aplicarea reală a bugetelor pe programe. De asemenea, schimbarea va face administraţia publică centrală şi locală mai transparentă faţă de cetăţean în privinţa utilizării resurselor şi atingerii obiectivelor de politică stabilite. Programul de instruire şi asistenţă tehnică va trebui să asigure un domeniu vast al reformei administraţiei publice în ansamblu, şi, deci va trebui corelat cu politicile publice din acest domeniu. 

În contextul dat consolidarea instituţională a APL trebuie să fie parte integrantă a acestui proces, componentă esenţială a reformei administraţiei publice din Republica Moldova. Acţiunile enumerate mai sus vizează aspectele-cheie ale consolidării instituţionale ale administraţiei publice în ansamblul ei şi vor trebui implementate în contextul reformei APC.

Activitatea 6.1. subliniază necesitatea stringentă de pregătire şi perfecţionare a resurselor umane la nivelul APL – acestea au rezultat atît din discuţiile în grupurile de lucru ale Comisiei paritare pentru descentralizare, cît şi din studiile de specialitate elaborate în contextul priorităţii de descentralizare.

Activitatea 6.2. se integrează în procesul de consolidare a autonomiei APL, de reducere a controlului central excesiv. Controlul de ansamblu al cheltuielilor de personal în APL poate fi realizat prin mecanisme indirecte de natură financiar-bugetară (implementarea unor constrîngeri bugetare tari), la fel de eficace şi care permit decizia autonomă a autorităţilor locale în ceea ce priveşte numărul de personal, structura acestuia sau managementul efectiv al resurselor umane. 

Activitatea 6.3 se referă la îmbunătăţirea substanţială a managementului resurselor umane la nivel local pe mai multe direcţii: evaluarea necesităţilor de personal, atît ca structură, cît şi din punct de vedere al calificărilor şi competenţelor necesare; managementul procesului de recrutare şi promovare; dezvoltarea carierei funcţionarilor publici şi satisfacerea necesităţilor lor de instruire şi perfecţionare profesională; evaluarea performanţei funcţionarilor publici. Cu privire la acest ultim aspect, trebuie subliniat că el este de maximă importanţă pentru dezvoltarea unei APL eficace, fiind în acelaşi timp un proces complex, dificil, a cărui perioadă de realizare o poate depăşi pe cea a prezentei Strategii. De aceea activitatea 6.3. se referă la introducerea graduală şi limitată la elementele de bază ale managementului de performanţă al resurselor umane şi de evaluare a rezultatelor funcţionarilor publici într-o manieră care să nu fie formală, ci să sprijine activitatea eficientă a APL.

VII. Obiectiv specific pentru Democraţie, etică, drepturile omului 
şi egalitate de gen

	Crearea unui sistem instituţional şi juridic care va asigura transparenţa decizională, autonomia funcţională deplină a APL şi care va oferi instrumente eficace de responsabilizare a APL în faţa populaţiei, de facilitare a participării lor, de luptă împotriva corupţiei, de garantare a echităţii şi de combatere a discriminării.




Activităţi:

7.1. Îmbunătăţirea sistemului de alegeri la nivelul APL, astfel încît să crească semnificativ reprezentativitatea, responsabilitatea şi competenţa aleşilor locali 

Posibile alternative: 

Perfecţionarea sistemului electoral care să permită cetăţenilor alegerea consilierului reprezentat nu doar de  partid, asigurîndu-se şi alegerea pe liste nominale, nu numai pe liste de partid.
Identificarea unor modalităţi de responsabilizare a aleşilor locali în vederea consolidării legăturii cu alegătorii/cetăţenii, eficientizarea consiliilor locale şi scăderea costurilor lor de funcţionare.

Identificarea modalităţilor de îmbunătăţire a reprezentării minorităţilor şi grupurilor vulnerabile în funcţiile locale alese.
7.2.  Clarificarea regimului controlului administrativ de legalitate, de coordonare a serviciilor desconcentrate în teritoriu, cu respectarea strictă a autonomiei locale.
7.3. Lărgirea participării publice în procesul de luare a deciziilor la nivel local, inclusiv prin prisma echilibrului de gen şi extinderea/generalizarea metodelor de consultare universală în vederea consolidării democratice la nivelul APL.
7.4. Elaborarea Strategiei de Comunicare şi a Planului de acţiuni care va asigura maximă transparenţă în procesul de implementare a prezentei  Strategii.

Activitatea 7.1. are în vedere creşterea gradului de responsabilizare a aleşilor locali şi stimularea participării cetăţenilor la viaţa publică locală. Prima se poate face prin alegerea nominală a candidaţilor locali, scăderea pragului electoral pentru candidaţii independenţi, optimizarea numărului de consilieri locali. O problemă atestată în Republica Moldova este gradul scăzut de reprezentare a grupurilor vulnerabile, a minorităţilor etc. în autorităţile APL şi de participare a acestora la procesul decizional. Există practici internaţionale de constituire, pe lîngă consiliul local, a unor structuri consultative formate din reprezentanţii grupurilor respective, practici care pot fi analizate, preluate şi adaptate condiţiilor locale.

Activitatea 7.2. se axează pe separarea clară a responsabilităţilor central-locale şi raional-locale ce presupune, pe de o parte, modificarea responsabilităţilor autorităţii centrale în sensul întăririi funcţiilor de elaborare a politicilor, de evaluare şi de monitorizare, iar pe de altă parte, crearea unor instrumente şi mecanisme de control eficient al legalităţii care să permită autorităţilor locale luarea deciziilor şi funcţionarea autonomă cu respectarea normelor legale. 

Ţinîndu-se cont de faptul că în Republica Moldova există condiţii de multietnicitate, multiculturalitate, existînd şi grupuri vulnerabile, avînd drept principiu respectarea drepturilor omului, principiilor participării, nediscriminării, transparenţei şi responsabilizării, şi politicile de personal trebuie să răspundă unor cerinţe anumite. În acest sens, urmează a fi rezolvată problema grupurilor menţionate în ceea ce ţine de reprezentativitate în cadrul funcţiei publice, precum şi de sensibilizarea funcţionarilor publici la nevoile lor specifice, inclusiv prin măsuri afirmative speciale, precum cotele de reprezentare, ca parte a politicilor mai largi de abilitare şi nediscriminare. 

Activitatea 7.3. are ca scop sporirea participării cetăţenilor la luarea deciziilor publice. Un principiu important al unei guvernări democratice o constituie posibilitatea oferită de către autorităţile publice cetăţenilor de a influenţa deciziile care îi privesc. Este esenţial ca societatea să participe efectiv şi constructiv la acest proces public decizional. Există o serie de practici internaţionale care stimulează participarea publică – aceste practici pot fi analizate şi adaptate la realităţile contextului local. 

Activitatea 7.4. urmăreşte scopul ca Strategia de comunicare şi Planul de acţiuni să propună activităţi de informare şi comunicare eficientă pe termen scurt, mediu şi lung, să elaboreze profilul grupurilor ţintă, să formuleze cele mai adecvate mesaje şi să identifice cele mai eficiente metode de comunicare cu fiecare dintre aceste grupuri.  

Partea 3. Etapele de implementare şi activităţile pentru atingerea obiectivelor, rezultatele scontate, riscurile şi indicatorii de progres

Etapele de implementare şi activităţile pentru atingerea obiectivelor

Conform etapelor de progres ale reformei de descentralizare (instituţionalizare, conceptualizare, implementare sectorială), pentru desfăşurarea cu succes a acestui proces se impune adoptarea, în timp util, relativ scurt, a unui vast plan de acţiuni care să asigure evitarea eventualelor blocaje în implementare. Acţiunile sînt preconizate pentru realizare etapizat: 

a) etapa I – primele 12 luni, perioadă în care se planifică elaborarea şi aprobarea acţiunilor concrete care vor asigura derularea eficientă a procesului de descentralizare pentru atingerea obiectivelor propuse în prezenta Strategie; 

b) etapa a II-a – anii 2012-2015, cînd implementarea acţiunilor stabilite va genera atingerea obiectivelor trasate de către Grupurile de lucru pentru descentralizare.

În etapa I vor fi întreprinse măsuri de consolidare a potenţialului şi capacităţii administrative în gestionarea coordonată a competenţelor transmise, integrarea şi coordonarea programelor de dezvoltare a UAT, axate pe probleme de îmbunătăţire a calităţii serviciilor prestate.

În acest scop, vor fi întreprinse acţiuni privind formarea specialiştilor pe domenii de dezvoltare, instruirea şi perfecţionarea specialiştilor din sfera administrativă, de cercetare şi inovare. Va fi studiată detaliat experienţa internaţională în domeniu şi vor fi iniţiate schimburi de informaţii. De asemenea, pe lîngă studiile deja efectuate, vor fi realizate şi alte studii ştiinţifice şi statistice, în funcţie de necesităţile proceselor de implementare, evaluare şi monitorizare a Strategiei şi de cerinţele de argumentare în perfecţionarea legislaţiei. 

În cadrul etapei a II-a eforturile vor fi orientate preponderent spre realizarea obiectivelor propuse, pentru racordarea standardelor locale existente la standardele stabilite de autorităţile centrale de specialitate, în conformitate cu exigenţele impuse de situaţia reală în APL şi serviciile a căror prestare se află în competenţa acestora. În această etapă se va realiza şi trecerea competenţelor pentru care s-a stabilit că sînt pasibile descentralizării, de la APC la APL, acţiunile principale fiind direcţionate spre implementarea strategiilor, care au drept scop creşterea calităţii serviciilor prestate, majorarea numărului serviciilor prestate de către APL de nivelul întîi şi nivelul al doilea, odată cu îmbunătăţirea calitativă a resurselor umane.

Această etapă va fi segmentată pe intervale de timp, pentru ca măsurile planificate să fie realizate conform etapelor de alocare a mijloacelor financiare, în corelaţie cu obiectivele Cadrului bugetar pe termen mediu în vigoare. Aceasta va permite monitorizarea realizării sarcinilor potrivit mijloacelor financiare alocate şi, în caz de necesitate, iniţierea unor corecţii. Transferul de mijloace financiare va fi efectuat concomitent cu transferul de competenţe.

Ţinîndu-se cont de faptul că descentralizarea nu este un proces simplu ce poate fi implementat definitiv în termene strict stabilite, ci un fenomen care, odată declanşat, poate să dureze o perioadă mai îndelungată, fiind influenţat direct de multitudinea competenţelor existente caracteristice APC, de tendinţele de reformare a acestora, Strategia prevede pentru  perioada ulterioară etapei a II-a,  monitorizarea şi evaluarea competenţelor, serviciilor descentralizate, pentru înaintarea, în caz de neconcordanţă, a propunerilor de ajustare a acestora la standardele de calitate prestabilite . În acest sens, descentralizarea va avansa odată cu expansiunea domeniilor de competenţă ale APL.

Pentru a spori vizibilitatea Reformei Naţionale de Descentralizare, pentru a sensibiliza şi a informa opinia publică despre scopul, domeniile de acţiune şi impactul aşteptat al descentralizării, va fi elaborată Strategia de Comunicare însoţită de un Plan de acţiuni. Campania de comunicare va merge în linie cu procesul de descentralizare, de aceea în Planul de acţiuni al Strategiei de Comunicare activitatea şi mijloacele de informare vor fi descrise şi etapizate cît mai exact, pentru ca purtătorii de mesaj să poată vorbi antefactum şi într-un limbaj accesibil tuturor despre schimbările ce urmează să se producă în procesul descentralizării. Campania de comunicare şi informare va fi realizată în mod continuu, în cadrul a trei campanii integrate majore:

1) campanie intensivă de conştientizare, care presupune informarea grupurilor ţintă privind prezenta Strategie şi beneficiile ei; 

2) campanie de susţinere care este o continuare a activităţii de comunicare şi informare din campania anterioară şi va amplifica efectul comunicării anterioare, păstrînd interesul pentru fenomenul descentralizării;
3) campanie post-implementare (2015 – şi mai departe), care are drept scop prezentarea rezultatelor implementării şi menţinerea unui interes constant faţă de aspectele în curs de rezolvare sau a efectelor pe care le produce în timp reforma descentralizării; 

Planul de acţiuni va fi etapizat conform celor trei campanii descrise mai sus şi va cuprinde următoarele linii directoare: obiectivele comunicării, activităţile aferente fiecărui obiectiv, descrierea fiecărei activităţi, mijloacele de comunicare, instrumentele de comunicare, termenele de realizare, factorii responsabili, costurile, indicatorii de performanţă.

Rezultatele scontate, riscurile şi indicatorii de progres 

Prin utilizarea mecanismelor de coordonare a proceselor de gestionare şi monitorizare, prin alocarea volumului corespunzător de resurse financiare în urma implementării prezentei Strategii vor fi obţinute următoarele rezultate:

a) va fi creat un sistem de atribuire/transfer al competenţelor între APC şi APL de nivelul întîi şi nivelul al doilea caracterizat prin funcţionalitate, transparenţă  (roluri şi funcţii specifice definite, inclusiv mecanisme de exercitare), stabilitate;

b) resursele vor fi corelate cu capacitatea administrativă a UAT, astfel încît serviciile publice să fie furnizate într-un mod liber, eficient (costuri cît mai reduse) şi eficace, asigurînd cel puţin un nivel minim de calitate a prestaţiei, stabilit de APC;

 c) va fi instituit un sistem de finanţe publice locale care să asigure autonomia financiară a APL de ambele niveluri, cu menţinerea disciplinei financiare, maximalizarea eficienţei şi asigurarea echităţii în alocarea resurselor;

d) proprietatea publică a UAT va fi delimitată clar de proprietatea statului, fiind stabilit şi statutul juridic al fiecărui bun mobil/imobil separat aflat pe teritoriul UAT;

e) proprietatea UAT va fi separată clar pe domenii (domeniul public sau privat). Va fi definitivată modalitatea de trecere dintr-un domeniu în altul a bunurilor publice şi va fi stabilit mecanismul de trecere a  proprietăţii de la APL de nivelul întîi la APL de nivelul al doilea, precum şi de la APL de ambele niveluri în proprietatea statului şi viceversa (inclusiv bunurile întreprinderilor municipale);

f) vor fi asigurate mecanisme de gestionare complexă, eficientă, efectivă şi responsabilă a patrimoniului;

g) structura administrativ-teritorială va fi compusă din UAT cu capacitate administrativă ce favorizează autonomia locală;

      h) furnizarea serviciilor publice de către APL se va efectua cu respectarea cerinţelor şi necesităţilor beneficiarilor, în condiţii de funcţionare democratică şi autonomă a autorităţilor APL alese, inclusiv ţinîndu-se cont de dimensiunea de gen;

i) va fi instituit un sistem instituţional şi juridic care va asigura autonomia funcţională deplină a APL şi care va oferi instrumente eficace de responsabilizare a APL în faţa locuitorilor, de facilitare a participării cetăţenilor în procesul decizional, de diminuare şi ulterior de blocare a fenomenului corupţiei, de garantare a echităţii, de combatere a discriminării:

j) va fi dezvoltat un sistem instituţional şi juridic de management al resurselor umane la nivelul APL, asigurînd autoritatea deplină a APL asupra executivului lor. Depolitizarea APL, recrutarea transparentă şi nediscriminatorie a funcţionarilor publici la nivel local, motivarea reală, asigurarea stabilităţii în funcţie vor asigura îmbunătăţirea competenţelor funcţionarilor pînă la finele etapei a II-a;

k) vor fi create şi implementate mecanisme de asigurare a unei dezvoltări locale durabile;

 l) vor fi modernizate organizarea şi managementul serviciilor publice locale, prin sprijinirea programelor integrate de investiţii şi ameliorarea condiţiilor dezvoltării economice locale.

Un factor primordial în procesul de descentralizare îl constituie managementul reformei şi procesul de transpunere a acesteia în practică.

Descentralizarea urmăreşte schimbarea unor procese şi structuri complexe şi, mult mai important, a modului de gîndire.

În consecinţă, pentru ca reforma descentralizării să aibă succes, este necesar ca un număr mare de grupuri-ţintă să-şi exprime sprijinul şi angajamentul în recunoaşterea necesităţii schimbărilor şi în implementarea acestora. 

Calitatea unei strategii de schimbare se bazează, în mare parte, pe calitatea analizelor prealabile. Cu toate acestea, nu rareori se întîmplă ca, în cadrul sectorului public, fazele de diagnostic să fie executate rapid, soluţia fiind uneori aleasă înainte de identificarea şi analizarea completă a problemei. Această abordare determină adesea o focalizare pe rezolvarea simptomelor, şi nu pe înlăturarea cauzelor sau problemelor de fond. Astfel, pentru remedierea fenomenului observat, prezenta Strategie propune executarea studiilor şi promovarea proiectelor-pilot pînă la decizia de implementare.

Partea 4. Estimarea impactului financiar şi nefinanciar 

Impactul general al măsurilor prevăzute de prezenta Strategie va fi evaluat prin analiza principalelor efecte economice asupra bugetului naţional şi ale celor locale, prin estimarea resurselor financiare necesare a fi utilizate din contul acestor şi altor surse legale.

De altfel, impactul major al politicilor de descentralizare propuse va fi mult mai amplu, depăşind sfera impactului financiar, deoarece nu vom avea doar costuri economice, ci trebuie să includem toate beneficiile generate pentru societate în urma procesului de descentralizare, inclusiv prin  prestarea către populaţie a unor servicii de calitate şi accesibilitatea acestora pentru grupurile vulnerabile.

Scopul general al evaluării impactului bazat pe o monitorizare riguroasă constă în aprecierea periodică a măsurilor prin care se vor atinge obiectivele stabilite de prezenta Strategie şi se vor obţine rezultatele preconizate, realizînd activităţile şi utilizînd mijloacele/resursele stabilite. 

Evaluările vor fi utilizate ca surse iniţiale pentru îmbunătăţirea performanţei implementării, ca exemple la elaborarea şi planificarea activităţilor ulterioare sau la continuarea acţiunilor programate. 

Fiecare evaluare trebuie să stabilească exact nivelul de realizare a unor obiective clare şi a unor scopuri primare declarate. Evaluarea progresului implementării planificărilor strategice va oferi factorilor de decizie informaţii sigure pentru fiecare stadiu de intervenţie, indicînd asupra direcţiilor de dezvoltare a activităţilor întreprinse, care pot releva nuanţe atît pozitive, cît şi negative. În plus se vor efectua analize de impact prin prisma egalităţii de gen şi drepturilor omului, care au ca scop de a identifica din timp şi preveni potenţialul impact negativ asupra unor grupuri sociale.

Evaluarea are următoarele scopuri principale:
a) sistematizarea experienţei pentru a îmbunătăţi atît planificarea, cît şi rezultatele; 

b) măsurarea schimbărilor condiţionate de implementarea acţiunilor planificate sau iniţiate pe parcursul perioadelor stabilite, pozitive sau negative; 

c) oferirea posibilităţii de a cunoaşte activităţile întreprinse în mod transparent. 

Evaluarea finală a implementării acţiunilor va avea drept scop stabilirea gradului de realizare a obiectivelor şi a sarcinilor în vederea obţinerii eficienţei rezultatelor scontate. Sinteza şi analiza informaţiilor privind procesul de implementare pentru creşterea gradului de impact al rezultatelor obţinute vor servi drept bază pentru o abordare strategică ulterioară.

Analizele şi evaluările se vor baza pe principiul încurajării tuturor factorilor interesaţi în furnizarea informaţiilor veridice şi transparente.

Astfel, estimarea impactului va fi efectuată de fiecare autoritate publică centrală de specialitate cu atribuţii în domeniile de competenţă propuse descentralizării. Evaluările periodice şi finale pentru sinteză vor fi prezentate Cancelariei de Stat, care este responsabilă de evaluarea impactului general asupra situaţiei reale, în funcţie de tendinţele proceselor de descentralizare, şi de monitorizarea indicatorilor relevanţi. 

Prin efectuarea analizei specifice şi de apreciere a gradului de aliniere la cadrul macroeconomic şi alte politici publice, Cancelaria de Stat va avea sarcina de a prezenta rapoartele respective Comisiei paritare şi Guvernului. 

Costurile financiare

Costurile financiare, din perspectiva analizei de impact, legate de aplicarea deciziilor şi conform acţiunilor planificate, vor fi estimate şi prevăzute în planurile de acţiuni pentru implementarea prezentei Strategii în perioada 2012-2015 şi, respectiv, în anii următori.

Sursele şi volumul de finanţare a acţiunilor planificate sînt determinate în corelaţie cu documentele de politici ale domeniului de profil pe perioada previzibilă şi includ finanţarea din bugetul de stat, bugetele autorităţilor publice locale, asistenţa externă şi alte surse legale Cadrul Bugetar pe Termen Mediu.

Pentru unele acţiuni este posibilă estimarea corectă a necesarului de mijloace financiare la etapa înaintării propunerilor. În alte cazuri, costurile financiare reprezintă estimări aproximative, care au fost elaborate în faza de planificare a acţiunilor, cînd aprecierea corectă a volumului de finanţare nu era posibilă din motive justificate. 

În funcţie de caz, atunci cînd realizarea unor măsuri ce nu au acoperire financiară se impune ca fiind imperativă, urmează a fi iniţiată identificarea surselor de finanţare suplimentară, inclusiv prin apelarea la suportul partenerilor externi.

Partea 5. Cadrul instituţional pentru implementare, monitorizare şi evaluare

Cadrul instituţional pentru implementare, monitorizare şi evaluare include instituţiile responsabile de implementarea prezentei Strategii, procedurile şi mecanismele de monitorizare, evaluare şi periodicitatea raportării. 

Instituţiile implicate în procesul de implementare, monitorizare şi evaluare sînt: 

a) Parlamentul;

b) Guvernul prin intermediul Comisiei paritare pentru descentralizare şi Cancelariei de Stat;

c) autorităţile publice centrale;

d) autorităţile administraţiei publice locale de nivelul întîi şi nivelul al doilea;

e) asociaţiile reprezentative ale autorităţilor publice locale (CALM);

f) reprezentanţii societăţii civile, ai mediului academic şi ştiinţific, partenerii de dezvoltare.

Parlamentul va examina cadrul legislativ în vigoare şi va aproba acte legislative necesare, înaintate de Guvern în vederea implementării procesului de descentralizare şi de consolidare a autonomiei locale; va exercita controlul parlamentar asupra realizării prezentei Strategii, respectării şi realizării prevederilor legislaţiei în vigoare privind procesul de descentralizare şi de consolidare a autonomiei locale.

Guvernul a constituit, sub prezidarea Primului-ministru, Comisia paritară pentru descentralizare, care este compusă din reprezentanţi ai autorităţii publice centrale şi autorităţilor administraţiei publice locale de nivelul întîi şi nivelul al doilea, reprezentantul unităţii teritoriale autonome Găgăuzia, reprezentantul societăţii civile, desemnat de Consiliul Naţional pentru Participare. 

Comisia paritară pentru descentralizare are misiunea de a monitoriza şi de a promova procesul de descentralizare, în conformitate cu legislaţia în vigoare. Pentru asigurarea pe termen lung a unui cadru instituţional de dialog între APC şi APL, societatea civilă, mediul academic şi ştiinţific, partenerii de dezvoltare, precum şi fundamentarea într-o manieră participativă şi consensuală a deciziilor strategice privind continuarea procesului de descentralizare, Comisia paritară a creat grupurile de lucru pentru descentralizare.

Procesul de implementare, monitorizare şi evaluare a prezentei Strategii va fi coordonat de către Comisia paritară, cu suportul tehnic al Cancelariei de Stat – Direcţia generală politici de descentralizare şi administrare locală. Rolul Comisiei paritare este strategic, de coordonare generală a procesului de implementare în conformitate cu prevederile legislaţiei în vigoare privind realizarea, monitorizarea şi evaluarea documentelor de politici. 

Cancelaria de Stat, prin intermediul Direcţiei generale politici de descentralizare şi administrare locală, va monitoriza implementarea Strategiei şi Planului de acţiuni, conform obiectivelor, priorităţilor şi etapelor distincte ale procesului de descentralizare. 

Direcţia generală politici de descentralizare şi administrare locală din cadrul Cancelariei de Stat va activa în strînsă cooperare cu autorităţile APC, care gestionează domenii pasibile descentralizării, în special cu Ministerul Finanţelor, cu autorităţile APL şi cu asociaţiile lor reprezentative, cu reprezentanţii societăţii civile, ai mediului ştiinţific şi academic, ai sectorului privat, cu partenerii de dezvoltare etc.

Cadrul instituţional utilizat pentru procesul de implementare şi monitorizare a Strategiei este constituit din grupurile de lucru pentru descentralizare, care activează pe lîngă Comisia paritară pentru descentralizare şi au avantajul structurii sale democratice şi participative. Activitatea în grupurile de lucru va fi suplimentată de consultări regulate cu structurile asociative reprezentative ale APL.

Pentru realizarea misiunii sale, Direcţia generală politici de descentralizare şi administrare locală din cadrul Cancelariei de Stat va elabora, în termen util de la aprobarea prezentei Strategii, următoarele documente:

a) metodologia şi baza de date necesare pentru calcularea indicatorilor de rezultat şi de progres ai Strategiei, formatul rapoartelor de lucru (pentru informare, monitorizare şi evaluare);

b) procedurile de lucru cu Ministerul Finanţelor, ministerele şi autorităţile APC cu responsabilităţi în implementarea Strategiei;

c)  programul de lucru anual privind procesul de implementare, monitorizare şi evaluare a prezentei Strategii. 

Sarcinile Direcţiei generale politici de descentralizare şi administrare locală din cadrul Cancelariei de Stat în procesul de implementare şi monitorizare sînt următoarele:

a) supravegherea, conform responsabilităţilor stabilite, a realizării acţiunilor conţinute în Planul de acţiuni privind implementarea Strategiei, prin elaborarea unui sistem de atenţionare prealabilă timpurie a autorităţilor centrale implicate, ţinînd cont de acţiunile preconizate şi termenele stabilite;

b) verificarea şi avizarea strategiilor sectoriale de descentralizare şi a legislaţiei necesare implementării acesteia, pentru a asigura concordanţa acestora cu prevederile prezentei Strategii;

c) elaborarea rapoartelor de progres privind implementarea acţiunilor incluse în Planul de acţiuni. Rapoartele de progres vor fi elaborate în baza informaţiilor (rapoartelor) colectate sistematic de Cancelaria de Stat, prin intermediul subdiviziunilor sale, de la instituţiile responsabile de implementare. Rapoartele de progres vor fi prezentate Comisiei paritare şi Guvernului;

d) elaborarea anuală, de către Direcţia generală politici de descentralizare şi administrare locală, a raportului consolidat privind dezvoltarea sistemului APL şi evoluţia procesului de descentralizare, pentru a fi prezentat Comisiei paritare, Guvernului şi Parlamentului;

e) revizuirea anuală a Planului de acţiuni privind implementarea Strategiei, în vederea ajustării lui în funcţie de progresul în realizarea acţiunilor, rezultatelor obţinute şi schimbărilor de context. Procesul de actualizare a Planului de acţiuni se va realiza în corelare cu etapele de implementare a Strategiei şi prevederile legii bugetului, cu aprobarea de către Guvern a versiunii actualizate pentru anul viitor.

Direcţia generală politici de descentralizare şi administrare locală va activa în strînsă colaborare cu subdiviziunile Cancelariei de Stat care exercită atribuţii în domeniul APL şi cu oficiile teritoriale ale Cancelariei de Stat, care asigură controlul administrativ obligatoriu al actelor emise/adoptate de către autorităţile APL şi coordonează activitatea serviciilor publice desconcentrate în teritoriu.

Avînd în vedere că, în cazul descentralizării, Guvernul împarte, într-o anumită măsură, sarcina administrării treburilor publice cu colectivităţile locale, sistemul descentralizat prevede înlocuirea puterii ierarhice, specifice centralizării, cu controlul administrativ obligatoriu de legalitate şi oportunitate, coordonarea serviciilor publice desconcentrate în teritoriu, relevantă în acest sens fiind activitatea oficiilor teritoriale ale Cancelariei de Stat.

În cadrul autorităţilor administraţiei publice centrale, şi al ministerelor în special, implementarea, monitorizarea şi evaluarea realizării Strategiei vor fi coordonate de către direcţiile de analiză, monitorizare şi evaluare a politicilor sau de către alte subdiviziuni, desemnate responsabile prin ordinul conducătorului autorităţii respective. 

Autorităţile APL, reprezentînd principalii beneficiari ai Strategiei, vor fi implicate în realizarea acţiunilor şi măsurilor specifice şi vor fi consultate la toate etapele procesului de elaborare, modificare şi aprobare a documentelor de politici şi actelor normative, inclusiv prin intermediul asociaţiilor reprezentative constituite în condiţiile legii (CALM).

Participarea reprezentanţilor societăţii civile, ai mediului academic şi ştiinţific, ai sectorului privat, ai partenerilor de dezvoltare în procesul de monitorizare şi evaluare a Strategiei va fi asigurată prin intermediul grupurilor de lucru pentru descentralizare, al Consiliului Naţional pentru Participare, al asociaţiilor reprezentative constituite în condiţiile legii, al altor structuri existente. În vederea unei monitorizări şi evaluări cît mai transparente şi participative a implementării prezentei Strategii, vor fi organizate cu regularitate dezbateri publice, echilibrate din perspectivă de gen, cu participarea unor grupuri diverse de populaţie, inclusiv grupurile vulnerabile.

Evaluările intermediare şi finale ale modului de implementare reprezintă elemente importante pentru aplicarea eficientă a politicilor publice, îndeosebi în cazul unui document deosebit de complex precum este prezenta Strategie. Astfel, pentru a asigura deplina obiectivitate a procesului de evaluare, realizarea acestuia poate fi încredinţată, după caz, şi unor instituţii şi experţi independenţi. 

În acest context, Cancelaria de Stat, cu eventualul suport al partenerilor de dezvoltare, poate contracta instituţii independente pentru elaborarea rapoartelor de evaluare intermediară şi de evaluare finală în termen de 6 luni de la încheierea perioadei de implementare a prezentei Strategii.

Implementarea Strategiei – proiecte-pilot

După aprobarea prezentei Strategii şi a Planului de acţiuni privind implementarea acesteia, Cancelaria de Stat, în comun cu autorităţile APC care gestionează domenii pasibile descentralizării va putea demara procese vaste de descentralizare, precum şi iniţia, în anumite domenii, implementări ale proiectelor-pilot.

Comisia Paritară pentru descentralizare va examina iniţiativele Cancelariei de Stat privind implementarea proiectelor-pilot în domeniile supuse descentralizării şi, după informarea prealabilă şi consultarea autorităţilor APL, va aproba lista UAT de ambele niveluri în care pot fi derulate proiectele respective.

Comisia Paritară va selecta din lista propusă UAT de nivelul întîi şi nivelul al doilea în care pot fi desfăşurate proiecte-pilot, înaintînd lista finală Cancelariei de Stat.

Cancelaria de Stat, în colaborare cu autorităţile APC care gestionează domenii supuse procesului de descentralizare, va elabora proiecte-pilot pentru a fi înaintate autorităţilor APL. 

Autorităţile APL vor înainta autorităţilor administraţiei publice centrale, inclusiv grupurilor de lucru pentru descentralizare, propuneri privind transferul de competenţe şi resurse aferente de la autorităţile APC către autorităţile APL sau către sectorul privat.

Monitorizarea şi evaluarea Strategiei

Monitorizarea realizării prezentei Strategii va începe odată cu lansarea acesteia, în vederea identificării în timp util a eventualelor incorectitudini şi lacune în derularea acţiunilor prevăzute.

Activitatea de monitorizare se va exercita în trei moduri: monitorizarea anuală, ce presupune raportare detaliată pe perioada unui an, pentru aprecierea impactului care a fost determinat conform sarcinilor pe termen mediu; raportarea periodică a rezultatelor pe etape distincte; monitorizarea şi raportarea finală asupra realizării obiectivelor Strategiei pe perioada integrală.

Rapoartele anuale, periodice şi finale de monitorizare a  implementării Strategiei, privind dezvoltarea sistemului administraţiei publice şi evoluţia procesului de descentralizare vor fi prezentate spre examinare şi aprobare Comisiei paritare pentru descentralizare, Guvernului şi Parlamentului.

Coordonarea integrală a procesului de monitorizare şi evaluare a rezultatelor implementării Strategiei, recomandarea corecţiilor de rigoare vor fi efectuate de către Comisia Paritară pentru descentralizare.

Cancelaria de Stat va îndeplini rolul de coordonator intersectorial al procesului de implementare şi monitorizare a Strategiei. Monitorizarea se va realiza pe baza unui set de indicatori relevanţi, care să reflecte atît realizările directe, cît şi rezultatele/impactul acestuia. Setul de indicatori va fi propus de Direcţia generală politici de descentralizare şi administrare locală, discutat cu toţi factorii interesaţi şi adoptat de către Comisia paritară pentru descentralizare. 

Întrucît prin monitorizare şi evaluare se oferă informaţii în vederea atingerii obiectivelor şi obţinerii rezultatelor în domeniile pasibile descentralizării, conform reglementărilor în vigoare, în calitate de furnizori de date vor apărea următoarele instituţii şi organizaţii: Ministerul Finanţelor, Biroul Naţional de Statistică, Ministerul Economiei, Ministerul Muncii, Protecţiei Sociale şi Familiei, Ministerul Tehnologiei Informaţiei şi Comunicaţiilor, Ministerul Sănătăţii, Ministerul Educaţiei, Ministerul Afacerilor Interne, Ministerul Mediului, Ministerul Dezvoltării Regionale şi Construcţiilor, Ministerul Agriculturii şi Industriei Alimentare, Ministerul Transporturilor şi Infrastructurii Drumurilor, Ministerul Culturii, Ministerul Tineretului şi Sportului, autorităţile APL etc. 

În procesul de monitorizare a rezultatelor enunţate va fi utilizat un set de indicatori de evaluare a gradului de progres în realizarea sarcinilor de bază privind descentralizarea, consolidarea capacităţilor autorităţilor APL, gradul de asigurare a calităţii serviciilor publice prestate, aplicarea principiilor drepturilor omului, conform anexei nr.2 şi egalităţii de gen, conform anexei nr.3, conceptului de vulnerabilitate, conform anexei nr.4.

Planul de acţiuni privind implementarea Strategiei va reprezenta unul dintre cele mai importante aspecte ale procesului de reformă a APL, în el fiind incluse toate componentele, cu obiectivele specifice, acţiunile preconizate, termenele de executare şi responsabilii de realizare.

Planul propus include acţiuni a căror realizare cuprinde perioada 2012-2015 şi este flexibil, permiţînd operarea de modificări în funcţie de schimbarea circumstanţelor şi apariţia unor eventuale probleme în procesul implementării reformei.

Sistemul general de monitorizare şi evaluare va fi dezvoltat într-o manieră consecventă, fiind aliniat procesului de raportare privind realizarea Strategiei naţionale de dezvoltare şi Programului de activitate al Guvernului. Pe măsura evoluţiei sistemului naţional de monitorizare şi evaluare, se vor dezvolta corespunzător şi elementele de raportare ale prezentei Strategii.
      Anexa nr. 1 

la Strategia Naţională 

de Descentralizare

Setul de criterii pentru diferenţierea responsabilităţilor 

proprii de celelalte tipuri de responsabilităţi

Setul de criterii pentru diferenţierea responsabilităţilor proprii de celelalte tipuri de responsabilităţi trebuie să răspundă la trei întrebări esenţiale:

a) cum pot fi diferenţiate competenţele care pot fi descentralizate (descentralizabile) de cele care nu pot fi descentralizate (nedescentralizabile)?;

b) care sînt diferenţele funcţionale între competenţele descentralizate şi cele desconcentrate?;

c) care sînt diferenţele funcţionale şi cum putem clasifica competenţele descentralizate, astfel încît exercitarea lor să fie eficientă şi în conformitate cu  necesităţile şi preferinţele beneficiarilor?

Referitor la prima problemă trebuie ştiut că pot fi descentralizate (dar nu toate) numai acele competenţe ale administraţiei publice care se referă la furnizarea de servicii publice, nu şi competenţele care se referă la redistribuirea venitului (diferite forme de asistenţă socială materializată în prestaţii în bani) sau care se referă la stabilitatea economică şi financiară a statului.

Din categoria de competenţe descentralizabile fac parte o mulţime de responsabilităţi eterogene şi avînd caracteristici diferite. Pentru a putea separa aproximativ pe cele care pot fi descentralizate de celelalte, putem folosi următorul set de criterii:

1) există nevoi şi/sau preferinţe locale în ceea ce priveşte cantitatea, calitatea, accesul la un anumit serviciu public, specifice unei anumite comunităţi ? (DA – serviciul poate fi descentralizat/NU – serviciul nu poate fi descentralizat);

2) existenţa standardelor de calitate naţionale şi uniforme este esenţială furnizării serviciului public? (NU – serviciul poate fi descentralizat/Da – serviciul nu poate fi descentralizat);

3) serviciul public este simplu/omogen, neexistînd diferenţe semnificative în furnizarea lui în zone/comunităţi diferite? (NU – serviciul poate fi descentralizat/DA – serviciul nu poate fi descentralizat);

4) furnizarea serviciului public produce efecte pozitive la nivel naţional sau local ? (Efecte pozitive locale – serviciul poate fi descentralizat/Efecte pozitive naţionale – serviciul nu poate fi descentralizat);

5) care este aria geografică a beneficiarilor serviciului public (sau în raport de unitatea de furnizare a acestuia – de exemplu o grădiniţa sau o şcoala primară/gimnazială sau un liceu)? (Locală/regională – serviciul public poate fi descentralizat/Exclusiv naţională – serviciul nu poate fii descentralizat); 

6) pot formele de responsabilizare politică şi participare cetăţenească la nivel local să amelioreze furnizarea serviciilor publice respective? (DA – poate fi descentralizat; NU – nu poate fi descentralizat);

7) poate exista capacitate de a administra eficient la nivel local serviciile publice respective? (DA – poate fi descentralizat; NU – nu poate fi descentralizat / sau transfer gradual).

Referitor la a doua problemă, aspectul esenţial este diferenţierea dintre competenţele descentralizate, delegate şi desconcentrate. 

Competenţele descentralizate – reprezintă responsabilităţi care sînt transferate administraţiei publice locale, unor autorităţi care sînt alese, autonome şi au legitimitate democratică pentru a furniza servicii publice conform nevoilor şi preferinţelor specifice/locale ale beneficiarilor într-un cadru reglementat de către administraţia publică  centrală. În această situaţie APL se bucură de autonomie în managementul şi furnizarea acestor competenţe – APC nu mai poate folosi instrumente directe de management şi decizie, ci numai instrumente indirecte: elaborarea de politici publice specifice, standarde de calitate obligatorii, oferirea de stimulente şi penalităţi (în special financiare), monitorizare, control, aplicarea legii şi evaluare.

Competenţele desconcentrate – sînt servicii furnizate de structurile administrative ale APC (ministerelor) localizate în teritoriu. Din punct de vedere funcţional şi ierarhic ele sînt sub autoritatea şi controlul direct al administraţiei publice centrale – de fapt sînt verigi ale APC în teritoriu. Instituţiile desconcentrate ale APC pot oferi servicii publice  beneficiarilor, sau să exercite rolul de monitorizare, control, aplicare a legii pentru anumite servicii descentralizate sau pentru alte activităţi (protejarea mediului înconjurător de exemplu). În această situaţie APC foloseşte instrumente directe de management şi control.

Competenţele delegate – sînt asemănătoare celor desconcentrate cu două deosebiri importante:

· nu se pot referi la activităţi de monitorizare, control sau aplicare a legii – deci furnizează numai servicii către beneficiari;

· din motive obiective nu pot fi furnizate de structurile APC în teritoriu şi atunci APL acţionează ca agent (fără  autonomie).

Diferenţele principale dintre cele trei tipuri de competenţe





Un element este foarte important în decizia de a furniza o competenţă (şi serviciile publice care-i sînt asociate) într-un mod sau altul: beneficiarul, cu nevoile şi preferinţele sale, trebuie să stea în centrul sistemului – orientarea către client. Din perspectiva beneficiarului este mai puţin important care nivel administrativ îi furnizează serviciile publice, cel mai important este ca acestea să fie accesibile, de bună calitate şi să îl coste cît mai puţin. Noile tehnologii au schimbat dramatic modul de furnizare al serviciilor publice, astfel încît pot fi imaginate noi combinaţii şi aranjamente între desconcentrare, delegare şi descentralizare. Toate acestea însă trebuie subordonate exclusiv nevoilor şi preferinţelor beneficiarului. 

A treia problemă este extrem de importantă: cum putem clasifica competenţele descentralizate/delegate (deci cele furnizate de APL), astfel încît să evidenţiem diferenţele funcţionale dintre ele – roluri şi funcţii diferite îndeplinite de APC şi de cea locală. În principiu putem pleca de la un număr de criterii care acoperă integral modul de exercitare a competenţelor şi care oferă şi o descriere a diferitelor funcţii specifice din cadrul acesteia:

- cine elaborează politicile publice specifice competenţei;

- cum se implementează politicile publice;

- cine răspunde direct de exercitarea competenţei;

- cine răspunde de managementul furnizării serviciilor specifice competenţei;

- cine produce serviciile specifice competenţei;

- cine şi cum finanţează competenţa: cheltuielile operaţionale/cheltuielile de capital;

- cine deţine patrimoniul necesar exercitării competenţei;

- cine şi cum asigură monitorizarea/controlul/aplicarea legii.

Pornind de la criteriile de mai sus, din perspectiva APL avem următoarele tipuri de competenţe:

A) Administraţia publică locală se bucură de un nivel de autonomie ridicată – competenţe proprii – ceea ce presupune:

1) exercitarea unui rol principal în elaborarea/fundamentarea politicilor publice (decizii strategice) specifice competenţei respective;

2) răspunderea de exercitarea competenţei;

3) răspunderea de managementul furnizării competenţei;

4) furnizarea serviciilor specifice competenţei sau poate delega (contracta) această funcţie către un operator extern (public, privat sau ONG);

5) finanţarea competenţei se face din veniturile generale (necondiţionate – asupra cărora APL are deplină autonomie de decizie privind modul de utilizare) – astfel încît autoritatea locală (primarul şi consiliul local sau preşedintele şi consiliul raional) poate stabili alocări financiare proprii potrivit priorităţilor sale;

6) exercitarea unui rol principal în monitorizarea şi controlul furnizării serviciilor specifice competenţei respective.

B) Administraţia publică locală se bucură de un nivel de autonomie limitată – competenţe intermediare/partajate/limitate – ceea ce presupune:

1) exercitarea unui rol secundar în elaborarea/fundamentarea politicilor publice (decizii strategice) specifice competenţei respective;

2) răspunderea de exercitarea unor părţi (componente) clar delimitate din cadrul competenţei;

3) răspunderea numai de managementul furnizării părţilor (componentelor) competenţei care i-au fost transferate;

4) furnizarea serviciilor specifice părţilor competenţei care i-au fost transferate sau le poate delega (contracta) către un operator extern (public, privat sau ONG);

5) finanţarea competenţei se face, de regulă, din veniturile condiţionate (asupra cărora APL are autonomie limitată de decizie privind modul de utilizare) – astfel încît autoritatea locală (primarul şi consiliul local sau preşedintele şi consiliul raional) poate stabili alocări financiare proprii potrivit priorităţilor sale numai în cadrul competenţei respective între diversele părţi (componente) de care răspunde;

6) exercitarea un rol secundar în monitorizarea şi controlul furnizării serviciilor specifice competenţei respective.   

C) Administraţia publică locală nu se bucură de nici un fel de autonomie  – competenţe delegate – respectiv, APL:

1) nu exercită nici un rol în elaborarea/fundamentarea politicilor publice (decizii strategice) specifice competenţei respective;

2) nu răspunde de exercitarea competenţei;

3) răspunde strict de managementul furnizării serviciilor specifice competenţei;

4) nu poate delega producţia serviciilor specifice competenţei;

5) finanţarea competenţei se face din veniturile condiţionate ( asupra cărora APL are o autonomie limitată de decizie privind modul de utilizare) – astfel încît autoritatea locală (primarul şi consiliul local sau preşedintele şi consiliul raional) nu poate stabili alocări financiare proprii potrivit priorităţilor sale;

6) nu exercită un rol în monitorizarea şi controlul furnizării serviciilor specifice competenţei respective.   

Trebuie făcute anumite precizări: competenţele care, de regulă, sînt proprii administraţiei publice locale se referă în general la servicii legate de proprietatea/locuinţa (inclusiv calitatea locuirii) beneficiarilor – serviciile comunale (apă şi canalizare, transport public, colectarea gunoiului, furnizare de căldură şi apă caldă, parcuri şi zone verzi, întreţinerea străzilor, iluminatul public şi altele) sau conexe acestora: dezvoltare şi planificare urbană şi teritorială, dezvoltare economică locală. 

Cel mai dificil de caracterizat şi analizat sînt competenţele din categoria B – ele prezintă anumite particularităţi foarte importante pentru modul în care pot fi descentralizate:

- pot fi cu uşurinţă împărţite în componente/părţi distincte din punctul de vedere al exercitării lor – astfel încît pot fi alocate unor nivele administrative diferite, administrate autonom şi finanţate separat;

- sînt competenţe de importanţă naţională – produc efecte pozitive tuturor locuitorilor unei ţări/întregii societăţi;

- există preferinţe şi nevoi locale specifice în furnizarea serviciilor specifice acestor competenţe, iar acestea sînt clar exprimate de beneficiari;

- componentele competenţelor sînt descentralizate pe nivele de administraţie centrală şi locală ca funcţii obligatorii.    

De asemenea, aceste criterii oferă o clasificare generală, care trebuie analizată cu foarte mare atenţie în cazul descentralizării fiecărei competenţe în parte – deci oferă o clasificare de principiu care trebuie aplicată la fiecare utilizare detaliată şi particularizată în funcţie de situaţia concretă din Republica Moldova şi de contextul în care se poate face descentralizarea. Se recomandă Cancelariei de Stat să materializeze acest set de criterii într-un document sau ca parte a unui act legislativ (de exemplu o lege cadru a descentralizării), care să cuprindă şi alte principii şi criterii vizate de prezenta Strategie şi care să reprezinte un ghid pentru modul în care acest proces trebuie să se deruleze din punct de vedere tehnic.

 Susţinînd ideea de creare a unui nomenclator al competenţelor proprii APL de nivelul întîi şi nivelul al doilea în baza criteriilor descrise şi a principiilor enumerate în capitolul 2 al Strategiei, este nevoie de a realiza un nomenclator complet al competenţelor proprii în Republica Moldova. Acesta va sta la baza evaluării nevoilor financiare pentru exercitarea lor şi va ordona şi structura actuală a legislaţiei.

Pentru a realiza nomenclatorul competenţelor proprii va fi nevoie să se analizeze în detaliu actuala legislaţie, practicile specifice unor ţări de dimensiunea Republicii Moldova din regiunea Central şi Est Europeană, precum şi practicile internaţionale relevante în domeniu – prevederile specifice ale Chartei Europene a Autonomiei Locale.

În principiu, nomenclatorul va trebui să cuprindă următoarele tipuri mari de competenţe proprii, care însă vor fi detaliate potrivit practicii curente din Republica Moldova:

a) serviciile comunale

b) serviciile de importanţă naţională care pot fi  furnizate eficient şi eficace în condiţii descentralizate, cum ar fi: educaţie preşcolară, primară şi secundară, servicii de asistenţă socială, eventual servicii de asistenţă medicală primară;

c) planificare urbană şi teritorială;

d) dezvoltare economică locală;

e) utilităţi publice – încălzire centrală;

f) alte servicii publice care sînt pasibile descentralizării în condiţiile specifice ale Moldovei.

Pentru asigurarea executării nomenclatorului menţionat, se impune revizuirea sistemului actual instituţional/juridic de alocare a competenţelor către administraţia publică locală conform principiilor enunţate, a setului de criterii şi a nomenclatorului competenţelor proprii. Această acţiune este deosebit de complexă şi presupune analiza şi revizuirea unui volum semnificativ de acte normative. În primul rînd, se propune stabilirea într-o singură lege a competenţelor proprii ale administraţiei publice locale (conţinute de nomenclator) şi eliminate toate prevederile confuze şi contradictorii din acest domeniu din actuala legislaţie. În  al doilea rînd, vor trebui analizate acele competenţe de tip intermediar/partajat/limitat sau de tip delegat – conform criteriilor enunţate – care sînt deja descentralizate administraţiei publice locale, dacă situaţia actuală şi transferul corespunde principiilor şi criteriilor din Strategia naţională de descentralizare. Legislaţia va trebui modificată în consecinţă. Este de preferat să existe o singură lege care să conţină toate competenţele proprii, intermediare/partajate/limitate şi delegate transferate administraţiei locale, chiar dacă ea va mai fi modificată în timp. Este de evitat transferarea competenţelor prin legi cu alt obiect de reglementare, ca o prevedere auxiliară. 

       Anexa nr. 2 

la Strategia Naţională 

de Descentralizare

Concept privind abordarea politicilor de descentralizare

 prin prisma Drepturilor Omului 

În Republica Moldova, procesul de descentralizare se desfăşoară în baza celor mai bune practici internaţionale, precum şi în baza documentelor ONU/PNUD pentru a contribui la sporirea participării publice, în special a grupurilor vulnerabile, eliminarea discriminării reale, creşterea implicării femeilor în viaţa politică, socială şi economică – toate acestea reunite într-o metodologie numită Abordarea pe Baza Drepturilor Omului (ABDO) (Abordarea integratoare a egalităţii de gen şi abilitării femeilor sunt analizate într-o anexă separată). ABDO este o metodă de abordare de integrare a conţinutului tratatelor internaţionale cu privire la drepturile omului în activităţi de dezvoltare, cu scopul de a asigura rezultatele pozitive în promovarea drepturilor omului în practică. Conceptul a fost elaborat de către specialişti în baza experienţei de dezvoltare la nivel global.
Strategia de descentralizare include patru principii bazate pe drepturile omului: participare, nediscriminare, transparenţă şi responsabilizare. Ca urmare, procesul descentralizării în Republica Moldova urmăreşte, alături de alte obiective, şi promovarea drepturilor omului pentru indivizi şi comunităţi, incluziunea socială a grupurilor vulnerabile sau marginalizate şi  asigurarea, în cadrul procesului de dezvoltare, a şanselor egale şi demnităţii pentru toţi.

Abilitarea în domeniul Drepturilor Omului 

Procesul de descentralizare în Republica Moldova urmăreşte şi obiectivul de a asigura ca oamenii să posede libertatea, capacitatea şi resursele necesare pentru a schimba propriile vieţi, comunităţile în care locuiesc şi pentru a influenţa propriile lor destine.  

În toate procesele, în timp ce reforma de descentralizare ia amploare, eforturile se vor concentra, printre altele şi asupra incluziunii persoanelor sau grupurilor vulnerabile şi marginalizate, pentru a asigura capacitatea lor reală şi deplină de a influenţa deciziile autorităţilor locale, regionale şi naţionale şi participarea în elaborarea şi implementarea politicilor.

Participare 

Participarea este atît un mijloc cît şi un scop în sine şi reprezintă un element foarte important în realizarea drepturilor omului în orice ţară, asigurînd ca indivizii să fie capabili să-şi influenţeze propriile lor situaţii şi valorile democratice să fie garantate. Descentralizarea în Republica Moldova se realizează şi prin diferite mijloace de asigurare a participării publicului (cetăţenilor), inclusiv sondaje, consultări cu societatea civilă sau grupurile interesate şi prin angajamentul permanent al autorităţilor centrale şi locale de a comunica  cu regularitate cu publicul larg.

Nediscriminare 

Nediscriminarea este unul din elementele-cheie ale sistemului drepturilor omului. Este unicul drept care se regăseşte în toate tratatele importante cu privire la drepturile omului. Nediscriminarea necesită atît egalitatea formală – ceea ce înseamnă că nici o persoană nu este tratată diferit de o altă persoană din motive arbitrare, cît şi acţiuni care ar asigura că nu există nici o discriminare indirectă sau neintenţionată. Descentralizarea include toate aceste cerinţe legale, asigurînd că aceasta se implementează pe bază echitabilă şi creînd o serie de posibilităţii pentru a examina diferite cadre de politici, cu scopul de a asigura că toate aceste oportunităţi sînt oferite în mod echitabil tuturor persoanelor şi grupurilor în Moldova.   

Suport pentru grupurile vulnerabile şi marginalizate 

După cum s-a menţionat anterior, în conformitate cu principiul fundamental al egalităţii şi nediscriminării, în cadrul procesului de descentralizare sînt întreprinse, în cazul în care este necesar, măsuri speciale  pentru a asigura incluziunea persoanelor şi grupurilor vulnerabile şi marginalizate. Descentralizarea este o oportunitate pentru Republica Moldova în ceea ce priveşte succesul pe termen lung al politicilor  de incluziune socială a grupurilor vulnerabile.

Transparenţă 

Transparenţa este o cerinţă legală conform legislaţiei Republicii Moldova şi este cheia unei guvernări democratice. Descentralizarea urmăreşte consolidarea proceselor de informare asupra deciziilor politice, publicarea  alocărilor bugetare şi a cheltuielilor efectuate, informarea largă a publicului cu privire la programele specifice la care poate avea acces (în special în domeniul social şi al incluziunii), cu privire la accesul la informaţii, sau la modul de depunere a reclamaţiilor, sesizărilor şi cererilor cetăţenilor.

Responsabilizare 

Procesul de descentralizare are scopul de a consolida responsabilizarea, atît la nivelul autorităţilor publice alese, la nivelul funcţionarilor publici, cît şi la nivel individual. Reforma consolidează capacităţile de luare a deciziilor ale autorităţilor locale, sporind responsabilitatea democratică şi individuală. Reforma vizează, de asemenea, sporirea mijloacelor democratice la dispoziţia  publicului de a contesta deciziile, de  a solicita asistenţă, şi de a revendica drepturile fundamentale la toate nivelurile.

Monitorizare şi evaluare 

Guvernul va monitoriza progresele în procesul de descentralizare şi va face publice, cu regularitate, rapoartele şi informaţiile cu privire la evoluţiile din cadrul reformei, modul în care aceste evoluţii influenţează vieţile oamenilor din Republica Moldova.

Rezultatele aşteptate de la aplicarea ABDO în descentralizare şi administraţia publică locală  

Scopul aplicării ABDO este de a realiza o structură guvernamentală mai eficientă, democratică, în conformitate cu valorile europene şi integrarea în Uniunea Europeană, după cum se menţionează în Strategia Naţională de Dezvoltare pe anii 2008-2011 (Legea nr. 295 din  21 decembrie 2007 pentru aprobarea Strategiei naţionale de dezvoltare pe anii 2008-2011). Există un număr de rezultate concrete care se aşteaptă în urma aplicării ABDO în procesul de descentralizare şi de guvernare locală: 

consolidarea statului de drept în Republica Moldova;

creşterea eficienţei şi a accesului  în furnizarea serviciilor publice pentru toţi cetăţenii, şi mai ales pentru grupurile vulnerabile;  

reducerea  corupţiei;

statul, autorităţile locale, în totalitatea acţiunilor sale, vor deveni  mai transparente şi mai responsabile, şi vor fi capabile să  asigure nediscriminarea şi participarea largă a publicului; 

procesele de dezvoltare economică vor contribui la creşterea incluziunii sociale; autorităţile locale vor avea şi implementa politici active şi eficace de reducere  a excluziunii sociale;  

creşterea capacităţii efective a grupurilor vulnerabile de a-şi promova deschis interesele şi de a avea acces deplin la serviciile publice furnizate de administraţia publică locală;  

creşterea participării publice a persoanelor din grupurile vulnerabile; 

creşterea cunoştinţelor publicului larg referitoare la sistemul democratic, în special din partea persoanelor din grupurile vulnerabile; 

mass-media şi societatea civilă vor deveni mai puternice în solicitarea de informaţii publice şi oferirea acesteia cetăţenilor, de asemenea, mai puternice în monitorizarea şi evaluarea implementării deciziilor politice; 

publicul va fi mai capabil de a utiliza informaţia  şi de a responsabiliza pe cei care iau decizii.  
     Anexa nr. 3 

la Strategia Naţională 

de Descentralizare

Concept privind abordarea politicilor de descentralizare

prin prisma egalităţii de gen

Declaraţia Mileniului şi Obiectivele de Dezvoltare ale Mileniului (ODM) propuse  de comunitatea internaţională obligă ţările-membre să asigure „promovarea egalităţii de gen şi a drepturilor femeilor, drept modalităţi eficiente de a combate sărăcia, foamea şi maladiile, precum şi de a stimula dezvoltarea care să fie cu adevărat durabilă” (Naţiunile Unite, 2000). 

Cadrul legal şi cel de reglementare, care formează fundamentul politicilor publice şi a acţiunilor în domeniul egalităţii de gen din Republica Moldova, se bazează pe instrumente internaţionale, cum ar fi: Declaraţia Universală a Drepturilor Omului (1948), Convenţia asupra drepturilor politice ale femeii (1952), Convenţia Internaţională cu privire la drepturile economice, sociale şi culturale (1966), Convenţia asupra eliminării tuturor formelor de discriminare faţă de femei (1979), Platforma şi Planul de Acţiuni de la Beijing (1995), Declaraţia Mileniului (2000) etc. 

Orientarea Republicii Moldova spre integrarea în Uniunea Europeană condiţionează aderarea la instrumentele corespunzătoare din domeniu: Foaia de Parcurs a UE pentru egalitate între femei şi bărbaţi (2006-2010), Convenţia pentru apărarea drepturilor şi a  libertăţilor fundamentale ale omului, Carta Europeană Socială revizuită (1996), Declaraţia privind egalitatea dintre femei şi bărbaţi drept criteriu fundamental pentru democraţie, adoptată la cea de-a IV-a Conferinţă Ministerială Europeană privind Egalitatea dintre Femei şi Bărbaţi (Istanbul, 13-14 noiembrie 1997), Declaraţia şi Planul de Acţiuni adoptate la cel de-al III Summit al Şefilor de Stat şi Guverne ale statelor-membre ale Consiliului Europei  (Varşovia, 16-17 mai 2005). 

Deseori există încălcări directe şi indirecte ale drepturilor femeii care sînt cuprinse în legi, politici publice şi decizii bugetare etc. Descentralizarea în Republica Moldova poate fi un mijloc eficient pentru a corecta aceste fenomene prin consolidarea democraţiei şi îmbunătăţirea accesului şi calităţii serviciilor publice furnizate de autorităţile locale, care să fie mai eficiente şi mai adaptate nevoilor specifice ale beneficiarilor (bărbaţi şi femei), precum şi a celor din grupurile vulnerabile şi dezavantajate.

Recunoscînd egalitatea între femei şi bărbaţi drept o precondiţie pentru democraţie şi dezvoltare,  şi promovînd descentralizarea drept un obiectiv prioritar, Guvernul Moldovei a decis ca promovarea egalităţii de gen să fie un element important în cadrul procesului  de descentralizare, confirmînd că democraţia, buna guvernare, egalitatea între femei şi bărbaţi, precum şi respectarea drepturilor omului sînt printre cele mai importante rezultate ce trebuie obţinute ca urmare a acestei reforme.

În cadrul acestor eforturi, cele două abordări complementare şi anume integrarea dimensiunii de gen şi promovarea drepturilor femeilor, a capacităţii lor reale şi efective de a influenţa şi schimba lucrurile potrivit nevoilor şi intereselor lor specifice, sînt luate în considerare pentru a creşte  eficacitatea procesului de descentralizare. Aceste două abordări sînt reprezentate pe scurt mai jos.  

Integrarea dimensiunii de gen

Integrarea dimensiunii de gen este acceptată pe plan global drept o strategie „pentru a integra preocupările şi experienţele femeilor şi cele ale bărbaţilor drept o dimensiune specifică în elaborarea, implementarea, monitorizarea şi evaluarea politicilor şi programelor în toate sferele societale, economice şi politice, astfel încît şi femeile şi bărbaţii să beneficieze în mod egal de rezultatele acestora, iar inegalitatea să nu se mai perpetueze” (Concluziile aprobate ale Consiliului Social şi Economic al ONU pentru 1997).

În contextul  descentralizării, integrarea dimensiunii de gen implică asigurarea ca perspectivele de gen şi atenţia pentru obiectivul egalităţii femeilor şi bărbaţilor să fie unul din pilonii activităţilor – elaborarea strategiei, dezvoltarea capacităţilor Guvernului, APL-urilor şi comunităţilor, cercetarea, dialogul, legislaţia, alocarea resurselor, precum şi planificarea, implementarea şi monitorizarea. 

Un instrument important pentru integrarea dimensiunii de gen în procesul descentralizării, care poate asigura o planificare de politici şi alocare de resurse, precum şi accesul şi prestarea de servicii sensibile la dimensiunea de gen, este analiza din perspectiva de gen. Diverse comunităţi şi grupuri de femei şi bărbaţi din Moldova au necesităţi diferite (în baza rolurilor şi responsabilităţilor lor diferite în societate) şi acces inegal la oportunităţi şi resurse, inclusiv la capacităţi şi mijloace prin care ar putea să susţină financiar diverse servicii locale. Analiza din perspectiva de gen ajută la examinarea diferenţelor în vieţile femeilor şi bărbaţilor, inclusiv acele diferenţe care conduc spre inegalităţi economice şi sociale pentru femei, pentru a aplica rezultatele acestei analize la elaborarea de politici locale, sectoriale şi naţionale şi în prestarea  serviciilor publice, astfel încît să se realizeze schimbări pozitive pentru femeile care sînt supuse diferitelor forme de discriminare.

Astfel, aplicarea analizei de gen la etapele cele mai timpurii, precum şi pe tot parcursul întregului proces de descentralizare va îmbunătăţi  planificarea şi implementarea  de politici publice sensibile la dimensiunea de gen şi promovarea egalităţii între femei şi bărbaţi. 

Un alt instrument important pentru promovarea politicilor publice sensibile la dimensiunea de gen este bugetarea sensibilă la dimensiunea de gen (GRB), care reprezintă o formă de planificare, programare şi alocare bugetară în aşa mod încît să contribuie la promovarea egalităţii de gen şi realizarea drepturilor femeilor. O astfel de planificare bugetară duce la identificarea şi promovarea intervenţiilor necesare pentru drepturile femeilor şi a egalităţii dintre femei şi bărbaţi. În contextul descentralizării în Republica Moldova, aplicarea planificării bugetare sensibile la dimensiunea de gen se referă la analiza impactului veniturilor şi cheltuielilor reale ale autorităţilor publice  asupra femeilor şi fetelor în comparaţie cu bărbaţii şi băieţii. O astfel de planificare bugetară nu necesită bugete separate pentru femei şi nici nu-şi propune drept scop să sporească cheltuielile pentru programele specifice femeilor. Mai degrabă, planificarea bugetară sensibilă la dimensiunea de gen ajută autorităţile publice centrale şi locale să decidă cum politicile publice trebuie să fie ajustate şi unde trebuie să fie realocate resursele pentru a reduce inegalităţile de gen. Statisticile dezagregate după gen reprezintă cheia pentru planificarea bugetară sensibilă la dimensiunea de gen şi ca urmare se impune o îmbunătăţire a colectării şi analizei datelor la nivel local.

Extinderea împuternicirilor  (women empowerment) 
Se referă la obţinerea de către femei a controlului asupra propriilor lor vieţi. Această abordare implică activităţi de sporire a conştientizării, de dezvoltare a autoîncrederii, creşterea oportunităţilor, accesul sporit şi controlul asupra resurselor şi acţiunilor menite să transforme structurile şi instituţiile care consolidează şi perpetuează discriminarea şi inegalitatea de gen. 

Aplicarea acestei abordări în contextul descentralizării implică nişte acţiuni bine orientate care îşi propun drept scop să sporească reprezentarea femeilor în administraţiile publice locale inclusiv, dar nelimitîndu-se la astfel de acţiuni afirmative cum sînt cotele (articolul 4 alineatul 1 al Convenţiei cu privire la eliminarea tuturor formelor de discriminare împotriva femeilor, cu privire la măsurile speciale temporare ratificate de Republica Moldova la 1 iulie 1994) şi impactul sporit al acestora asupra procesului decizional local, astfel oferind posibilitatea femeilor, rezidenţi locali, să se implice în planificarea şi realizarea participativă a bugetului, încurajînd oficialii aleşi să fie receptivi la preocupările grupurilor dezavantajate de femei.

Rezultatele scontate din aplicarea integrării dimensiunii de gen şi a drepturilor femeii (extinderea împuternicirilor)  în descentralizare şi administraţia  publică locală 

Scopul aplicării  dimensiunii de gen şi abordării pe baza drepturilor femeilor în procesul de descentralizare este de a asigura o dezvoltare democratică care să fie sensibilă în mod egal la nevoile şi interesele femeilor şi bărbaţilor în conformitate cu angajamentele în cadrul ONU şi cu valorile europene. Rezultatele scontate sînt următoarele:

- participarea instituţionalizată, transparentă şi responsabilă a grupurilor de femei, a persoanelor specializate în domeniul dimensiunii de gen, ONG-urilor şi femeilor supuse discriminării la planificarea de politici şi bugetară, monitorizarea strategiilor locale şi sectoriale;

- receptivitatea sporită a strategiilor şi bugetelor locale la nevoile şi interesele femeilor, în general, şi la cele ale  femeilor dezavantajate în special, mai ales celor supuse unor forme multiple de discriminare;

- eficienţa sporită a politicilor şi a administraţiei publice locale bazate pe statistici îmbunătăţite despre rezidenţii locali, dezagregate după sex, vîrstă, dizabilitate şi alte criterii;

- creşterea capacităţii efective a femeilor în general şi a celor supuse discriminării în special, de a participa la procesul de luare a deciziilor şi de promovare a nevoilor şi intereselor specifice;  accesul  îmbunătăţit la servicii publice; 

- angajamentul sporit şi capacităţile îmbunătăţite ale Guvernului,  ale APL-urilor de a realiza şi implementa politici sensibile la dimensiunea de gen, pentru a reduce orice formă  de discriminare de gen;

- corelarea Strategiei Naţionale de Descentralizare şi a strategiilor sectoriale cu Programul naţional de asigurare a egalităţii de gen pe anii 2010 – 2015 şi cu legislaţia naţională cu privire la egalitatea de gen;

- capacităţi sporite ale grupurilor de femei, a persoanelor specializate în domeniul dimensiunii de gen de a participa la realizarea procesului de descentralizare. 

    Anexa nr. 4 

la Strategia Naţională 

de Descentralizare

Concept privind vulnerabilitatea

Diverse abordări utilizează modalităţi diferite pentru a caracteriza şi a denumi grupurile vulnerabile, grupurile excluse şi grupurile discriminate. Vulnerabilitatea nu este un concept universal acceptat. Conceptul dat corelează cu noţiunea excluziunii sociale, sărăciei, discriminării şi marginalizării. Excluziunea socială reprezintă rezultatul interacţiunii unor factori determinanţi. Excluziunea socială reprezintă efectul unui şir de probleme interconectate care sînt determinate la rîndul lor de unele cauze fundamentale sau de interacţiunea unor anumiţi factori. Corelarea factorilor determinanţi este asociată şi se manifestă de-a lungul unor linii şi caracteristici specifice care constituie caracteristicile vulnerabilităţii. În baza argumentelor prezentate abordarea trebuie să se bazeze pe o atitudine pragmatică în ceea ce priveşte situaţia grupurilor reale care se confruntă cu excluziunea, discriminarea şi marginalizarea. 

Cine sînt grupurile vulnerabile?

În Moldova, grupurile vulnerabile au fost identificate în conformitate cu: 1) venitul, 2) vîrsta, 3) dizabilitatea, 4) limba/etnia, 5) religia, 6) regiunile rurale, 7) genul, 8) ocupaţia. Datele empirice şi cercetările demonstrează disponibilitatea datelor, precum şi a multiplelor surse de informaţie, inclusiv sursele neguvernamentale de informaţie. 

Clasificarea grupurilor vulnerabile conform probelor generate în baza criteriilor relevante include următoarele: 

1) sărăcia: a) persoanele în etate, b) gospodăriile mari, c) copiii; 

2) vîrsta (subiect de excluziune de la participare, stigmatizare, şomaj):        a) persoanele în etate, b) tinerii; 

3) dizabilitate (subiect de excluziune, stigmatizare, participare inadecvată): 

a) persoane cu dizabilităţi mentale, b) copiii cu dizabilităţi, c) vîrstnicii cu dizabilităţi; 

4) limba/etnia (acces inadecvat la educaţie, stigmatizare): a) romii,            b) bulgarii, c) ucrainenii, d) găgăuzii, e) moldovenii din Transnistria; 

5) religia (dificultăţi la înregistrare, serviciile religioase, stigmatizare): 

a) musulmanii, b) creştinii neortodocşi, c) iudeii. 

6) regiunile rurale (acces inadecvat la infrastructură, rată înaltă de şomaj): a) copiii de vîrsta educaţională, b) partea activă a populaţiei. 

7) genul (stigmatizare, şomaj, nivelul de plată): a) femei, b) victimele traficului, violenţei în familie; 

8) ocupaţia (accesul inadecvat la piaţă): a) antreprenorii agricoli;                                                                b)  tinerii specialişti. 

Concluzii şi recomandări ale organelor specializate ONU, CE şi ODIHR/OSCE cu privire la subiectul în cauză:  

mecanisme slabe de sprijin instituţional. Funcţionare inadecvată, incapacitatea de a răspunde şi astfel imposibilitatea de a crea oportunităţi pentru cei care sînt în situaţie de risc de a fi excluşi socialmente; 

cadru legal discriminatoriu sau implementarea inadecvată a acestuia. Legislaţia imperfectă poate să amplifice excluziunea grupurilor sociale. Uneori, legislaţia poate fi adecvată, poate să prevadă măsuri de protecţie pentru grupurile dezavantajate, însă capacităţile reduse pentru aplicarea acesteia o fac inutilă; 

practicile discriminatorii care rezultă din favorizarea unor anumite persoane. Preconcepţiile şi discriminarea care rezultă din privilegiile sociale şi politice pot fi conduse şi ele la excluziunea socială. De exemplu, oferirea de preferinţe unor anumite grupuri şi discriminarea în bază de etnie şi gen pot produce excluziunea socială a anumitor categorii de persoane pe piaţa muncii etc. În cazuri extreme, ostilitatea directă şi violenţa împotriva unor anumite grupuri poate genera excluziune socială;

bariere politice şi instituţionale. Instituţiile publice pot contribui la excluziunea socială prin lipsa de înţelegere a dinamicii vulnerabilităţii, sărăciei şi excluziunii sau prin monitorizarea formală. Procesul decizional poate fi ineficient pentru a proteja grupurile excluse, mai cu seamă din cauza lipsei de implicare şi insuficienţei de resurse;
valorile sociale şi practicile culturale discriminatorii. Excluziunea socială poate persista şi la nivel cultural şi tradiţional. În această ordine de idei, excluziunea culturală reprezintă acces diferenţiat al grupurilor sociale la beneficiile bunăstării materiale şi sociale, atunci cînd cauzele nu sînt structurale.
Recomandări generice în contextul descentralizării pentru grupurile vulnerabile: 

1) responsabilizare/transparenţă: procesul de elaborare a politicilor guvernamentale şi deciziilor autorităţilor regionale ar trebui să cuprindă componenta analizei impactului asupra grupurilor vulnerabile (sau mai generic analiza impactului asupra drepturilor omului), deciziile autorităţilor centrale care afectează comunităţile locale sînt supuse analizei impactului asupra vulnerabilităţii;

2) responsabilizare/transparenţă: deciziile autorităţilor locale sînt supuse publicării şi sînt făcute disponibile pentru revizuirea părţilor interesate şi a grupurilor vulnerabile, inclusiv planificarea şi replanificarea hotarelor teritoriale care ţin de utilizarea şi exploatarea mijloacelor şi resurselor;

3) descentralizarea unui anumit procent al conţinutului curriculum-ului educaţional (şi lingvistic), curriculum-ului local (pînă la 30%), la nivelul  deciziei autorităţilor publice locale şi raionale în contextul finanţării unitare şi integrate a sistemului şcolar preuniversitar; 

4) acces lărgit pentru autorităţile publice locale la granturile şi subvenţiile Guvernului pentru crearea centrelor comunitare locale care să servească necesităţilor grupurilor vulnerabile;

5) posibilitatea  autorităţilor publice locale de nivelul întîi de a  înfiinţa centre ale medicilor de familie şi puncte medicale finanţate total sau parţial  din fondurile  Companiei Naţionale de Asigurări în Medicină (CNAM);

6) în cadrul formulării, implementării, monitorizării şi evaluării politicilor de descentralizare urmează a fi aplicate datele îmbunătăţite dezagregate după parametri/dimensiuni multiple de vulnerabilitate: teritoriu, etnie, vîrstă, sex, dizabilităţi şi altele. Datele în privinţa diferitor grupuri vulnerabile pot fi colectate prin statistici oficiale, diferite tipuri de surse administrative, inclusiv Registrul Gospodăriilor (Biroul Naţional de Statistică), indicatorii socio-economici de condiţii de trai ale comunităţilor şi SADI (Ministerul Economiei), bazele de date privind asistenţa socială şi dizabilităţi (Ministerul Muncii, Protecţiei Sociale şi Familiei), precum şi prin cercetări calitative şi cercetări cantitative intracomunitare selective, în special prin utilizarea Sondajului Bugetelor Gospodăriilor, Studiului Pieţei Forţei de Muncă etc. Capacitatea Biroului Naţional de Statistică, ministerelor relevante şi APL urmează a fi dezvoltată în modul corespunzător.

Anexa nr.2

Planul de acţiuni 
privind implementarea Strategiei Naţionale de Descentralizare pentru anii 2012-2015
	Activităţi
	Acţiuni
	Indicatorii de performanţă
	Termenul de realizare
	Responsabilii
	Sursele de finanţare

	
	
	
	
	
	

	Obiectiv specific I. Procesul de reformă se va finaliza cu existenţa unui sistem de atribuire/transfer al competenţelor între autorităţile publice centrale şi autorităţile administraţiei publice locale de ambele niveluri caracterizat prin funcţionalitate, claritate (roluri şi funcţii specifice definite, inclusiv mecanisme de exercitare), stabilitate, corelare cu resursele disponibile şi cu capacităţile administrative ale unităţilor administrativ-teritoriale, astfel încît serviciile publice să poată fi furnizate într-un mod neîngrădit (acces îmbunătăţit), eficienţă (costuri cît mai reduse), eficacitate (conform nevoilor şi cerinţelor beneficiarilor),  asigurînd un nivel stabilit de calitate a prestaţiei.

	

	Rezultat: Determinare, stabilire şi transfer a competenţelor proprii ale autorităţilor administraţiei publice locale  de nivelul întîi şi nivelul al doilea, acoperire financiară, prestare calitativă şi eficientă a serviciilor către populaţie. Funcţionari publici instruiţi. Sistem instituţional şi juridic (cadru legal) revizuit şi perfecţionat. 

	1.1.
	Elaborarea nomenclatorului  competenţelor autorităţilor administraţiei publice locale de nivelul întîi şi nivelul al doilea
	1.1.1. Examinarea detaliată a cadrului legal naţional şi internaţional, a practicilor specifice existente în domeniu 
	Variante de nomenclator propuse spre consultări
	Trimestrul I 2012
	Cancelaria de Stat
	Bugetul instituţiei vizate/surse alocate de partenerii de dezvoltare

	
	
	1.1.2. Elaborarea nomenclatorului
	Nomenclator elaborat
	Trimestrul I 2012
	Cancelaria de Stat
	

	
	
	1.1.3. Diseminarea şi consultarea nomenclatorului cu factorii decizionali implicaţi, autorităţile publice locale şi structurile lor asociative reprezentative cu aprobarea variantei consultate
	Nomenclator aprobat prin hotărîre de Guvern 
	2012
	Cancelaria de Stat, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	1.2.
	Evaluarea necesarului/disponi-bilului de resurse financiare alocate furnizării eficiente şi eficace a competenţelor transferate către autorităţile administraţiei publice locale – evaluarea volumului de cheltuieli totale ale autorităţilor administraţiei publice locale  în funcţie de competenţele transferate
	1.2.1. Elaborarea documentului de evaluare al necesarului/disponibilu-lui de resurse financiare alocate furnizării competenţelor transferate autorităţilor administraţiei publice locale  
	Propuneri elaborate
	Trimestrul II

2012
	Ministerul Finanţelor, Cancelaria de Stat
	Bugetul instituţiei vizate/surse alocate de partenerii de dezvoltare

	
	
	1.2.2. Elaborarea documentului de evaluare a volumului de cheltuieli totale ale autorităţilor administraţiei publice locale  în funcţie de competenţele transferate
	Propuneri elaborate
	Trimestrul III 2012
	Ministerul Finanţelor, Cancelaria de Stat
	Bugetul instituţiei vizate/surse alocate de partenerii de dezvoltare

	1.3.
	Revizuirea sistemului actual instituţional/juridic de delegare a competenţelor către autorităţile administraţiei publice locale  conform principiilor şi criteriilor stabilite în Strategia Naţională de Descentralizare
	1.3.1. Analiza şi revizuirea amplă a actelor legislative şi normative în vigoare
	Studiu elaborat şi adoptat
	2012
	Cancelaria de Stat
	Bugetul instituţiei vizate/surse alocate de partenerii de dezvoltare

	
	
	1.3.2. Eliminarea prevederilor legislative confuze şi contradictorii în domeniu şi optimizarea tuturor competenţelor autorităţilor administraţiei publice locale de nivelul întîi şi nivelul al doilea  (conţinute de nomenclator) într-un singur act normativ distinct 
	Plan de acţiuni adoptat privind implementarea modificărilor propuse. Numărul propunerilor de modificări legislative. Proiect de act legislativ distinct 
	2013
	
	

	1.4. 
	Crearea de instrumente instituţionale, legale şi financiare care să stimuleze furnizarea eficientă a serviciilor specifice competenţelor descentralizate (asociere, concesionare, contractare)
	1.4.1. Elaborarea propunerilor de politici publice privind furnizarea eficientă a serviciilor publice
	Act de politici publice adoptate
	2012 
	Cancelaria de Stat, Ministerul Finanţelor
	Bugetul instituţiei vizate/surse alocate de partenerii de dezvoltare

	
	
	1.4.2. Elaborarea unui act legislativ privind furnizarea serviciilor publice
	Act legislativ adoptat
	2012-2013 
	Cancelaria de Stat, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	1.5.
	Asigurarea de către Guvern a elaborării documentelor de politici sectoriale de descentralizare, în baza principiilor şi criteriilor expuse în prezenta Strategie, ţinîndu-se cont de formele şi statutul special de autonomie, în condiţiile  unei   legi  organice (statutul juridic special al Găgăuziei)
	1.5.1 Instituirea grupurilor de lucru sectoriale responsabile de elaborarea documentelor de politici sectoriale
	Modalitate de instituire a grupurilor de lucru. Planurile de activităţi ale grupurilor de lucru
	Trimestrul I 2012
	Ministerul Economiei, Ministerul Muncii, Protecţiei Sociale şi Familiei,
Ministerul Sănătăţii,
Ministerul Mediului, 
Ministerul Afacerilor Interne, 

Ministerul Dezvoltării Regionale si Construcţiilor, Ministerul Tehnologiei Informaţiei şi Comunicaţiilor 
	 Bugetul instituţiei vizate/surse alocate de partenerii de dezvoltare

	
	
	1.5.2 Elaborarea studiilor aprofundate pentru elaborarea strategiilor sectoriale
	Studii sectoriale aprofundate elaborate
	2012
	
	Bugetul instituţiei vizate/surse alocate de partenerii de dezvoltare

	
	
	1.5.3. Elaborarea documentelor de politici sectoriale de descentralizare 
	Strategii sectoriale de descentralizare adoptate
	2012-2014
	
	Bugetul instituţiei vizate/surse alocate de partenerii de dezvoltare

	1.6. 
	Consolidarea capacităţii instituţionale şi profesionale la nivelul autorităţilor publice centrale, în special, la nivelul Cancelariei de Stat, în ceea ce priveşte aplicarea principiilor şi criteriilor specifice unei descentralizări eficiente şi eficace, sensibile şi la dimensiunea de gen
	1.6.1. Elaborarea planului de acţiuni
	Plan de acţiuni adoptat
	2012
	Cancelaria de Stat, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	
	
	1.6.2. Instruirea funcţionarilor publici prin intermediul programelor de studii
	Numărul de funcţionari publici care au absolvit programele de instruire
	2012
	Cancelaria de Stat, autorităţile administraţiei publice locale, asociaţiile reprezentative ale autorităţilor administraţiei publice locale, Academia de administrare publică de pe lîngă Preşedintele Republicii Moldova 
	Bugetul instituţiei vizate/surse alocate de partenerii de dezvoltare

	
	
	1.6.3. Evaluarea externă a consolidării capacităţii instituţionale 
	Raport de evaluare
	2013
	Cancelaria de Stat, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	1.7. 
	Perfecţionarea mecanismului instituţional la nivel local în vederea asigurării implementării principiului egalităţii de gen în politicile de dezvoltare locală
	1.7.1. Elaborarea unor mecanisme instituţionale la nivel local îmbunătăţite în vederea asigurării implementării principiului egalităţii de gen în politicile de dezvoltare locală
	Studiu şi plan de acţiuni pentru îmbunătăţirea mecanismelor instituţionale la nivel local
	2012
	Ministerul Muncii Protecţiei Sociale şi Familiei, Ministerul Finanţelor, autorităţile administraţiei publice locale, Cancelaria de Stat
	Bugetul instituţiei vizate/surse alocate de partenerii de dezvoltare

	1.8.
	Revizuirea şi perfecţionarea legislaţiei aferente municipiului Chişinău
	1.8.1 Perfecţionarea legislaţiei relevante statutului municipiului Chişinău 
	Legea privind modificarea şi completarea Legii privind statutul mun. Chişinău aprobată, acte legislative relevante modificate
	Trimestrul I 2012
	Autoritatea executivă şi cea deliberativă a municipiului Chişinău, Cancelaria de Stat
	Bugetul instituţiei vizate/surse alocate de partenerii de dezvoltare

	Obiectiv specific II:  Perfecţionarea actualului sistem de finanţe publice locale, astfel încît să se asigure autonomia financiară a autorităţilor administraţiei publice locale, cu menţinerea disciplinei financiare, maximizarea eficienţei şi asigurarea echităţii în alocarea resurselor.

	

	Rezultat: Sistem de finanţe publice locale care asigură autonomia financiară a autorităţilor administraţiei publice locale stabilit

	Activităţi
	Acţiuni
	Indicatorii de performanta
	Termenul de realizare 
	Responsabilii
	Sursele de finanţare

	
	
	
	
	
	

	2.1.
	Consolidarea bazei de venituri locale proprii  şi a autonomiei de decizie asupra lor
	2.1.1. Revizuirea sistemului existent de taxe şi impozite astfel încît sumele încasate să urmeze funcţia, pe niveluri (APC, APL de nivelul întîi, APL de nivelul al doilea)
	Creşterea proporţiei veniturilor proprii în total buget local
	Trimestrul I 2012
	Ministerul Finanţelor, Cancelaria de Stat, reprezentanţii autorităţilor administraţiei publice locale
	Bugetul instituţiei vizate/surse alocate de partenerii de dezvoltare

	
	
	2.1.1. Revizuirea regimului existent al veniturilor locale, pentru a reduce suprareglementarea de la centru a administrării lor
	Identificarea surselor de venit suprareglementate şi propuneri de amendare a cadrului legislativ
	Trimestrul I 2012
	Ministerul Finanţelor, reprezentanţii autorităţilor administraţiei publice locale
	Bugetul instituţiei vizate/surse alocate de partenerii de dezvoltare

	
	
	2.1.3. Identificarea şi introducerea unor  noi surse de venit local, prin taxe şi impozite fixate în legislaţia naţională 
	Cel puţin 2-3 surse noi semnificative de venit identificate
	2012
	Ministerul Finanţelor, reprezentanţii autorităţilor administraţiei publice locale
	Bugetul instituţiei vizate/surse alocate de partenerii de dezvoltare

	
	
	2.1.4. Identificarea posibilităţilor de a acorda autorităţilor administraţiei publice locale  de nivelul întîi şi nivelul al doilea libertatea de a introduce taxe şi impozite locale noi, sau cote suplimentare la cele existente
	Cel puţin 2-3 surse de venit pe care creşte libertatea de decizie locală
	2013
	Ministerul Finanţelor, reprezentanţii autorităţilor administraţiei publice locale
	Bugetul instituţiei vizate/surse alocate de partenerii de dezvoltare

	
	
	2.1.5. Revizuirea facilităţilor fiscale care afectează volumul încasărilor din taxele şi impozitele locale, în vederea anulării sau reducerii lor. Identificarea posibilităţilor de a investi beneficiarul venitului cu dreptul de a acorda direct facilităţi
	Numărul de facilităţi reduse prin acte normative. 

Volum de încasări crescute la bugetele locale
	2013
	Ministerul Finanţelor,  Ministerul Muncii, Protecţiei Sociale şi Familiei, reprezentanţii autorităţilor administraţiei publice locale
	Bugetul instituţiei vizate/surse alocate de partenerii de dezvoltare

	2.2.
	Reformarea sistemului de transferuri şi impozite partajate, statuarea acestuia pe baze obiective şi previzibile, cu separarea bugetelor autorităţilor administraţiei publice locale  de nivelul întîi şi nivelul al doilea, pentru a asigura un nivel cel puţin  minim de servicii, cu condiţia ca sistemul  să nu  descurajeze efortul fiscal propriu şi utilizarea raţională a resurselor
	2.2.1. Revizuirea actualului sistem de colectare şi alocare a impozitelor partajate.
	Raportul min/max al indicatorului                      (Vp + cotă IS) / loc  se reduce pe acelaşi nivel administrativ
	Trimestrul I 2012
	Ministerul Finanţelor
	Bugetul instituţiei vizate/surse alocate de partenerii de dezvoltare

	
	
	2.2.2. Revizuirea sistemului de partajare a veniturilor fiscale din impozitul pe venit în vederea stabilirii în legislaţie a unor cote fixe pentru autorităţile publice centrale, autorităţile administraţiei publice locale  de nivelul întîi şi nivelul al doilea
	Indicele de autonomie locală  (Vp + cotă IS) / total buget creşte
	Trimestrul I 2012
	Ministerul Finanţelor, reprezentanţii autorităţilor administraţiei publice  locale
	Bugetul instituţiei vizate/surse alocate de partenerii de dezvoltare

	
	
	2.2.3. Proiectarea şi implementarea unui sistem de  echilibrare stabil (volum, formulă), cu destinaţie generală, separat de transferurile condiţionate, care să încurajeze efortul fiscal propriu
	Formulă adoptată şi aplicată sistematic, inclusiv în relaţia cu autorităţile administraţiei publice locale  de nivelul întîi
	2012
	Ministerul Finanţelor, reprezentanţii autorităţilor administraţiei publice locale
	Bugetul instituţiei vizate/surse alocate de partenerii de dezvoltare

	
	
	2.2.4. Separarea transferurilor de echilibrare pentru autorităţile administraţiei publice locale de nivelul întîi şi nivelul al doilea (alocare directă pe nivele)
	Alocare directă a transferurilor de echilibrare către autorităţile administraţiei publice locale de nivelul întîi 
	2012
	Ministerul Finanţelor, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	
	
	2.2.5. Proiectarea şi implementarea unui sistem de transferuri condiţionate pentru principalele funcţii sociale delegate şi partajate (educaţie, sănătate, asistenţă socială, cultură etc.), care să asigure un nivel cel puţin minim echitabil al prestaţiilor
	Alocare directă a transferurilor condiţionate prin mecanisme per capita
	2012
	Ministerul Finanţelor, Ministerul Educaţiei, Ministerul Muncii, Protecţiei Sociale şi Familiei, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	
	
	2.2.6. Proiectarea şi implementarea unui sistem de granturi pentru investiţii, pe baze competitive, inclusiv un mecanism care să încurajeze cofinanţarea locală
	Mecanism de competiţie de proiecte funcţional, cu consiliu de jurizare independent.
Grad crescut de co-finanţare din surse proprii a investiţiilor
	2012
	Ministerul Finanţelor, ministerele sectoriale, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	
	
	2.2.7. Crearea mecanismelor financiare pentru încurajarea, stimularea cooperării inter-municipale şi consolidării teritoriale
	Numărul de acorduri de cooperare nou încheiate. (posibil: numărul de fuziuni de municipalităţi, ţinîndu-se cont de principiul autonomiei locale)
	2013
	Ministerul Finanţelor, Cancelaria de Stat, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	
	
	2.2.8. Perfecţionarea mecanismului de angajare a împrumuturilor de către autorităţile administraţiei publice locale  
	Facilitarea accesului autorităţilor administraţiei publice locale la piaţa de capital 
	2013
	Ministerul Finanţelor
	Bugetul instituţiei vizate/surse alocate de partenerii de dezvoltare

	
	
	2.2.9. Întărirea capacitaţii Ministerului Finanţelor de monitorizare, evaluare şi elaborare a politicilor publice privind sistemul financiar al autorităţilor administraţiei publice locale şi relaţiilor interbugetare 
	Numărul şi calitatea rapoartelor anuale
	2013
	Ministerul Finanţelor
	Bugetul instituţiei vizate/surse alocate de partenerii de dezvoltare

	2.3.
	Consolidarea autonomiei şi managementului financiar la nivelul autorităţilor administraţiei publice locale, cu garantarea disciplinei financiare, creşterea transparenţei şi participării publice
	2.3.1. Mărirea autonomiei locale de ambele niveluri în proiectarea şi executarea bugetelor, prin revizuirea procedurilor bugetare, în cadrul legii
	Evaluare finalizată, amendamente propuse
	2012
	Ministerul Finanţelor, autorităţile administraţiei publice locale,
asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	
	
	2.3.2. Asigurarea unei platforme permanente de comunicare şi negociere între autorităţile publice centrale, autorităţile administraţiei publice locale de nivelul întîi şi nivelul al doilea în planificarea strategică şi soluţionarea problemelor financiare curente, inclusiv problemelor sensibile la dimensiunea de gen
	Principalele legi cu impact local discutate consultativ în Comisia paritară, pe întreg parcursul anului calendaristic
	2013
	Cancelaria de Stat, autorităţile administraţiei publice locale,
asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	
	
	2.3.3. Sporirea gradului de responsabilizare şi transparenţă prin introducerea şi perfecţionarea auditului intern şi extern pentru autorităţile administraţiei publice locale  
	Numărul de rapoarte de audit publicate
	2014
	Ministerul Finanţelor, 
autorităţile administraţiei publice locale,

asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	
	
	2.3.4. Perfecţionarea şi eficientizarea sistemului de achiziţii publice la nivel local
	Scăderea duratei medii de încheiere a atribuirilor de contracte prin licitaţie publică la nivel local
	Trimestrul I 2012
	Ministerul Finanţelor, 
autorităţile administraţiei publice locale, 
asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	
	
	2.3.5. Consolidarea managementului financiar în autorităţile administraţiei publice locale, inclusiv introducerea bugetelor de performanţă şi a bugetării multianuale, cu creşterea transparenţei şi participării publice
	Format de publicare on-line a execuţiilor bugetare. 

Modelul bugetului de performanţă elaborat şi publicat.
Training pentru implementare cu un grup de autorităţi publice locale  pilot
	2013
	Ministerul Finanţelor, Cancelaria de Stat, autorităţile administraţiei publice locale,
asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	Obiectiv specific III:  Finalizarea procesului de delimitare a proprietăţii de stat de cea a  unităţilor administrativ-teritoriale,  a bunurilor din domeniul public şi din domeniul privat(inclusiv ale întreprinderilor municipale) şi asigurarea mecanismelor de gestionare deplină, eficienţă, efectivă şi responsabilă a patrimoniului

	

	Rezultat: Patrimoniu public de stat delimitat şi transmiterea patrimoniului care nu reprezintă interes naţional sau gestionarea căruia este ineficientă de la nivel central, în proprietatea unităţilor administrativ-teritoriale. Cadrul de reglementare al gestionării patrimoniului elaborat şi aprobat.



	Activităţi
	Acţiuni
	Indicatorii de performanţă
	Termenul de realizare 
	Responsabilii
	Sursele de finanţare

	
	
	
	
	
	

	3.1.
	Elaborarea instrumentelor juridice de delimitare a proprietăţii de stat şi a unităţilor administrativ-teritoriale
	3.1.1. Revizuirea şi modificarea cadrului legal existent privind delimitarea proprietăţii de stat şi a unităţilor administrativ-teritoriale
	Numărul de acte normative aprobate / modificate
	Trimestrul I 2012
	Cancelaria de Stat, autorităţile publice centrale de specialitate
	Bugetul instituţiei vizate/surse alocate de partenerii de dezvoltare

	
	
	3.1.2. Elaborarea şi aprobarea instrumentelor juridice de delimitare a proprietăţii de stat şi a unităţilor administrativ-teritoriale
	Ponderea  în procente, a proprietăţii de stat şi a unităţilor administrativ-teritoriale delimitată
	2012
	Cancelaria de Stat, Ministerul Economiei, 
Agenţia Relaţii Funciare şi Cadastru, 
Ministerul Dezvoltării Regionale si Construcţiilor, 

 Agenţia „Moldsilva”, Ministerul Mediului, Ministerul Transporturilor şi Infrastructurii Drumurilor, Ministerul Agriculturii şi Industriei Alimentare 
	Bugetul instituţiei vizate/surse alocate de partenerii de dezvoltare

	
	
	3.1.3. Elaborarea şi aprobarea instrumentelor juridice de delimitare a bunurilor din domeniul public şi din domeniul privat al statului şi al unităţilor administrativ-teritoriale
	Ponderea în procente a proprietăţii de stat şi a unităţilor administrativ-teritoriale delimitată
	2012
	Cancelaria de Stat, Ministerul Economiei, Agenţia Relaţii Funciare şi Cadastru, Ministerul Dezvoltării Regionale si Construcţiilor, Agenţia „Moldsilva”, Ministerul Mediului, Ministerul Transporturilor şi Infrastructurii Drumurilor, Ministerul Agriculturii şi Industriei Alimentare  
	Bugetul instituţiei vizate/surse alocate de partenerii de dezvoltare

	3.2.
	Inventarierea şi evidenţa proprietăţii publice a statului şi a unităţilor administrativ-teritoriale
	3.2.1. Identificarea şi delimitarea bunurilor proprietăţii publice a statutului şi a unităţilor administrativ-teritoriale
	Numărul de acte de constatare şi stabilire a hotarelor.
Numărul deciziilor consiliilor locale de atribuire a bunurilor
	2012
	Agenţia Relaţii Funciare şi Cadastru, autorităţile administraţiei publice locale, Ministerul Economiei 
	Bugetul instituţiei vizate/surse alocate de partenerii de dezvoltare

	
	
	3.2.2. Evaluarea proprietăţii publice a statutului şi a unităţilor administrativ-teritoriale
	Ponderea în procente a bunurilor evaluate 
	2012-2014
	Agenţia Relaţii Funciare şi Cadastru, autorităţile administraţiei publice locale, 
Ministerul Economiei, Ministerul Finanţelor 
	Bugetul instituţiei vizate/surse alocate de partenerii de dezvoltare

	
	
	3.2.3. Elaborarea documentaţiei cadastrale
	Bază de date accesibilă pentru factorii de decizie interesaţi
	2014
	Ministerul Economiei, Ministerul Finanţelor, Agenţia Relaţii Funciare şi Cadastru, autorităţile administraţiei publice locale, alte structuri specializate
	Bugetul instituţiei vizate/surse alocate de partenerii de dezvoltare

	
	
	3.2.4. Elaborarea standardelor de evidenţă a proprietăţii publice a statului şi a unităţilor administrativ-teritoriale
	Ponderea în procente a bunurilor imobile înregistrate
	2012
	Unităţile administrativ-teritoriale, Agenţia Relaţii Funciare şi Cadastru şi instituţiile subordonate 
	Bugetul instituţiei vizate/surse alocate de partenerii de dezvoltare

	
	
	3.2.5. Elaborarea studiului privind modalităţile de optimizare a procedurilor şi  costurilor înregistrării bunurilor imobile
	Procentul de diminuare a costurilor pentru înregistrarea bunurilor imobile
	Trimestrul I 2012
	Ministerul Finanţelor, Agenţia Relaţii Funciare şi Cadastru, autorităţile administraţiei publice locale de  ambele niveluri, alte structuri specializate
	Bugetul instituţiei vizate/surse alocate de partenerii de dezvoltare

	3.3.
	Finalizarea procesului de delimitare a proprietăţii de stat şi a unităţilor administrativ-teritoriale
	3.3.1. Înregistrarea bunurilor proprietăţii publice a statutului şi a unităţilor administrativ-teritoriale
	Ponderea în procente a bunurilor imobile înregistrate
	2012 -2014
	Autorităţile publice centrale, autorităţile administraţiei publice locale, Agenţia Relaţii Funciare şi Cadastru, Ministerul Economiei 
	Bugetul instituţiei vizate/surse alocate de partenerii de dezvoltare

	
	
	3.3.2. Completarea bazei de date a registrului bunurilor imobile
	Bază de date accesibilă pentru factorii de decizie interesaţi
	2012 -2014
	Agenţia Relaţii Funciare şi Cadastru, 
Ministerul Economiei 
	Bugetul instituţiei vizate/surse alocate de partenerii de dezvoltare

	3.4.
	Reglementarea regimului juridic şi delimitarea patrimoniului de stat şi a unităţilor administrativ-teritoriale, public şi privat
	3.4.1. Stabilirea regimului juridic al bunurilor din domeniul public
	Ponderea în procente a bunurilor imobile din domeniul privat cu regim juridic stabilit
	2012 -2014
	Agenţia Relaţii Funciare şi Cadastru, Ministerul Economiei, autorităţile publice centrale, autorităţile administraţiei publice locale  
	Bugetul instituţiei vizate/surse alocate de partenerii de dezvoltare

	
	
	3.4.2. Stabilirea regimului juridic al bunurilor din domeniul privat
	Ponderea în procente a bunurilor imobile din domeniul public cu regim juridic stabilit
	2012 -2014
	Agenţia Relaţii Funciare şi Cadastru, Ministerul Economiei, autorităţile publice centrale, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	3.5.
	Dezvoltarea capacităţilor autorităţilor administraţiei publice locale   de administrare a patrimoniului, prin elaborarea şi desfăşurarea cursurilor de instruire privind administrarea eficientă a patrimoniului
	Elaborarea şi desfăşurarea cursurilor de instruire a funcţionarilor autorităţilor administraţiei publice locale, precum şi  a aleşilor locali privind administrarea eficientă a patrimoniului public
	Numărul de beneficiari ai cursurilor
	2012-2014
	Autorităţile publice centrale, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	3.6.
	Elaborarea şi implementarea sistemului de monitorizare şi evaluare a utilizării eficiente a patrimoniului
	3.6.1. Elaborarea şi aprobarea mecanismului de monitorizare şi evaluare
	Gradul de aplicabilitate a mecanismelor de monitorizare şi evaluare elaborate
	2012
	Autorităţile publice centrale, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	
	
	3.6.2. Aplicarea mecanismelor de monitorizare şi evaluare elaborate
	Creşterea eficienţei utilizării patrimoniului de stat şi al unităţilor administrativ-teritoriale
	2013-2014
	Autorităţile publice centrale, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	3.7.
	Elaborarea mecanismelor de cooperare (public-privat, public-public, public-public-privat) pentru gestionarea eficientă a patrimoniului
	3.7.1. Elaborarea şi aprobarea mecanismului de cooperare public-privat, public-public-privat
	Volumul finanţărilor în cadrul proiectelor public-privat, public-public-privat;

Numărul de parteneriate constituite
	2013
	Autorităţile publice centrale, autorităţile administraţiei publice locale, asociaţiile reprezentative ale autorităţilor administraţiei publice locale
	Bugetul instituţiei vizate/surse alocate de partenerii de dezvoltare

	Obiectiv specific IV:  Crearea şi implementarea mecanismelor de asigurare a unei dezvoltări locale durabile; modernizarea organizării şi managementului serviciilor publice locale, pentru ca acestea să dispună de capacităţi pentru sprijinirea programelor integrate de investiţii şi pentru ameliorarea condiţiilor dezvoltării economice locale.

	

	Rezultat: Mecanisme eficiente de susţinere şi stimulare a dezvoltării locale. Autorităţile administraţiei publice locale cu capacităţi adecvate de a susţine dezvoltarea locală a comunităţilor

	Activităţi
	Acţiuni
	Indicatorii de performanţă
	Termenul de realizare 
	Responsabilii
	Sursele de finanţare

	
	
	
	
	
	

	4.1.

 

 

 
	Perfecţionarea cadrului legal privind abilitarea autorităţilor administraţiei publice locale   cu capacităţi şi instrumente de impulsionare a procesului de dezvoltare economică locală,,inclusiv prin utilizarea unor forme şi concepte moderne de cooperare teritorială
	4.1.1. Revizuirea şi modificarea cadrului legislativ şi normativ
	Numărul de prevederi ale actelor legislative şi normative modificate
	Trimestrul I 2012
	Cancelaria de Stat, Ministerul Economiei, Ministerul Finanţelor, Ministerul Dezvoltării Regionale şi Construcţiilor, Agenţia Relaţii Funciare şi Cadastru
	Bugetul instituţiei vizate/surse alocate de partenerii de dezvoltare

	
	
	4.1.2. Elaborarea şi aprobarea mecanismelor de aplicare a prevederilor cadrului legal
	Numărul de acte normative cu mecanisme de aplicare aprobate.
Numărul de instituţii implicate în elaborarea mecanismelor de aplicare
	2012-2013 
	Cancelaria de Stat, Ministerul Economiei, Ministerul Finanţelor, Agenţia Relaţii Funciare şi Cadastru
	Bugetul instituţiei vizate/surse alocate de partenerii de dezvoltare

	
	
	4.1.3. Elaborarea unui studiu privind oportunităţile de utilizare a conceptelor şi formelor moderne de cooperare teritorială (poli de creştere, zonă metropolitană, cooperare intermunicipală, microregiuni)
	Studiu care va prezenta oportunităţile de utilizare a conceptelor şi formelor de cooperare teritorială
	Trimestrul III 2012
	Cancelaria de Stat în parteneriat  cu partenerii de dezvoltare, autorităţile administraţiei publice locale, asociaţiile reprezentative ale autorităţilor administraţiei publice locale   
	Bugetul instituţiei vizate/surse alocate de partenerii de dezvoltare

	
	
	4.1.4. Definirea legală şi adoptarea conceptelor: poli de creştere, zonă metropolitană, cooperare intermunicipală, microregiuni
	Proiecte de acte normative
	Trimestrul IV 2012
	Cancelaria de Stat, Comisia Parlamentară specială
	 Bugetul instituţiei vizate/surse alocate de partenerii de dezvoltare

	
	
	4.1.5. Elaborarea unui studiu privind oportunităţile de atribuire a statutului de pol de creştere,zonă metropolitană,municipiu principalelor oraşe din Moldova ca Hînceşti, Ungheni, Orhei, Cahul, Edineţ, Soroca, Floreşti, Căuşeni, Drochia etc.
	Studiu care va prezenta oportunităţile de atribuire a statutului de pol de creştere/zonă metropolitană/municipiu principalelor oraşe din Moldova ca Hînceşti, Ungheni, Orhei, Cahul, Edinet, Soroca, Floreşti, Căuşeni, Drochia etc.
	2012
	Cancelaria de Stat în parteneriat  cu partenerii de dezvoltare, autorităţile administraţiei publice locale, asociaţiile reprezentative ale autorităţilor administraţiei publice locale   
	Bugetul instituţiei vizate/surse alocate de partenerii de dezvoltare

	4.2.
	Crearea şi dezvoltarea capacităţilor instituţionale de atragere a resurselor financiare pentru elaborarea,  implementarea, monitorizarea şi evaluarea planurilor urbanistice generale şi strategiilor de dezvoltare locală
	4.2.1. Elaborarea şi desfăşurarea cursurilor de instruire a personalului autorităţilor administraţiei publice locale   privind elaborarea, implementarea, monitorizarea şi evaluarea planurilor urbanistice generale şi strategiilor de dezvoltare locală, scrierea proiectelor şi atragerea fondurilor investiţionale externe
	Curs elaborat, inclusiv pentru învăţămînt la distanţă.
Numărul de beneficiari ai cursurilor
	2012-2013   
	Cancelaria de Stat, Ministerul Dezvoltării Regionale si Construcţiilor, Academia de Administrare Publică de pe lîngă Preşedintele Republicii Moldova
	Bugetul instituţiei vizate/surse alocate de partenerii de dezvoltare

	
	
	4.2.2. Identificarea şi implementarea mecanismelor de consultanţă în domeniul elaborării, implementării, monitorizării şi evaluării planurilor urbanistice generale şi strategiilor de dezvoltare, scrierea proiectelor şi atragerea fondurilor investiţionale externe
	Mecanism de acordare a serviciilor de consultanţă elaborat.
Numărul de beneficiari de consultanţă.
Numărul documente expertizate
	2012-2013
	Cancelaria de Stat, Ministerul Dezvoltării Regionale si Construcţiilor, Academia de Administrare Publică de pe lîngă Preşedintele Republicii Moldova
	Bugetul instituţiei vizate/surse alocate de partenerii de dezvoltare

	
	
	4.2.3. Acordarea asistenţei autorităţilor administraţiei publice locale în promovarea cooperării în cadrul euroregiunilor şi în cadrul altor structuri regionale internaţionale
	Mecanism de acordare a serviciilor de asistenţă elaborat.
Numărul de beneficiari de asistenţă
	2012-2015
	Cancelaria de Stat, Ministerul Dezvoltării Regionale si Construcţiilor,  Academia de Administrare Publică de pe lîngă Preşedintele Republicii Moldova, asociaţiile reprezentative ale autorităţilor administraţiei publice locale, ONG-urile
	Bugetul instituţiei vizate/surse alocate de partenerii de dezvoltare

	4.3.
	Elaborarea/actualizarea planurilor urbanistice generale şi a strategiilor de dezvoltare regională/locală în diverse domenii ale economiei naţionale incluzînd abordarea bazată pe drepturile omului şi egalităţii de gen
	4.3.1. Finalizarea şi aprobarea Planului naţional de amenajare a teritoriului
	Planul Naţional de Amenajare a Teritoriului finalizat şi aprobat
	2013 
	Ministerul Dezvoltării Regionale şi Construcţiilor, Academia de Ştiinţe a Moldovei
	Bugetul instituţiei vizate/surse alocate de partenerii de dezvoltare

	
	
	4.3.2. Elaborarea şi actualizarea planurilor regionale de amenajare a teritoriului
	Planuri regionale de Amenajare a Teritoriului elaborate/actualizate (Centru, Sud, Nord şi unitatea teritorială autonomă Găgăuzia)
	2012-2013 
	Ministerul Dezvoltării Regionale şi Construcţiilor 
	Bugetul instituţiei vizate/surse alocate de partenerii de dezvoltare

	
	
	4.3.3. Elaborarea şi actualizarea planurilor 
	Peste 50 procente planuri locale de amenajare a teritoriului elaborate
	2013-2014 
	Autorităţile administraţiei publice locale  de ambele niveluri
	Bugetul instituţiei vizate/surse alocate de partenerii de dezvoltare

	
	
	4.3.4. Crearea Sistemului Informaţional Geografic Naţional Unic 
	Sistem Informaţional Geografic  Naţional Unic elaborat.
Numărul de utilizatori ai bazei de date
	2012-2013 
	Agenţia Relaţii Funciare şi Cadastru, Ministerul Tehnologiei Informaţiei şi Comunicaţiilor, autorităţile publice centrale, autorităţile administraţiei publice locale  
	Bugetul instituţiei vizate/surse alocate de partenerii de dezvoltare

	4.4.
	Dezvoltarea capacităţilor autorităţilor administraţiei publice locale   de susţinere a cooperării transfrontaliere
	4.4.1. Crearea instrumentelor şi a cadrului legal favorabil autorităţilor administraţiei publice locale   pentru dezvoltarea cooperării transfrontaliere
	Numărul de acte normative cu mecanisme de aplicare aprobate.

Numărul de instituţii implicate în elaborarea mecanismelor de aplicare
	2012
	Ministerul Dezvoltării Regionale şi Construcţiilor, Cancelaria de Stat, asociaţiile autorităţilor locale
	Bugetul instituţiei vizate/surse alocate de partenerii de dezvoltare

	
	
	4.4.2. Acordarea asistentei autorităţilor administraţiei publice locale   în promovarea cooperării în cadrul euroregiunilor şi în cadrul structurilor regionale internaţionale
	Numărul proiectelor transfrontaliere implementate de autorităţile administraţiei publice locale.

Volumul finanţărilor externe atrase prin intermediul programelor europene de susţinere a cooperării transfrontaliere 
	2012-2015
	Cancelaria de Stat, Ministerul Dezvoltării Regionale şi Construcţiilor, Academia de Administrare Publică de pe lîngă Preşedintele Republicii Moldova 
	Bugetul instituţiei vizate/surse alocate de partenerii de dezvoltare

	Obiectiv specific V:  Creşterea capacităţii administrative a unităţilor administrativ-teritoriale, reducerea fragmentării şi raţionalizarea structurilor administrativ-teritoriale, ceea ce va favoriza autonomia locală, furnizarea eficientă a serviciilor publice, cu respectarea cerinţelor şi necesităţilor beneficiarilor, în condiţii de funcţionare democratică şi autonomă a autorităţilor locale alese.

	

	Rezultat: Structura administrativ-teritorială optimizată aprobată. Autorităţile administraţiei publice locale cu capacităţi adecvate pentru furnizarea eficientă a serviciilor.

	Activităţi
	Acţiuni
	Indicatori de performanţă
	Termenul de realizare 
	Responsabilii
	Sursele de finanţare

	
	
	
	
	
	

	5.1.
	Examinarea oportunităţilor de raţionalizare a structurilor administrativ-teritoriale, în baza studiilor privind consolidarea capacităţilor unităţilor administrativ-teritoriale, în conformitate cu criteriile şi principiile cuprinse în prezenta Strategie

	5.1.1. Elaborarea unui studiu privind consolidarea capacităţilor unităţilor administrativ-teritoriale, în conformitate cu criteriile şi principiile cuprinse în prezenta Strategie, care să prezinte modele de consolidare şi  raţionalizare a structurii administrativ-teritoriale (consolidare teritorială, administrativă/stimularea cooperării intermunicipale)
	Studiu şi recomandări elaborate
	2012
	Cancelaria de Stat, 
	Bugetul instituţiei vizate/surse alocate de partenerii de dezvoltare

	
	
	5.1.2. Elaborarea unor propuneri de politică publică în baza studiului realizat anterior, care să detalieze un număr limitat de alternative de creştere a capacităţii 
	Propunere de politică publică elaborată 
	Trimestrul III 2012
	Cancelaria de Stat, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	5.2.
	Consultarea extinsă cu factorii interesaţi, membrii comunităţilor locale, inclusiv grupurile vulnerabile a opţiunilor de consolidare a capacităţilor unităţilor administrativ-teritoriale  şi de cooperare intermunicipală
	5.2.1. Organizarea unor consultări publice cu factorii interesaţi privind necesitatea optimizării structurii administrativ-teritoriale
	Numărul de consultări publice
	Trimestrul IV 2012
	Cancelaria de Stat, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	
	
	5.2.2. Evaluarea şi prezentarea Comisiei paritare pentru descentralizare a  rezultatelor consultărilor publice 
	Aprobarea opţiunilor de consolidare administrativ-teritorială
	2013
	Cancelaria de Stat, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	5.3.
	Crearea condiţiilor pentru implementarea opţiunilor de consolidare a capacităţilor unităţilor administrativ-teritoriale  şi de cooperare intermunicipală

	5.3.1. Elaborarea şi aprobarea metodologiei de evaluarea a capacităţilor autorităţile administraţiei publice locale  de nivelul întîi şi nivelul al doilea
	Metodologie de evaluare a capacităţilor autorităţilor administraţiei publice locale  aprobată 
	Trimestrul I 2012
	Cancelaria de Stat, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	
	
	5.3.2. Elaborarea foilor de parcurs privind raţionalizarea administrativ-teritorială prin una din opţiunile acceptate 
	Aprobarea foilor de parcurs
	2014
	Cancelaria de Stat, asociaţiile reprezentative ale autorităţilor administraţiei publice locale   
	Bugetul instituţiei vizate/surse alocate de partenerii de dezvoltare

	
	
	5.3.3. Facilitarea şi implementarea cooperării intermunicipale pentru prestarea serviciilor publice
	Implementarea a 40 de proiecte de cooperare municipală
	2012-2015
	Cancelaria de Stat, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	
	
	5.3.4. Elaborarea cadrului legislativ adecvat  structurilor consolidate şi cooperate
	Cadru legislativ adecvat adoptat
	2012-2013
	Cancelaria de Stat, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	Obiectiv Specific VI. Dezvoltarea unui sistem instituţional şi juridic de management al resurselor umane la nivelul autorităţilor administraţiei publice locale , astfel încît să se asigure autoritatea deplină a autorităţilor administraţiei publice locale alese asupra executivului lor, recrutarea transparentă şi nediscriminatorie a funcţionarilor, motivarea reală, stabilitatea în funcţie, reducerea influenţei politice asupra acestora, care să contribuie direct la îmbunătăţirea competenţelor personale şi profesionale ale angajaţilor din autorităţile administraţiei publice locale.



	

	Rezultat:  Cadru instituţional şi juridic de management al resurselor umane al autorităţilor administraţiei publice locale  aprobat şi adecvat autonomiei locale.

	Activităţi
	Acţiuni
	Indicatorii de performanţă
	Termenul de realizare 
	Responsabilii
	Sursele de finanţare

	
	
	
	
	
	

	6.1.
	Perfecţionarea sistemului de instruire pentru a asigura creşterea capacităţii profesionale a resurselor umane, atît pentru funcţionarii publici, cît şi pentru aleşii locali, în special în domeniile: planificare strategică participativă; management de proiect; management financiar-bugetar modern; organizarea şi asigurarea serviciilor comunale şi sectoriale, tehnologiilor informaţionale, limbi străine, analiza impactului din perspectiva de gen şi a drepturilor omului, planificarea, implementarea, monitorizarea şi evaluarea bazată pe drepturile omului şi egalitatea de gen
	6.1.1. Elaborarea unui document de politici publice privind  dezvoltarea profesională şi instruirea continuă a  funcţionarilor publici şi aleşilor locali
	Document de politici publice elaborat şi aprobat
	2012
	Cancelaria de Stat,  Academia de Administrare Publică de pe lîngă Preşedintele Republicii Moldova, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	
	
	6.1.2. Elaborarea şi implementarea unor module de instruire a funcţionarilor publici  şi aleşilor locali în contextul procesului de descentralizare
	Număr de module de instruire elaborate şi aprobate.
Numărul de aleşi locali şi funcţionari publici instruiţi
	2012 - 2013
	Cancelaria de Stat, în comun cu Academia de Administrare Publică de pe lîngă Preşedintele Republicii Moldova, în cooperare cu asociaţiile autorităţilor locale
	Bugetul instituţiei vizate/surse alocate de partenerii de dezvoltare

	6.2.
	Asigurarea autonomiei locale atît în ceea ce priveşte structura instituţională cît şi politica de personal, neadmiterea imixtiunii autorităţilor centrale în structura executivă locală sau raională
	6.2.1. Ajustarea cadrului legislativ şi normativ actual în domeniul politicii de personal, astfel încît să asigure autoritatea deplină a autorităţilor administraţiei publice locale alese  asupra executivului lor
	Numărul de prevederi legislative şi acte normative modificate
	2012-2013


	Cancelaria de Stat,  Academia de Administrare Publică de pe lîngă Preşedintele Republicii Moldova, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	6.3.
	Dezvoltarea cadrului normativ şi practicilor privind managementul resurselor umane care să asigure accesul liber şi nediscriminatoriu prin concurs transparent, motivarea, stimularea, stabilitatea în funcţie şi posibilităţile de avansare în carieră pentru funcţionarii publici, inclusiv prin prisma dimensiunii de gen

	6.3.1. Examinarea opţiunilor de perfecţionare a prevederilor statutului funcţionarilor publici locali, inclusiv prin prisma egalităţii de şanse pentru femei şi bărbaţi
	Opţiuni prezentate, aprobate de Comisia paritară pentru descentralizare şi înaintate spre implementare
	Trimestrul I 2012
	Cancelaria de Stat, în parteneriat  cu autorităţile administraţiei publice locale, asociaţiile reprezentative ale autorităţilor administraţiei publice locale  şi Academia de Administrare Publică de pe lîngă Preşedintele Republicii Moldova 
	Bugetul instituţiei vizate/surse alocate de partenerii de dezvoltare

	
	
	6.3.2. Elaborarea propunerilor de modificare a cadrului legislativ şi normativ în baza propunerilor înaintate spre implementare 
	Numărul de prevederi legislative aprobate şi acte normative modificate
	2012
	Cancelaria de Stat, în parteneriat  cu autorităţile administraţiei publice locale, asociaţiile reprezentative ale autorităţile administraţiei publice locale,  Academia de Administrare Publică de pe lîngă Preşedintele Republicii Moldova 
	Bugetul instituţiei vizate/surse alocate de partenerii de dezvoltare

	Obiectiv specific VII: Crearea unui sistem instituţional şi juridic care să asigure transparenţa decizională, autonomia funcţională deplină a autorităţilor administraţiei publice locale  şi care să ofere instrumente eficace de responsabilizare a autorităţilor administraţiei publice locale în faţa populaţiei, de facilitare a participării lor, de luptă împotriva corupţiei, de garantare a echităţii şi de combatere a discriminării

	

	Rezultat: Mecanism public decizional transparent, responsabil şi consultativ cu societatea, inclusiv grupurile vulnerabile. 

	Activităţi
	Acţiuni
	Indicatorii de performanţă
	Termenul de realizare 
	Responsabilii
	Sursele de finanţare

	
	
	
	
	
	

	7.1.
	Îmbunătăţirea sistemului de alegeri la nivelul autorităţilor administraţiei publice locale, astfel încît să crească semnificativ reprezentativitatea, responsabilitatea şi competenţa aleşilor locali 
	7.1.1. Elaborarea unui studiu care va prezenta alternative, modalităţi şi impactul care îl va avea schimbarea cadrului legislativ, luînd în considerare experienţa internaţională.
	Studiu care va prezenta alternative privind (i) eliminarea barierelor de orice fel pentru candidaturile independente, (ii) optimizarea numărului de consilieri locali al autorităţilor administraţiei publice locale  de  nivelul întîi şi nivelul al doilea, (iii) identificarea unor modalităţi de responsabilizare a aleşilor locali în vederea întăririi legăturii cu alegătorii/cetăţenii, eficientizarea consiliilor locale şi scăderea costurilor lor de funcţionare, (iv) identificarea unor modalităţi de îmbunătăţire a reprezentării minorităţilor şi grupurilor vulnerabile în funcţiile locale alese 
	2012-2014
	Comisia Electorală Centrală, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	
	
	7.1.2.Elaborarea unor propuneri de modificări legislative pe baza studiului realizat anterior, care să detalieze un număr limitat de alternative de a îmbunătăţi sistemul de alegeri la nivelul APL.
	Numărul de prevederi legislative şi acte normative modificate
	2014
	Cancelaria de Stat, în parteneriat cu Comisia Electorală Centrală, autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	7.2.
	Clarificarea regimului controlului administrativ de legalitate, de coordonare a serviciilor desconcentrate în teritoriu, cu respectarea strictă a autonomiei locale

 

 
	7.2.1.Elaborarea  propunerilor legislative în vederea îmbunătăţirii regimului controlului administrativ de legalitate şi de coordonare a serviciilor desconcentrate în teritoriu 
	Numărul de prevederi legislative şi acte normative modificate
	2012
	Cancelaria de Stat,  în parteneriat cu autorităţile administraţiei publice locale, asociaţiile reprezentative ale autorităţilor administraţiei publice locale  
	Bugetul instituţiei vizate/surse alocate de partenerii de dezvoltare

	 
	
	7.2.2.Elaborarea şi implementarea unui plan de acţiuni privind organizarea, coordonarea eficientă şi eficace a serviciilor desconcentrate în teritoriu
	Plan de acţiuni, modele de organizare a serviciilor desconcentrate şi ghid de coordonare a serviciilor desconcentrate adoptate
	2012
	Cancelaria de Stat, autorităţile administraţiei publice locale, asociaţiile reprezentative ale autorităţilor administraţiei publice locale 
	Bugetul instituţiei vizate/surse alocate de partenerii de dezvoltare

	7.3.
	Lărgirea participării publice în procesul de luare a deciziilor la nivel local, inclusiv prin prisma echilibrului de gen şi extinderea/generalizarea metodelor de consultare universală în vederea consolidării democratice la nivelul autorităţilor administraţiei publice locale  

	7.3.1.Elaborarea unui studiu care va prezenta alternative şi modalităţi de lărgire a participării publice în procesul de luare a deciziilor 
	Studiu care va detalia în mod clar un număr de modalităţi prin care participarea publicului la luarea deciziilor care îi priveşte va fi încurajată, stimulată 
	2013
	Cancelaria de Stat, în parteneriat cu autorităţile administraţiei publice locale, asociaţiile reprezentative ale autorităţilor administraţiei publice locale, ONG-urile
	Bugetul instituţiei vizate/surse alocate de partenerii de dezvoltare

	
	
	7.3.2.Elaborarea propunerilor legislative de modificare a cadrului legal în vederea măririi participării în procesul public decizional
	Numărul de propuneri de modificări legislative. Plan de acţiuni adoptat privind implementarea modificărilor propuse 
	2014
	Cancelaria de Stat, în parteneriat cu autorităţile administraţiei publice locale, asociaţiile reprezentative ale autorităţilor administraţiei publice locale, ONG-urile
	Bugetul instituţiei vizate/surse alocate de partenerii de dezvoltare

	7.4.
	Asigurarea transparenţei maxime a procesului de implementare a Strategiei Naţionale de Descentralizare

	7.4.1 Elaborarea Strategiei de Comunicare şi a Planului de acţiuni care va asigura maximă transparenţă procesului de implementare a Strategiei Naţionale de Descentralizare

	Strategie de comunicare şi plan de acţiuni elaborat şi adoptat
	Trimestrul I 2012
	Cancelaria de Stat, în parteneriat cu autorităţile administraţiei publice locale, asociaţiile reprezentative ale autorităţilor administraţiei publice locale, ONG-urile
	Bugetul instituţiei vizate/surse alocate de partenerii de dezvoltare


Notă informativă 

la proiectul Hotărîrii Guvernului „Cu privire la aprobarea proiectului de lege privind aprobarea Strategiei Naţionale de Descentralizare”.
Necesitatea elaborării proiectului Hotărîrii de Guvern a fost determinată de situaţia real atestată şi problemele definite în domeniul administraţiei publice locale. Acest document strategic cuprins în proiect răspunde prevederilor Legii privind descentralizarea administrativă, aprobată încă în anul 2006, în care se stipulează, conform art.16 alin.(2) că, Legea privind descentralizarea administrativă se va aplica după aprobarea planului de acţiuni, care va stabili etapele distincte de implementare a procesului de descentralizare administrativă în Republica Moldova.

Şirul de probleme vulnerabile, divergenţele existente şi factorii determinanţi pe segmentul administraţie publică locală sunt evidenţiaţi în proiectul Strategiei Naţionale de Descentralizare. Lacunele existente, punctele critice şi impedimentele sistemice în activitatea primăriilor, consiliilor locale, raionale şi municipale au fost identificate în numeroase rapoarte interne guvernamentale, note ale instituţiilor internaţionale, studii ale mediului neguvernamental şi sondaje ale opiniei publice. 

Descentralizarea şi consolidarea autonomiei locale este unul din domeniile prioritare pentru Guvernul Republicii Moldova. Urmare ratificării Cartei Europene a Autonomiei Locale în anul 1997, Republica Moldova s-a angajat a promova un şir de reforme în domeniul administraţiei publice locale. Carta Europeană a Autonomiei Locale şi Recomandările Comitetului de Miniştri al Consiliului Europei constituie valori de referinţă general acceptate pentru evaluarea nivelului de descentralizare şi identificarea soluţiilor de îmbunătăţire necesare în domeniul  administraţiei publice locale.

Cu referinţă specială la situaţia privind autonomia locală au fost prezentate mai multe rapoarte şi recomandări ale experţilor Consiliului Europei, deoarece Republica Moldova este unica ţară supusă celui de-al 4-lea ciclu de monitorizare la acest capitol, fiind îndeosebi urmărite evoluţiile la nivel legislativ şi instituţional pe segmentul descentralizare, autonomie şi democraţie locală.

În acest context, Strategia Naţională de Descentralizare este primul, unicul şi principalul document de politică publică în domeniul administraţiei publice locale, care determină mecanismele naţionale pentru asigurarea unei autonomii locale autentice, descentralizare şi consolidarea capacităţilor primăriilor şi consiliilor alese.

Opţiunile înaintate în proiectul Strategiei Naţionale de Descentralizare sunt rezultatul activităţii în comun a Cancelariei de Stat, sectorului guvernamental, reprezentanţilor autorităţilor administraţiei publice locale de nivelurile întîi şi al doilea prin intermediul Asociaţiei reprezentative – Congresul Autorităţilor Locale din Moldova (CALM), reprezentanţilor societăţii civile prin intermediul Consiliului Naţional pentru Participare (CNP), partenerii de dezvoltare în cadrul Programului Comun Dezvoltare Locală Integrată (PCDLI) şi experţi ai Consiliului Europei, care au ghidat metodologic grupurile de lucru sectoriale.

Conform deciziei  Comisiei paritare pentru descentralizare, Cancelaria de Stat a desfăşurat un proces amplu de consultări publice asupra proiectului Strategiei Naţionale de Descentralizare pe întreg teritoriul Republicii Moldova. 

În procesul consultării documentului au parvenit circa 450 de comentarii/obiecţii/recomandări. Din totalul propunerilor formulate şi generalizate, au fost acceptate sau dezvoltate în documentul final aproximativ 20%. Din restul 80%  o bună parte s-au regăsit  în documentul iniţial.

În context, menţionăm că pe parcursul elaborării documentului dat de politică publică, Cancelaria de Stat a colaborat cu reprezentanţii Comisiei Speciale Parlamentare pentru Descentralizare în vederea sincronizării acţiunilor şi  corelării agendei de lucru pe segmentul descentralizare.

Respectiv, promovarea proiectului dat este motivat de necesitatea unui document politic strategic unitar, care ar concretiza direcţiile de dezvoltare ale sistemului administraţiei publice locale în Republica Moldova, ar asigura interconexiunea acţiunilor cu Reforma Administraţiei Publice Centrale, politica de dezvoltare regională şi alte politici propuse spre implementare cu impact asupra domeniilor de competenţă ale administraţiei publice locale.

Din această perspectivă, scopul Strategiei Naţionale de Descentralizare este de a dezvolta o administraţie publică locală democratică şi autonomă, care să asigure în mod echitabil prestarea serviciilor publice de calitate şi managementul eficient al competenţelor locale.

În baza Strategiei date etapizat vor fi elaborate, modificate, perfecţionate şi ajustate la legislaţia comunitară un şir de acte normative şi legislative, pe domenii pasibile descentralizării.

Pentru a asigura realizarea obiectivelor Reformei de Descentralizare, drept parte componentă a prezentului proiect este propus Planul de acţiuni pentru implementarea Strategiei, în care sunt indicate acţiunile ce se impun pe termen imediat şi pentru perioada pînă în anul 2015, instituţiile responsabile, rezultatele preconizate, indicatorii de progres şi eventualele costuri estimative.

Implementarea practică a Strategiei Naţionale de Descentralizare presupune surse financiare consistente. Din acest considerent, în paralel cu elaborarea proiectului Strategiei Naţionale de Descentralizare, Cancelaria de Stat a lansat iniţiative de identificare a surselor disponibile din partea partenerilor de dezvoltare pentru Reforma de Descentralizare. La moment, sunt confirmate mai multe surse de asistenţă din partea organismelor internaţionale, partenerilor de dezvoltare pentru implementarea activităţilor în contextul priorităţii de descentralizare şi asigurare a autonomiei locale, precum: Guvernul Suediei, Agenţia SUA pentru Dezvoltare Internaţională, Programul Naţiunilor Unite pentru Dezvoltare, Entitatea Naţiunilor Unite pentru Egalitatea de Gen şi abilitarea Femeilor, Consiliul Europei, Uniunea Europeană.

Suportul internaţional acordat în domeniul descentralizării şi autonomiei locale constă din mai multe componente, dintre care menţionăm: (i) consolidarea capacităţii instituţionale a Guvernului Republicii Moldova pentru Reforma de Descentralizare prin oferirea de consultanţă şi expertiză, (ii) fortificarea capacităţilor administraţiei publice locale prin programele inovative de consolidare şi dezvoltare locală.

Aprobarea Strategiei Naţionale de Descentralizare va oferi oportunităţi pentru crearea unei administraţii publice locale moderne, cu capacităţi administrative, manageriale şi financiare consolidate, cît şi pentru valorificarea fondurilor disponibile pentru Republica Moldova pe segmentul bună guvernare locală. 
Secretar General al Guvernului                                            Victor BODIU

